ഇത്രയ്ക്ക് മോശമായിരുന്നോ ഹണീബീ2; ആകെ കലക്ഷന് കേട്ടാല് തകര്‍ന്നു പോകും!! | Honey Bee2Box Office: Final Kerala Collections - Malayalam Filmibeat\n» ഇത്രയ്ക്ക് മോശമായിരുന്നോ ഹണീബീ2; ആകെ കലക്ഷന് കേട്ടാല് തകര്‍ന്നു പോകും!!\nPublished: Tuesday, April 25, 2017, 12:21 [IST]\nവളരെ ഏറെ പ്രതീക്ഷയോടെയാണ് ഹണീബി2ദ സെലിബ്രേഷന് എന്ന ചിത്രം തിയേറ്ററിലെത്തിയത്. ആസിഫ് അലി, ഭാവന, ലാല് തുടങ്ങിയവരെ കേന്ദ്ര കഥാപാത്രങ്ങളാക്കി ജീന് പോള് ലാല് സംവിധാനം ചെയ്ത ചിത്രം പക്ഷെ പ്രേക്ഷകരെ നിരാശപ്പെടുത്തി.\nആഞ്ഞ് പിടിച്ചിട്ടും ചിത്രത്തിന് മൂന്ന് കോടിയ്ക്ക് മുകളില് ആകെ കലക്ഷന് നേടാന് കഴിഞ്ഞില്ല. കുടുംബ പ്രേക്ഷകരും, സിനിമ ലക്ഷ്യം വച്ച യുവാക്കളുമൊക്കെ ഹണീബിയെ കൈയ്യൊഴിഞ്ഞു. മാര്‍ച്ച് 23 ന് റിലീസ് ചെയ്ത ചിത്രം തിയേറ്റര് വിട്ടു!\nമലയാളി സിനിമാ പ്രേമികള് ഏറെ പ്രതീക്ഷയോടെ കാത്തിരുന്ന സീക്വല് ചിത്രങ്ങളിലൊന്നായിരുന്നു ഹണീബി ടു. എന്നിട്ടും ചിത്രത്തിന് കേരളത്തില് നിന്ന് ആകെ നേടാന് കഴിഞ്ഞ കലക്ഷന് വെറും 3.9 കോടി മാത്രമാണ്. ഇത് ആസിഫ് അലി ആരാധകരെ ഏറെ നിരാശപ്പെടുത്തുന്നു.\nസിനിമയെ കുടുംബ പ്രേക്ഷകരില് നിന്ന് അകറ്റിയത് അമിതമായ മദ്യപാന രംഗങ്ങളാണെന്നാണ് തിയേറ്റര് റിപ്പോര്‍ട്ട്. ആവശ്യത്തിനും അനാവശ്യത്തിനും വരുന്ന ഹാസ്യ രംഗങ്ങളും പ്രേക്ഷകരെ വെറുപ്പിച്ചു. ഒരര്‍ത്ഥത്തില് ഇത് രണ്ടും മാത്രമാണ് സിനിമയില് ഉള്ളതത്രെ.\nചിത്രത്തിന്റെ പരാജയത്തിന് കാരണം ലക്ഷ്യമില്ലാത്ത സംവിധാനമാണ്. ആദ്യ ഭാഗത്തില് നിന്ന് മാറിയുള്ള സ്റ്റാര് കാസ്റ്റും തിരിച്ചടിയായി. ആദ്യ ഭാഗത്ത് കേന്ദ്ര കഥാപാത്രങ്ങളായിരുന്ന സെബാന്റെ സുഹൃത്തുക്കളെല്ലാം വെറും സഹതാരങ്ങളായി മാറിയതും പ്രേക്ഷകര്‍ക്ക് ദഹിച്ചില്ല.\n2013 ല് രിലീസ് ചെയ്ത ഹണീബി എന്ന ചിത്രം പ്രേക്ഷകര് നെഞ്ചേറ്റിയതാണ്. കൊച്ചിയുടെ പശ്ചാത്തലത്തില് കഥ പറഞ്ഞ ചിത്രത്തിലെ നര്‍മ രംഗങ്ങള് തന്നെയായിരുന്നു അതിന് കാരണം. ചിത്രത്തിലെ ഓരോ കഥാപാത്രങ്ങള്‍ക്കും അര്‍ഹിയ്ക്കുന്ന പ്രധാന്യവും ലഭിച്ചിരുന്നു. എല്ലാ തരം പ്രേക്ഷകരെയും സിനിമ സംതൃപ്തിപ്പെടുത്തുകയും ചെയ്തു.\nStory first published: Tuesday, April 25, 2017, 12:21 [IST]


നിന്നോര്‍മ്മകള്‍ക്കുദയ ചാരുത പകരുവാ-\nനണയുന്നു പതിയെ പുലര്‍ഗീതമായോമനേ-\nയിടയില് തൂമണവുമായിന്നുമാ പ്രിയസ്വനം.\nകര്‍ണ്ണികാരംനിറയെ നിന് സ്മിതപ്പൂക്കളാല്\nരമണീയമാക്കിടുന്നൊരു സുഖദ പുലരിയെ-\nന്നഴല്‍വീണ ഹൃദയചിത്രങ്ങള് തെളിക്കുന്നു.\nന്നിമകളിലൊരു പുതിയ കാവ്യം രചിക്കുന്നു;\nപുതുതാരകാകാരമായ് പ്രിയദെ, നിന്‍സ്മിതം\nഎന്നകം കേഴുന്ന വരികളില് നിന്നെഞാന്\nചുറ്റിലും; സ്‌മരണതന് പനിനീരുതിര്‍ക്കവേ,\nഛേദിപ്പതെന്തു ദ്രുതകാലമേ, പതിവുപോല്\nചോദിപ്പു; ഭാരിച്ചയോര്‍മ്മപോല് പുലരിയും!\nതിരുസന്നിധിയില് ലയിച്ചു നില്‍ക്കുമ്പോഴു-\nമിഹ! ക്രൗഞ്ചമിഥുനമായ് വീണു പിടയ്ക്കുന്നു;\nകരളിനോടൊത്തയാ, നാള്‍മുതല് തരളിത-\n20 anwarsha umayanallur\nLabels: 20 anwarsha umayanallur


ഗള്‍ഫില് പുതിയ സഖ്യം!! ജിസിസി ഇല്ലാതാകുമോ? - Pravasishabdam\nHome NRI News Gulf ഗള്‍ഫില് പുതിയ സഖ്യം!! ജിസിസി ഇല്ലാതാകുമോ?\nഗള്‍ഫില് പുതിയ സഖ്യം!! ജിസിസി ഇല്ലാതാകുമോ?\nറിയാദ്: ഗള്‍ഫ് രാജ്യങ്ങള് ഐക്യത്തോടെ നീങ്ങുന്നത് ജിസിസി എന്ന സമിതിയുടെ കീഴിലാണ്. ഖത്തറിനെതിരെ സൗദി സഖ്യം ഉപരോധം പ്രഖ്യാപിച്ചതോടെ ജിസിസിയുടെ ശക്തി ചോദ്യം ചെയ്യപ്പെട്ടു. കഴിഞ്ഞ ജിസിസി വാര്‍ഷിക ഉച്ചകോടി കുവൈത്തില് നടന്നത് വെറും മണിക്കൂറുകള് മാത്രമാണ്. പങ്കെടുക്കേണ്ട പ്രമുഖര് വിട്ടുനിന്നതോടെയാണ്, സാധാരണ ദിവസങ്ങള് നീളുന്ന ഉച്ചകോടി മണിക്കൂറുകള്‍ക്കകം പിരിയുന്ന സാഹചര്യമുണ്ടായത്.\nഇപ്പോള് മറ്റൊരു വാര്‍ത്തയാണ് ഗള്‍ഫില് നിന്ന് വന്നിരിക്കുന്നത്. പുതിയ സമിതികള് രൂപീകരിക്കുന്നു. ജിസിസി നിലനില്‍ക്കവെ തന്നെയാണ് ചെറിയ സമിതികള് വരുന്നത്. സൗദിയുടെ നേതൃത്വത്തിലാണ് ഈ സമിതികള് വരുന്നത്. സൗദി അറേബ്യ മുന്‍കൈയ്യെടുത്താണ് പുതിയ നീക്കം നടക്കുന്നത്. കുവൈത്തുമായി സഹകരണം ശക്തമാക്കുക എന്ന ലക്ഷ്യത്തോടെയാണ് പുതിയ സമിതി രൂപീകരിക്കുന്നത്. ഇതുസംബന്ധിച്ച് ധാരണയായി. കഴിഞ്ഞദിവസം ഇരുരാജ്യങ്ങളിലെയും പ്രതിനിധികള് ബന്ധപ്പെട്ട ചര്‍ച്ച നടത്തി.\nകുവൈത്ത് അമീര് ശൈഖ് സബാഹ് അല് അഹ്മദും സൗദി വിദേശകാര്യമന്ത്രി അബ്ദുല് അല് ജുബൈറും തമ്മില് കൂടിക്കാഴ്ച നടത്തി. സൗദി മന്ത്രി കുവൈത്തിലെത്തിയാണ് അമീറിനെ കണ്ടത്. ഈ കൂടിക്കാഴ്ചയാണ് പുതിയ സമിതി രൂപീകരിക്കാന് തീരുമാനിച്ചത്. സമിതിയുടെ ദൗത്യങ്ങള് ഒട്ടേറെയാണ്.സൗദിയുടെയും കുവൈത്തിന്റെയും അതിര്‍ത്തിയിലെ എണ്ണപ്പാടങ്ങളില് നിന്ന് വീണ്ടും ഉല്‍പ്പാദനം ആരംഭിക്കാനാണ് നീക്കം. ഇരുരാജ്യങ്ങളുടെയും പ്രതിനിധികള് ഉള്‍ക്കൊള്ളുന്ന സമിതിയായിരിക്കും ഈ ഉല്‍പ്പാദനത്തിന് മേല്‍നോട്ടം വഹിക്കുക. കുവൈത്തുമായി കൂടുതല് സഹകരിച്ച് പ്രവര്‍ത്തിക്കാന് സൗദി ശ്രമിച്ചുവരകിയാണ്. 2014ല് അടച്ച വഫ്ര എണ്ണപ്പാടം വീണ്ടും സജീവമാകുകയാണ്.\nപാരിസ്ഥിതിക കാരണങ്ങള് ചൂണ്ടിക്കാട്ടിയാണ് വാഫ്ര, ഖാഫ്ജി എണ്ണപ്പാടങ്ങള് 2014-15 കാലത്ത് അടച്ചുപൂട്ടിയത്. സാങ്കേതിക തടസങ്ങളും കാരണമായി പറയപ്പെട്ടിരുന്നു. എന്നാല് പുതിയ സമിതി വരുന്നതോടെ ഈ രണ്ട് പാടങ്ങളിലും ഉല്‍പ്പാദനം വീണ്ടും ആരംഭിക്കും. കൂടുതല് എണ്ണയും പ്രകൃതി വാതകവും ഇവിടെ നിന്ന് കയറ്റി അയക്കും. സൗദിയും കുവൈത്തും തമ്മില് ബന്ധം ശക്തമാക്കാനാണ് തീരുമാനം. സാമ്പത്തിക കാര്യങ്ങളിലായിരിക്കും പുതിയ സമിതി പ്രധാനമായും ഊന്നല് നല്‍കുക. ജിസിസിയുടെ പ്രവര്‍ത്തനം മന്ദഗതിയിലായ സാഹചര്യത്തിലാണ് പുതിയ സമിതി രൂപീകരിച്ച് സഖ്യരാജ്യങ്ങളുമായി സൗദി അറേബ്യ സഹകരണം ശക്തമാക്കുന്നത്. സൗദിയുമായി സൈനിക സഹകരണം ശക്തമാക്കാനും കുവൈത്ത് തീരുമാനിച്ചിട്ടുണ്ട്. അടുത്തിടെ സൗദിയുടെ യമന് അതിര്‍ത്തിയിലേക്ക് കുവൈത്ത് സൈന്യത്തെ അയച്ചുകൊടുത്തിരുന്നു. സൗദിയുടെ യമനിലെ സൈനിക നീക്കങ്ങളില് കുവൈത്തും പങ്കാളികളാണ്. ഈ മുന്നണിയിലേക്ക് തന്നെയാണ് കൂടുതല് സൈന്യത്തെ അയച്ചുകൊടുത്തിരിക്കുന്നത്.\nസൗദി, കുവൈത്ത്, ബഹ്‌റൈന്, യുഎഇ, ഒമാന്, ഖത്തര് എന്നീ രാജ്യങ്ങളുടെ സമിതിയാണ് ജിസിസി. ഖത്തറിനെതിരെ ഉപരോധം പ്രഖ്യാപിച്ച ശേഷം ഒരുവര്‍ഷമായി ജിസിസിയുടെ പ്രവര്‍ത്തനം കാര്യക്ഷമമല്ല. പ്രശ്‌നം പരിഹരിക്കാന് പ്രധാനമായും ശ്രമിച്ചത് കുവൈത്ത് അമീറായിരുന്നു. എന്നാല് കുവൈത്തുമായി പുതിയ സഹകരണ സമിതിയുണ്ടാക്കുകയാണ് സൗദി. അടുത്തിടെ യുഎഇയുമായും സൗദി അറേബ്യ ഒരു പ്രത്യേക സഹകരണ സമിതിയുണ്ടാക്കിയിരുന്നു. ഇരുരാജ്യങ്ങളും തമ്മിലുള്ള എല്ലാ പ്രവര്‍ത്തനങ്ങളും തീരുമാനിക്കുന്നത് ഈ സമിതിയാണ്. അടുത്തിടെ ഈ സമിതി ആദ്യം യോഗം ചേരുകയും സാമ്പത്തിക-സൈനിക-വാണിജ്യ കാര്യങ്ങളില് കൂടുതല് സഹകരിക്കാന് തീരുമാനിക്കുകയും ചെയ്തിരുന്നു.\nPrevious articleലോക്‌സഭാ തെരഞ്ഞെടുപ്പില് പ്രാദേശിക പാര്‍ട്ടികളുമായി സഖ്യത്തിനൊരുങ്ങി കോണ്‍ഗ്രസ്\nNext articleജസ്നയെ പോലെ ദുരൂഹമായി 18കാരി മിഷേൽ ഷാജിയും


സർക്കാരുണ്ടാക്കാൻ ബിജെപിയെ ഗവർണർ ക്ഷണിച്ചു; യെദ്യൂരപ്പ6മണിക്ക് സത്യപ്രതിജ്ഞ ചെയ്യും |\nകർണാടകയിൽ മുഖ്യമന്ത്രിയായി ബി എസ് യെദ്യൂരപ്പ വൈകുന്നേരം6മണിക്ക് സത്യപ്രതിജ്ഞ ചെയ്യും. ഗവർണറുടെ അനുമതി ലഭിച്ചതായി യെദ്യൂരപ്പ അറിയിച്ചു. സർക്കാർ രൂപീകരിക്കുന്ന കാര്യത്തിൽ കേന്ദ്ര നേതൃത്വം അനുമതി നൽകാതെ നീട്ടിക്കൊണ്ടുപോകുന്നതിനിടെ അപ്രതീക്ഷിതമായിട്ടാണ് യെദ്യൂരപ്പ രാവിലെ ഗവർണറെ കണ്ടത്\nകർണാടകയിൽ ബിജെപി സർക്കാരുണ്ടാക്കുമോ അതോ രാഷ്ട്രപതി ഭരണം വരുമോ, ഇടക്കാല തെരഞ്ഞെടുപ്പ് നടക്കുമോ തുടങ്ങിയ അഭ്യൂഹങ്ങൾക്കിടയിലാണ് യെദ്യൂരപ്പ ഗവർണറെ കണ്ടത്. ഉച്ചയ്ക്ക് 12.30ന് സത്യപ്രതിജ്ഞ ചെയ്യാൻ അനുമതി നൽകണമെന്നായിരുന്നു ആവശ്യമുന്നയിച്ചത്. എന്നാൽ ഗവർണർ വൈകുന്നേരം ആറ് മണിക്ക് സമയം നൽകുകയായിരുന്നു.\nമന്ത്രിസഭയിൽ ആരെല്ലാമുണ്ടാകും എന്നതിനെ സംബന്ധിച്ച ചർച്ചകൾ നടക്കുകയാണ്. അതേസമയം കേന്ദ്ര നേതൃത്വത്തിന്റെ പൂർണ പിന്തുണയോടെയാണോ യെദ്യൂരപ്പയുടെ നീക്കങ്ങൾ എന്നതിനെ കുറിച്ച് വ്യക്തതയില്ല.\n← മലിംഗ ഏകദിനത്തിൽ നിന്നും വിരമിക്കുന്നു; ഇന്ന് വിട വാങ്ങൽ മത്സരം\nപ്രളയ രക്ഷാപ്രവർത്തനം: സർക്കാരിനോട് 113 കോടി രൂപ ആവശ്യപ്പെട്ട് വ്യോമസേന →


നായകനായി ഷെയ്ൻ; 'വലിയ പെരുന്നാൾ' എത്തുന്നു -\nHome Film നായകനായി ഷെയ്ൻ; ‘വലിയ പെരുന്നാൾ’ എത്തുന്നു\nനായകനായി ഷെയ്ൻ; ‘വലിയ പെരുന്നാൾ’ എത്തുന്നു\nകുറഞ്ഞ കാലയളവിനുള്ളിൽ മികവുറ്റ കഥാപാത്രങ്ങളിലൂടെ മലയാളി മനസ്സിൽ ഇടം നേടിയ താരമാണ് ഷെയ്ൻ നിഗം. താരത്തിന്റെ പുതിയ ചിത്രത്തിന്റെ വിശേഷങ്ങളാണ് ഇപ്പോൾ സമൂഹ മാധ്യമങ്ങളിൽ നിറയുന്നത്. ഷെയ്ന് പ്രധാന കഥാപാത്രമായി എത്തുന്ന ‘വലിയ പെരുന്നാൾ’ എന്ന ചിത്രം ഒക്ടോബറിൽ തിയേറ്ററിൽ എത്തുമെന്നാണ് സൂചന. നേരത്തെ പങ്കുവച്ച ചിത്രത്തിന്റെ മോഷൻ പോസ്റ്റർ ഏറെ ശ്രദ്ധേയമായിരുന്നു.\nനവാഗതനായ ഡിമൽ ഡെന്നീസാണ് ചിത്രം സംവിധാനം ചെയ്യുന്നത്. ഫെസ്റ്റിവൽ ഓഫ് സാക്രിഫൈസ് എന്ന ടാഗ് ലൈനോടുകൂടിയാണ് ചിത്രം പുറത്തിറങ്ങുന്നത്. അൻവർ റഷീദ് അവതരിപ്പിക്കുന്ന ചിത്രം നിർമ്മിക്കുന്നത് മാജിക് മൗണ്ടൻ സിനിമാസാണ്. ഷെയ്ൻ നിഗത്തിനൊപ്പം സൗബിൻ സാഹിർ, ജോജു എന്നിവരും ചിത്രത്തിൽ എത്തുന്നുണ്ട്. ഹിമിക ബോസാണ് വലിയ പെരുന്നാളിൽ ഷെയ്‌ന്റെ നായികയായി എത്തുന്നത്. ഡിമലും തസ്ലിഖ് സലാമുമാണ് തിരക്കഥ ഒരുക്കിയിരിക്കുന്നത്.\nഅതേസമയം ഇഷ്‌കാണ് ഷെയ്ന് നിഗത്തിന്റേതായി അവസാനമായി വെള്ളിത്തിരയിൽ എത്തിയ ചിത്രം. കഥാപാത്രത്തെ പൂർണമായും ഉൾക്കൊണ്ട് സിനിമയിൽ ജീവിക്കുന്ന യുവതാരങ്ങളിൽ ഒരാളാണ് ഷെയ്ൻ നിഗം. കുറഞ്ഞ ചിത്രത്തിലൂടെത്തന്നെ മികച്ച പ്രകടനം കാഴ്ച്ചവച്ച് മലയാളികളുടെ പ്രിയപ്പെട്ട നായകനായി മാറിയ ഷെയ്ൻ, സച്ചിദാനന്ദൻ എന്ന ചെറുപ്പക്കാരനായി എത്തി, അവിശ്വസനീയമാം വിധം അഭിനയിച്ച ചിത്രമാണ് നവാഗതനായ അനുരാജ് മനോഹർ സംവിധാനം ചെയ്ത ഇഷ്‌ക്.


Patient 27 - Part 16 - നല്ലെഴുത്ത്\nHome AlexJohn LongStory Malayalam Patient27 Patient 27 - Part 16\nകഴിഞ്ഞ ഭാഗം തുടരുന്നു…\n“പ്രവീൺ എവിടെ ??” അവളുടെ ചോദ്യത്തിൽ ആശങ്ക നിഴലിച്ചിരുന്നു. “He was right behind me when we walked in here!"\nഡോക്ടറും അപ്പോഴാണതു ശ്രദ്ധിക്കുന്നത്.\nഅല്പ്പ നേരം മുൻപു വരെ അവരോടൊപ്പം ആ മുറിയിലുണ്ടായിരുന്ന, പ്രവീൺ സത്യ അപ്രത്യക്ഷനായിരുന്നു!\n“നതാലിയാ... ഞാനൊന്ന് ചോദിക്കട്ടെ ?” ഡോ. ശങ്കർ അവളുടെ മുഖത്തേക്കു തന്നെ ചുഴിഞ്ഞ് നോക്കിക്കൊണ്ടാണ് ചോദിച്ചത്.\n“ആരാണീ പ്രവീൺ ? നിനക്കെങ്ങനെ അറിയാം അവനെ ?”\n“അതൊരു വലിയ കഥയാണ് ഡോക്ടർ. മറ്റൊരിക്കൽ പറയാം. തല്ക്കാലം നമുക്കവനെ കണ്ടു പിടിക്കണം. എക്സ്പ്ലോഷന്റെ ശബ്ദം കേട്ട് ഭയന്ന് ഇറങ്ങി ഓടിയതാകണം.”\n“അവൻ ഒരു പക്ഷേ...” അദ്ദേഹം പൂർത്തിയാക്കിയില്ല.\n“ഹേയ്... അങ്ങനെ വരാൻ വഴിയില്ല. അവൻ അപകടകാരിയായിരുന്നെങ്കിൽ പണ്ടേ എനിക്കതു മനസ്സിലായേനേ. ” നതാലിയായുടെ മുഖത്ത് ആത്മ വിശ്വാസമുണ്ടായിരുന്നു. “അതൊരു പാവം ചെറുപ്പക്കാരൻ. Wrong place at the Wrong time! അത്ര തന്നെ.”\n“താങ്കൾ ഡോ. രഘുചന്ദ്രയോടൊപ്പം തന്നെ നില്ക്കുക. ഞാൻ ഉടനെ വരാം.” അവൾ ജാഗ്രതയോടെ പുറത്തേക്ക് ചുവടുകൾ വെച്ചു.\nപുറത്ത് ഇടനാഴി വിജനമായിരുന്നു. സ്ഫോടനം കേട്ടതോടെ അപകടം മണത്ത മേജറും കൂട്ടരും ഓടി രക്ഷപ്പെട്ടിരിക്കണം.\nതാഴെ ബേസ്മെന്റിലേക്കിറങ്ങാനുള്ള സ്റ്റീൽ സ്റ്റെയറിനു സമീപമായിരുന്നു അവൾ നിന്നിരുന്നത്. കണ്ണുകൾ ഓരോ മുക്കിലും മൂലയിലും പ്രവീണിനെ തിരഞ്ഞു കൊണ്ടേയിരുന്നു. ശബ്ദമുയർത്തി അവനെ വിളിക്കുന്നത് അപകടം ക്ഷണിച്ചു വരുത്തുകയായിരിക്കുമെന്നവൾക്കറിയാം. അവൾ തിരിഞ്ഞ് മുൻ ഭാഗത്തേക്കു നടന്നു. ആ ഇടനാഴിയുടെ അവസാനം, പുറത്തേക്കുള്ള മെയിൻ ഡോറായിരിക്കാമെന്ന് അവൾ ഊഹിച്ചു. അവിടമാകെ പുകയും പൊടിപടലങ്ങളും നിറഞ്ഞിരുന്നു. എന്റ്രൻസ് ലോബി ആകെ തകർന്നു തരിപ്പണമായ നിലയിലാണ്. എന്താണു സംഭവിച്ചതെന്ന് മനസ്സിലായിരുന്നില്ലെങ്കിലും, ഒരു ഹെലികോപ്റ്റർ തകർന്നു വീണിട്ടുണ്ടെന്ന് അവൾക്കുറപ്പായിരുന്നു.\nപെട്ടെന്നാണ് താഴെ ബേസ്മെന്റിൽ എന്തൊക്കെയോ ഉരുണ്ടു വീഴുന്ന ശബ്ദം കേട്ടത്. നതാലിയ ഞെട്ടിത്തിരിഞ്ഞു.\nഒരു വന്യമൃഗത്തിന്റെ മുരൾച്ച പോലൊരു ശബ്ദം കേട്ടു.\nഅവൾ അമ്പരന്നു പോയി. അവനിപ്പൊഴും ജീവനുണ്ടോ ?\nചൂണ്ടിപ്പിടിച്ച തോക്കുമായി താഴേക്കു കുതിച്ചു അവൾ! ആ ഫെസിലിറ്റിയിൽ കണ്ടതിൽ വെച്ച് ഏറ്റവും അപകടകാരിയാണ് ഐഗ്വോ എന്നവൾക്കറിയാം. ആദ്യമായാണ് തന്റെ ‘ലിവർ-ഷോട്ട്’ ഒരാൾ അതിജീവിച്ചിരിക്കുന്നത്. അവൾ ഓരോ സ്റ്റെപ്പും അതി വേഗത്തിൽ ചാടിയിറങ്ങി, താഴെ ഇടനാഴിയിലെത്തി.\nഐഗ്വോ കിടന്നയിടം ശൂന്യമായിരുന്നു!\nഅവൾ തോക്ക് രണ്ടു കയ്യിലുമായി ഇറുക്കിപ്പിടിച്ചു കൊണ്ട് പതിയെ മുൻപോട്ടു നടന്നു. ഇര പിടിക്കാനായിറങ്ങിയ ഒരു കടുവയുടേതു പോലെയിരുന്നു മുഖഭാവം.\nഅവിടെ ആദ്യം കണ്ട ഇരുമ്പു വാതിലിനു മുൻപിൽ അവൾ ഒരു നിമിഷം കാത്തു നിന്നു. അകത്തു നിന്നും വരുന്ന ഓരോ ചെറിയ ശബ്ദത്തിനുമായി അവൾ കാതോർത്തു. പിന്നെ\nഒരൊറ്റ ചവിട്ടിന് ആ വാതിൽ തകർത്ത അവൾ ഒരലർച്ചയോടെ അകത്തേക്കിരച്ചു കയറി!\nപക്ഷേ... ആ മുറി ശൂന്യമായിരുന്നു. പ്രവീണിനെ ബന്ധിച്ചിരുന്ന മുറി ആയിരിക്കാമതെന്ന് അവൾക്കു മനസ്സിലായി. മുറിയുടെ മൂലയിൽ അവൻ ധരിച്ചിരുന്ന ചെരിപ്പുകൾ ചിതറിക്കിടക്കുന്നുണ്ടായിരുന്നു.\nതന്റെ മുഖത്തിനു നേരേ പാഞ്ഞു വരുന്ന ഒരു ബൂട്ട് ആണവൾ കണ്ടത്!\nഅതി ശക്തമായ ആ ചവിട്ടിൽ നതാലിയ പുറകോട്ട് തെറിച്ചു വീണു പോയി.\nവാതില്ക്കൽ പല്ലിളിച്ചു ചിരിച്ചുകൊണ്ട് ഐഗ്വോ നിന്നിരുന്നു! മലർന്നു വീണു പോയ നതാലിയായെത്തന്നെ ചുഴിഞ്ഞു നോക്കിക്കൊണ്ട്.\n“I like you girl!!” അവന്റെ കണ്ണുകൾ ചെറുതായി വന്നു. “I like your fighting techniques! You are really fast! An Awesome fighter!”\nഅവൻ അകത്തേക്കു കാലെടുത്തു വെക്കാനാഞ്ഞതാണ്.\nതുടരെത്തുടരെ വെടി പൊട്ടി!\nനതാലിയ ആ കിടന്ന കിടപ്പിൽ തുടർച്ചയായി നിറയൊഴിച്ചു കൊണ്ടിരുന്നു.\nനിവൃത്തിയില്ലാതെ ഐഗ്വോ പുറകോട്ടു ചാടി.\nപെട്ടെന്ന് ആ മുറിയുടെ റൂഫ് സ്ലാബിൽ... അവരുടെ തലക്കു മുകളിൽ അതി ശക്തമായൊരു സ്ഫോടനമുണ്ടായി! സ്ലാബിന്റെ ഒരു കഷണം തകർത്തു കൊണ്ട് ഒരു തീഗോളം ആ മുറിക്കുളിലേക്കിറങ്ങി പിൻ വലിഞ്ഞു.\nഅതോടെ അപകടം തിരിച്ചറിഞ്ഞ ഐഗ്വോ തിരിഞ്ഞോടി.\nപിടഞ്ഞെഴുന്നേറ്റ നതാലിയ അവനെ പിന്തുടരാൻ ശ്രമിച്ചെങ്കിലും, തകർന്നു താഴേക്കു വീണ ഒരു കൂറ്റൻ കോൺക്രീറ്റ് പാളിയിൽ തട്ടി അവൾ വീണു പോയി. അസഹ്യമായ വേദന. ഐഗ്വോ നിമിഷങ്ങൾക്കുള്ളിൽ ആ സ്റ്റെയർ ഓടിക്കയറി അപ്രത്യക്ഷനായി.\nകൈ കാലുകൾ സ്ട്രെച്ച് ചെയ്തപ്പോൾ ഒരല്പ്പം ആശ്വാസം തോന്നി. നതാലിയ അവിടെ താഴെ വീണു കിടന്നിരുന്ന ഒരു റൈഫിൾ കടന്നെടുത്ത് തന്റെ തോളിൽ ധരിച്ചു കൊണ്ട് ആ സ്റ്റെയറിലൂടെ മുകളിലേക്കു കയറി.\nഅടുത്ത നിമിഷം അവിടെ ഒരു ആർത്തനാദം മുഴങ്ങി!\n“ഷിറ്റ്!!” അത് ഡോ. ശങ്കർ ആണെന്ന് തിരിച്ചറിഞ്ഞതും നതാലിയ ഒറ്റ കുതിപ്പിനു മുകളിലെത്തി. ലാബിലേക്ക് കയറിയ നതാലിയ കണ്ടത് തികച്ചും അപ്രതീക്ഷിതമായൊരു കാഴ്ച്ചയായിരുന്നു.\nനിലത്തു കമിഴ്ന്നു കിടക്കുകയാണ് ഡോ. ശങ്കർ! ശരീരമാസകലം ചോരയിൽ കുളിച്ചിരിക്കുന്നു! കഴുത്തിൽ ഒരു വലിയ മുറിവിൽ നിന്ന് അതി ശക്തമായി രക്തം ചീറ്റിയൊഴുകുകയാണ്.\nതൊട്ടരികിൽ... ഒരു സ്റ്റീൽ കസേര മേൽ ഡോ. രഘു ചന്ദ്രയും ഇരിപ്പുണ്ട്. മാനസീക രോഗികളെപ്പോലെ എന്തൊക്കെയോ പുലമ്പുന്നുമുണ്ടയാൾ! നതാലിയായെ കണ്ടപ്പോൾ, ഇടം കയ്യിലിരുന്ന തന്റെ ലാപ്ടോപ്പ് അയാൾ മാറോടടക്കിപ്പിടിച്ചു. വലതു കയ്യിൽ അപ്പോഴും രക്തമൊലിച്ചുകൊണ്ടിരുന്ന ഒരു കത്തിയുണ്ടായിരുന്നു. ഡോക്ടർമാർ സർജ്ജറിക്കുപയോഗിക്കുന്ന തരം ഒരു ചെറിയ കത്തി! അവൾ ചൂണ്ടിപ്പിടിച്ച തോക്കുമായി ആ മനുഷ്യനെ സമീപിച്ചു.\n“ചതിയനായിരുന്നു അവൻ...കൊടും ചതിയൻ!” ഡോ. രഘുചന്ദ്ര ഭ്രാന്തമായി പുലമ്പുകയാണ്.\nനതാലിയ നിസംഗതയോടെ ആ മനുഷ്യന്റെ മുഖത്തേക്കു തന്നെ സൂക്ഷിച്ചു നോക്കിക്കൊണ്ട് അടുത്തേക്കു ചെന്നു. ആ കത്തിയോ, അയാളുറ്റെ മുഖഭാവമോ ഒന്നും അവളെ ബാധിച്ചില്ല. തന്റെ കൈ നിവർത്തി ഒന്നു കൊടുത്താൽ തീരുന്നതേയുള്ളൂ അയാളുടെ ആരോഗ്യം എന്നവൾക്കറിയാം.\nഎന്തു നേടി ഇയാൾ ? എന്തിനു വേണ്ടിയായിരുന്നു ഇതെല്ലാം ?\nഅവൾ കൈ നീട്ടി ആ ലാപ്ടോപ്പ് വലിച്ചെടുക്കാൻ ശ്രമിച്ചു. പക്ഷേ ആ മനുഷ്യൻ വിട്ടു കൊടുക്കാനൊരുക്കമല്ലായിരുന്നു. ഒരു കാട്ടു പന്നിയെപ്പോലെ മുക്രയിട്ടുകൊണ്ട് അയാൾ ആ കത്തി അവളുടെ നേരേ ഭ്രാന്തമായി വീശിക്കൊണ്ടിരുന്നു.\nനതാലിയ അനായാസമായി അയാളെ പുറകോട്ടു ചാരിയിരുത്തിയ ശേഷം പിസ്റ്റൾ അയാളുടെ കാൽ മുട്ടിനു നേരെ ചൂണ്ടി ട്രിഗർ വലിച്ചു.\n“FUCK!” അവൾ അത് പ്രതീക്ഷിച്ചിരുന്നില്ല. ആ തോക്ക് കാലിയായിരുന്നു!\n“ബ്ലഡി ബിച്ച്!!” അടുത്ത നിമിഷം അയാൾ അവളുടെ മേലേക്കു ചാടി വീണു. “നീയാണെല്ലാത്തിനും കാരണം! നീയാണെല്ലാം നശിപ്പിച്ചത്!” തന്റെ കണ്ണിനു നേരേ താഴ്ന്നു വരുന്ന കത്തിമുന നതാലിയ കണ്ടു.\nഅവൾക്കൊട്ടും ആലോചിക്കാനുണ്ടായിരുന്നില്ല. തന്റെ വലതു കയ്യുടെ മൂന്നു വിരലുകൾ ഉരുക്കിന്റെ ബലം പ്രാപിച്ചത് പെട്ടെന്നായിരുന്നു. ഒരു സീല്ക്കാര ശബ്ദത്തോടെ പാഞ്ഞുയർന്ന ആ വിരലുകൾ ഡോക്ടറുടെ അവശേഷിച്ചിരുന്ന വലതു കണ്ണിലേക്ക് തറച്ചു കയറി!പുറത്തേക്കു വലിച്ചെടുത്ത ആ വിരലുകൾക്കിടയിൽ ഡോ. രഘുചന്ദ്ര എന്ന ആ രാക്ഷസന്റെ വലതു കണ്ണും ഉണ്ടായിരുന്നു.\nഒരു കൈ കൊണ്ട് അയാളുടെ നെറ്റിയിൽ അമർത്തിപ്പിടിച്ച് അവൾ ആ കണ്ണ് പൂർണ്ണമായും വലിച്ചു പറിച്ചെടുത്തു.\nതുടർന്ന് അയാളുടെ മുടിയിൽ കുത്തിപ്പിടിച്ച് എഴുന്നേല്പ്പിച്ചു നിർത്തിയ അവളുടെ മുഖത്ത് ക്രൂരമായൊരു പുഞ്ചിരിയുണ്ടായിരുന്നു.\n“താങ്കൾ ചെയ്തതിനൊക്കെ പകരം എന്തു ചെയ്താലാണ് മതിയാകുക എന്നെനിക്കറിയില്ലായിരുന്നു. ഇപ്പോൾ എനിക്ക് സന്തോഷമുണ്ട് ഡോക്ടർ! നീ അർഹിക്കുന്നത് തന്നെ തരാനായി എനിക്ക്!”\nലാപ്ടോപ്പ് കയ്യിൽ നിന്നും തെറിച്ചു വീണിരുന്നു. നതാലിയ റൈഫിൾ അതിനു നേരേ ചൂണ്ടി ഒരൊറ്റ വെടിക്ക് അത് പല കഷണങ്ങളാക്കി ചിതറിച്ചു കളഞ്ഞു.\nഒഫീഷ്യലി, തന്റെ മിഷൻ കമ്പ്ലീറ്റായിരിക്കുകയാണ്. അവൾ മനസിലോർത്തു. പേഴ്സണലായി ഒരു കണക്കു കൂടി തീർക്കാനുണ്ട്. അവളുടെ പല്ലുകൾ ഞെരിഞ്ഞമർന്നു. ആകാൻഷയുടെ സുന്ദരമായ മുഖം കണ്മുൻപിലൂടെ മാറി മറഞ്ഞു പോയി.\nഅവളുടെ മുഖം മരവിച്ചു പോയിരുന്നു. ഒരു വട്ടം കൂടി അവൾ തിരിഞ്ഞ് ഡോ. രഘുചന്ദ്രയെ നോക്കി.അസഹ്യമായ വേദനയിൽ അലറിക്കൊണ്ട് ആ മനുഷ്യൻ അപ്പോഴും ആ കത്തി വായുവിൽ തലങ്ങും വിലങ്ങും വീശിക്കൊണ്ടിരുന്നു.\nഒരൊറ്റ നിമിഷം കൊണ്ട് അന്ധനായി മാറിയ ഒരു മനുഷ്യന്റെ വെപ്രാളം അവൾ അല്പ്പ സമയം നോക്കിക്കണ്ടു. അല്പ്പ നേരത്തേക്കാണെങ്കിൽ പോലും, ക്രൂരമായൊരു ആനന്ദം അവൾ അനുഭവിച്ചു എന്നു പറയുന്നതാകും ശരി. താൻ ആ ചെയ്തതിലെ തെറ്റും ശരിയുമൊന്നും അവളാ നിമിഷം ചിന്തിക്കുന്നുണ്ടായിരുന്നില്ല. പിന്നെ അയാളെ ശക്തമായി ഭിത്തിക്കു നേരേ തള്ളിവിട്ടിട്ട് അവൾ ഡോ. ശങ്കറിനടുത്ത് മുട്ടു കുത്തി നിന്നു. ഒരല്പ്പം ജീവൻ അവശേഷിച്ചിരുന്നു ആ ശരീരത്തിൽ.\n“എന്റെ മകനാണ്... പുറത്ത്... സുജിത്ത്! പ്ലീസ് ഹെല്പ് ഹിം നതാലിയാ... ഞാൻ ഇതെല്ലാം ചെയ്തത് അവനു വേണ്ടിയാണ്. എന്നെ ഇനി നോക്കണ്ട. കരോറ്റിഡ് ആർട്ടറിയാണ് കട്ടായിരിക്കുന്നത്. എത്ര ശ്രമിച്ചാലും പ്രയോജനമില്ല. സമയത്തിന് എന്നെ ഹോസ്പിറ്റലിലെത്തിക്കാനാകില്ല.” അദ്ദേഹം ഒരു വിധത്തിൽ അത്രയും പറഞ്ഞു കൊണ്ട് പതിയെ കണ്ണുകളടച്ചു.\n“സുജിത്ത്!” പിറുപിറുത്തുകൊണ്ട് എഴുന്നേറ്റു നിന്ന നതാലിയായുടെ മനസ്സിൽ പെട്ടെന്ന് പ്രവീണിന്റെ മുഖം തെളിഞ്ഞു. ആ പാവം ചെറുപ്പക്കാരൻ അപകടത്തിലായിക്കാണുമെന്ന് അവളുടെ മനസ്സു പറഞ്ഞു. പൊട്ടിത്തെറി ശബ്ദം കേട്ട് ഭയന്ന് ഇറങ്ങി ഓടിയതാകണം. ഒന്നുകിൽ ഐഗ്വോ, അല്ലെങ്കിൽ സുജിത്ത്... അവരിൽ ആരുടെ കയ്യിൽ പെട്ടാലും മരണം സുനിശ്ചിതമാണ്.\nഅവൾ തോളിൽ നിന്നും ആ റൈഫിൾ എടുത്ത് പരിശോധിച്ച് പ്രവർത്തന ക്ഷമമാണെന്നുറപ്പു വരുത്തിക്കൊണ്ട് പുറത്തേക്കു നടന്നു. ഒരു വല്ലാത്ത മരവിപ്പ് തന്നെ പിടികൂടിയിരിക്കുന്നു. അവൾ പുറത്തേക്കിറങ്ങിയതും,. പുറകിൽ ആ ലാബിന്റെ ഒരു ഭാഗം തകർന്നു വീണു.\nശബ്ദം കേട്ട് ഭയപരവശനായ ഡോ. രഘുചന്ദ്ര ഉറക്കെ അലറിക്കൊണ്ട് തകർന്നു വീണ ഭിത്തിയുടെ ഇടയിലൂടെ പുറത്തേക്കോടുന്നതു കണ്ടു. എന്നാൽ നിമിഷങ്ങൾക്കുള്ളിൽ ഒരു കോൺക്രീറ്റ് സ്ലാബിൽ തലയിടിച്ച് അയാൾ പുറത്ത് തഴെ ഹെലിപ്പാഡിലേക്ക് മുഖമടിച്ച് വീണു പോയി.\nനതാലിയ മുഖം തിരിച്ചു നടക്കാനാഞ്ഞതും, അവിടെ മേശപ്പുറത്ത് ഒരു സാറ്റലൈറ്റ് ഫോൺ അവളുടെ കണ്ണിൽ പെട്ടു. ഒറ്റ കുതിപ്പിന് അതു കടന്നെടുത്തതും വാതില്ക്കൽ നിന്നും ഒരു തോക്കിന്റെ ക്ലിക്ക് ശബ്ദം കേട്ടതും ഒരുമിച്ചായിരുന്നു.\nസുജിത്തിന്റെ ഏകദേശ രൂപം എങ്ങനെയായിരിക്കും എന്ന് നതാലിയ മനസ്സിൽ കണക്കു കൂട്ടിയിരുന്നു. ശരീരമാസകലം മസിലുകൾ നിറഞ്ഞ അതീവ ആരോഗ്യവാനായ ഒരു മനുഷ്യനായിരിക്കുമെന്നവൾ ഊഹിച്ചു. പക്ഷേ\nവാതില്ക്കൽ നിന്നിരുന്ന ആ ചെറുപ്പക്കാരൻ അവളുടെ സകല കണക്കു കൂട്ടലുകളും തെറ്റിച്ചു കളഞ്ഞു. ഒരു മനുഷ്യൻ തന്നെയാണോ ആ നില്ക്കുന്നതെന്ന് സംശയിച്ചു പോയി അവൾ!\n“സുജിത്ത്!” അവളുടെ ചുണ്ടുകൾ വിറച്ചു.\nസുന്ദരിയായ ആ ചെറുപ്പക്കാരിയെ സുജിത്തും അവിടെ തീരെ പ്രതീക്ഷിച്ചിരുന്നില്ല. ചൂണ്ടിപ്പിടിച്ച തോക്കുമായി അവൻ അടിമുടി വീക്ഷിക്കുകയാണ് നതാലിയായെ.\n“Who Are you ? കടിച്ചു പിടിച്ചിരുന്ന പല്ലുകൾക്കിടയിലൂടെയാണ് ആ ചോദ്യം വെളിയിൽ വന്നത്. ”എന്നെ നിങ്ങൾക്കെങ്ങനെ അറിയാം ?“\n”ഞാൻ... സ്പെഷ്യൽ ഏജന്റ് നതാലിയാ മിഷെലേന. RAW ഇൽ നിന്നാണ്.“അവൾ മനസാന്നിധ്യം വീണ്ടെടുത്തു. ”താങ്കളുടെ ഫാദറാണെന്നെ ഇവിടെ എത്തിച്ചത്.“ അവൾ എത്ര ശ്രമിച്ചിട്ടും, കണ്ണുകൾ നിലത്തു വീണു കിടക്കുന്ന ഡോ.ശങ്കറിന്റെ ശരീരത്തിലേക്കു പാളി വീണു പോയി.\nസുജിത്ത് സ്തബ്ധനായി നിന്നു പോയി.. കമിഴ്ന്നാണ് ശരീരം കിടക്കുന്നത്. എന്നിട്ടും അതാരാണെന്ന് തിരിച്ചറിയാൻ സുജിത്തിന് നിമിഷങ്ങളേ വേണ്ടിവന്നുള്ളൂ.\nസാവധാനം ആ ശരീരത്തെ സമീപിച്ച അവൻ കുനിഞ്ഞ് തന്റെ പിതാവിന്റെ മുഖം ഒന്നു തലോടി.\n”Who did this to him ?“ അലറിക്കൊണ്ട് മുഖമുയർത്തിയ അവന്റെ ഇരു കണ്ണുകളും നിറഞ്ഞൊഴുകുന്നുണ്ടായിരുന്നു. ”Where the fuck is Dr. Raghuchandra ??“ അവന്റെ ഓരോ ചോദ്യത്തിലും ആ കെട്ടിടം പ്രകമ്പനം കൊണ്ടു.\n“Please Calm down Sujith!” ഒരിക്കലും പ്രതീക്ഷിക്കാനാകുന്നതായിരിക്കില്ല സുജിത്തിന്റെ അടുത്ത നീക്കം എന്നവൾക്കറിയാമായിരുന്നു. എന്നിട്ടും നതാലിയ ധൈര്യം സംഭരിച്ച് അവനെ സമീപിച്ചു.\n“Dr. Raghuchandra has been taken care of. അയാളെ ഓർത്ത് നീ ഇനി ഒരിക്കലും വിഷമിക്കേണ്ട. ആ ചാപ്റ്റർ ക്ലോസ് ചെയ്തേക്കൂ സുജിത്ത്. പോകാം നമുക്ക്. നിന്റെ എല്ലാ പ്രശ്നങ്ങൾക്കുമുള്ള പരിഹാരം എന്റെ കയ്യിലുണ്ട്.” അവൾ ആ യൂ എസ്. ബി ഉയർത്തിക്കാണിച്ചു. “100% വർക്കിങ്ങ് ഫോർമുല. ഇതുപയോഗിച്ച് നമുക്ക് ഒരു ആന്റി ഡോട്ട് ഉണ്ടാക്കാനാകും.നിനക്ക് നിന്റെ പഴയ നോർമൽ ലൈഫ് ഞാൻ ഉറപ്പു തരാം..” അവൾ അവന്റെ തോളിൽ തന്റെ കയ്യമർത്തി.\n“ഏജന്റ് നതാലിയ! “ സുജിത്തിന്റെ സ്വരം താഴ്ന്നതെങ്കിലും ദൃഢമായിരുന്നു. ”ഇവരുടെ എക്സ്പെരിമെന്റ് കമ്പ്ലീറ്റായിരുന്നോ ?“\n”യെസ്! ഐ തിങ്ക് സോ!“\n”ആ സിറിഞ്ച് ?“ അവൻ നിലത്തു വീണു കിടന്ന സ്ഫടിക സിറിഞ്ചിലേക്കു വിരൽ ചൂണ്ടി. നതാലിയായും അപ്പോഴാണത് ശ്രദ്ധിച്ചത്. ഡോ. ശങ്കറിന്റെ ഷൂസിനടിയിൽ ഭാഗികമായി മറഞ്ഞു കിടക്കുകയായിരുന്നു നതാലിയാക്കു വേണ്ടി ഡോ. രഘുചന്ദ്ര തയ്യാറാക്കിയ ആ സാമ്പിൾ ഡോസ്.\nഅങ്ങോട്ട് നടക്കാനാഞ്ഞ നതാലിയായെ ഒരു നോട്ടം കൊണ്ട് സുജിത്ത് തടഞ്ഞു. എന്നിട്ട് മുഖം വക്രിച്ചു പിടിച്ചു കൊണ്ട് കുനിഞ്ഞ് അത് കയ്യിലെടുത്തു.\n”100% അല്ലേ ?“\n”സുജിത്ത്! “ താൻ ഇനി പറയാൻ പോകുന്ന കാര്യങ്ങൾ വ്യർത്ഥമാണെന്ന ബോധ്യത്തോടെയാണ് നതാലിയ സംസാരം തുടർന്നത്. ” അതിവിടെ തരൂ. ഒരു ആന്റി ഡോട്ട് ഉണ്ടാക്കാൻ നമുക്കത് ആവശ്യം വരും. നീ മാത്രമല്ല. ഈ എക്സ്പെരിമെന്റിനു വിധേയരായ അനേകം പേഷ്യന്റ്സ് വേറെയുമുണ്ട്. എല്ലാവരേയും സഹായിക്കാനാകും നമുക്ക്.“\n“ഫോർമുല നിന്റെ കയ്യിൽ ഇല്ലേ ?” അവളുടെ കയ്യിലെ ആ യു എസ് ബി യിലേക്കു നോക്കിയായിരുന്നു അവന്റെ ചോദ്യം. “അതു മാത്രം മതി. ഒരു നല്ല ക്വാളിഫൈഡ് കെന്മിസ്റ്റ് വിചാരിച്ചാൽ ഇത് വീണ്ടും റീ ക്രിയേറ്റ് ചെയ്യാവുന്നതേയുള്ളൂ. ഈ സാമ്പിൾ എനിക്കു വേണം നതാലിയാ.”\nഅവളുടെ മുഖത്ത് സംശയം നിഴലിച്ചു.\n“നിനക്കറിയാമോ ? എന്റെ പഴയ ലൈഫിൽ ഞാൻ ദുർബ്ബലനായ ഒരു മാനസീക രോഗിയാണ്. എനിക്കിനി വയ്യ ആ ജീവിതം. ഈ ഒരൊറ്റ ഡോസ് മതി. അവർ ഉദ്ദേശിച്ച തരം ഒരു സൂപ്പർ സോൾജ്യർ ആകും ഞാൻ. ഇതാണ് ഇനി എന്റെ നോർമൽ ലൈഫ്!” അവന്റെ മുഖത്ത് വേദനയോടു കൂടിയ ഒരു പുഞ്ചിരി വിടർന്നു.\nഅടുത്ത നിമിഷം, പുറത്ത് - ഹെലിപാഡിൽ നിന്നും ഒരു ഞെരക്കം കേട്ടു.\nഒരൊറ്റ കുതിപ്പിന് പൊളിഞ്ഞു കിടന്ന ആ ഭിത്തിയുടെ ഗ്യാപ്പിലേക്ക് ഓടിക്കയറിയ സുജിത്ത് തോക്ക് താഴേക്കു ചൂണ്ടി.\nഏതാനും സെക്കൻഡുകൾ ആ നില്പ്പു തുടർന്ന അവന്റെ മുഖത്ത് അടക്കാനാകാത്ത സന്തോഷം നിറഞ്ഞു. തോക്ക് താഴ്ത്തി അവൻ തിരിഞ്ഞ് നതാലിയായെ നോക്കി മനോഹരമായി ഒന്നു പുഞ്ചിരിച്ചു.\n“നീ വെറുതേ പറഞ്ഞതല്ലല്ലേ ? You took care of him! വെൽഡൺ ഏജന്റ്! എനിക്കിഷ്ടപ്പെട്ടു! അവന് ഇതിനേക്കാൾ നല്ലൊരു ശിക്ഷ ഇനി കിട്ടാനില്ല.”\nനതാലിയായുടെ മുഖം നിർവ്വികാരമായിരുന്നു.\n“എന്റെ അറിവു ശരിയാണെങ്കിൽ, ഈ കെട്ടിടത്തിന്റെ ബേസ്മെന്റിൽ ഏകദേശം 1500 കിലോയോളം RDX സൂക്ഷിച്ചിട്ടുണ്ട്. എക്സ്പെരിമെന്റ് കഴിയുമ്പോൾ സകല തെളിവുകളും നശിപ്പിക്കാനായിട്ടുള്ളതാണ്. ഞാനവിടേക്കു പോകുകയാണ്. പക്ഷേ അതിനു മുൻപ്... ദയവായി എത്രയും പെട്ടെന്ന് നീ ഇവിടം വിടുക. നിന്റെ ഇവിടത്തെ ജോലിയെല്ലാം ഭംഗിയായി നീ തീർത്തിരിക്കുന്നു ഏജന്റ് നതാലിയ! പ്ലീസ് ഗോ!“\n”Whats going to happen to you Sujith ?" നതാലിയ പുറത്തേക്ക് നടന്നുകൊണ്ട് ചോദിച്ചു.\n“എന്നെ ഓർത്തു വിഷമിക്കണ്ട. ആയിരമല്ല, പതിനായിരം കിലോ RDX ഉപയോഗിച്ചാലും എന്നെ കീഴ്പ്പെടുത്താൻ എളുപ്പമായിരിക്കില്ല നതാലിയ. നിനക്കത് ഇതിനകം തന്നെ മനസ്സിലായിക്കാണും എന്നു കരുതുന്നു.”\nനതാലിയ നിശബ്ദയായി പുറത്തേക്കു നടന്നു.\nനതാലിയായുടെ നിഗമനം ശരിയായിരുന്നു.ആ ലാബിൽ വെച്ച് ഡോ. ശങ്കർ പറഞ്ഞ കാര്യങ്ങളെല്ലാം കേട്ടു കഴിഞ്ഞതോടു കൂടി പ്രവീൺ സത്യ തികച്ചും ഭ്രാന്തിന്റെ വക്കിലെത്തിയിരുന്നു. താൻ എത്തിപ്പെട്ട ഈ അപകടത്തിന്റെ ഭീകരത അവനു താങ്ങാനാകുന്നതിലും എത്രയോ അധികമായിരുന്നു. അപ്പോഴാണ് പുറത്തെ ആ ഭയാനകമായ സ്ഫോടനമുണ്ടായത്.അതോടെ സമനില നഷ്ടപ്പെട്ട അവൻ ഇറങ്ങി ഓടുകയായിരുന്നു.\nചുറ്റും ചിതറിയോടുന്ന പട്ടാളക്കാർക്കിടയിലൂടെ, വെടിയുണ്ടകൾക്കിടയിലൂടെ... അവൻ ജീവനും കൊണ്ട് പാഞ്ഞു. ഏതൊക്കെ വഴികളിലൂടെയാണെന്നവനറിയില്ല, ഒരു വിധത്തിൽ ആ കെട്ടിടത്തിനു പുറകിലെ കീഴ്ക്കാം തൂക്കായി നില്ക്കുന്ന ഒരു പാറക്കെട്ടിലെത്തിയിട്ടേ അവൻ ഓട്ടം നിർത്തിയുള്ളൂ.\nമഴവെള്ളം കെട്ടിക്കിടന്നിരുന്ന ആ പ്രദേശമെല്ലാം പായൽ മൂടിയിരുന്നു. ഒരു ചെരുപ്പു പോലുമില്ലാതെ, ഒരു ഹോസ്പിറ്റൽ ഗൗൺ മാത്രം ധരിച്ച് ആ പാവം ചെറുപ്പക്കാരൻ താഴേക്ക് ഊർന്നിറങ്ങാനാരംഭിച്ചു.\nഓരോ പ്രാവശ്യം തന്റെ ശരീരം ഉരഞ്ഞ് ചോര പൊടിഞ്ഞപ്പോഴും അവൻ അന്ന് പ്ലെയിനിൽ വെച്ച് നതാലിയായെ നോക്കി ചിരിച്ച ആ നശിച്ച നിമിഷത്തെ ശപിച്ചുകൊണ്ടിരുന്നു. അഡ്രിനാലിൻ റഷ് ആയിരിക്കണം, അവനു വേദനിക്കുന്നുണ്ടായിരുന്നില്ല. അതുവരെ തോന്നാതോയിരുന്ന ഒരു കരുത്തും അനുഭവപ്പെടുന്നുണ്ടായിരുന്നു. അവൻ താഴെയെത്തിയതും, ഇടതൂർന്നു വളർന്നിരുന്ന ഒരു പറ്റം കുറ്റിച്ചെടികൾക്കിടയിലേക്ക് ഊളിയിട്ടു .\nഎത്ര ക്ഷീണിച്ചിട്ടും, ശ്വാസം നിലച്ചു പോകുന്നത്ര കിതച്ചിട്ടും, അവൻ നിന്നില്ല. തന്റെ പലായനം തുടർന്നുകൊണ്ടേയിരുന്നു. ഒടുവിൽ അതി ഭീകരമായൊരു സ്ഫോടന ശബ്ദം കേട്ട് തിരിഞ്ഞു നില്ക്കുന്നതു വരെ!\nആ കെട്ടിടത്തിന്റെ പല ഭാഗങ്ങളിൽ നിന്നും അഗ്നി ഗോളങ്ങൾ ഉയരുന്നുണ്ടായിരുന്നു. അവന് കെട്ടിടം മുഴുവൻ കാണാനാകുന്നുണ്ടായിരുന്നില്ല. കഴുത്തൊപ്പം ഉയരത്തിൽ കുറ്റിച്ചെടികളാണ്. എന്തുകൊണ്ടോ ആ നിമിഷത്തിൽ അവന് താൻ രക്ഷപ്പെട്ടു എന്നൊരു തോന്നലുണ്ടായി. വിവരിക്കാനാകാത്ത ഒരു സുരക്ഷിതത്ത്വം. അവൻ പതിയെ നിലത്തിരുന്ന് മലർന്നു കിടന്നു.\nഎത്ര നേരം അങ്ങനെ കിടന്നെന്നറിയില്ല. താൻ വന്ന വഴിയിലെവിടെയോ എന്തോ വന്നു വീഴുന്ന ശബ്ദം കേട്ടാണ് അവൻ ഞെട്ടിയെഴുന്നേറ്റത്.\nആ പാറക്കെട്ടുകൾ അവസാനിക്കുന്നിടത്ത്, കുറ്റിച്ചെടികൾ വല്ലാതെ ഇളകുന്നുണ്ടായിരുന്നു. ആരോ അതിലേ ഓടി വരുന്നുണ്ട്!\nചാടിയെഴുന്നേറ്റ പ്രവീൺ വീണ്ടും ഓട്ടമാരംഭിച്ചു. ഒരു വൻ മലയുടെ ഒത്ത നെറുകയിലൂടെയാണ് തന്റെ ഓട്ടം! ഇരു വശത്തും താഴ്വാരം കീഴ്ക്കാം തൂക്കായി കിടക്കുന്നു. നേരേ ഓടിച്ചെല്ലുന്നതും ഒരു വലിയ കൊക്കയിലേക്കാണെന്നു തോന്നി. അവന്റെ കാലുകൾ തളർന്ന്, മുട്ടുകൾ അറിയാതെ മടങ്ങിത്തുടങ്ങിയിരുന്നു. പല വട്ടം മുൻപോട്ട് വീഴാനാഞ്ഞ അവൻ ഒടുവിൽ സകല ശക്തിയും നഷ്ടപ്പെട്ട് വലതു വശത്തെ അഗാധ ഗർത്തത്തിലേക്കു വേച്ചു വീണു.\nആ പുൽ മേട്ടിലൂടെ ഒരു ചാട്ടുളി പോലെ താഴേക്കൂർന്നു വീണ അവൻ പല വട്ടം മലക്കം മറിഞ്ഞ് താഴേക്കു പതിച്ചു.\nആ വീഴ്ച്ചയിൽ , അവൻ തന്റെ ഇടതു വശത്തായി ആ മനോഹര കാഴ്ച്ച കണ്ടു.\nഒരു പടു കൂറ്റൻ മഴവില്ല്! അതിനു പുറകിലായി നിറഞ്ഞ് പതഞ്ഞൊഴുകി താഴേക്ക്... അഗാധതയിലേക്ക് പതിക്കുന്ന അതിമനോഹരമായ ഒരു വെള്ളച്ചാട്ടം.\nകണ്ണു നീരു പോലെ തെളിഞ്ഞ ഒരു ജലാശയം താഴെ അതി വേഗത്തിൽ തന്നെ സമീപിക്കുന്നത് അവനു കൺകോണിലൂടെ കാണാമായിരുന്നു.\nപാഞ്ഞു വന്ന ഒരു ഉല്ക്ക പോലെ അവൻ ജലോപരിതലം തുളച്ച് തടാകത്തിലേക്ക് കൂപ്പു കുത്തി.\nവീഴ്ച്ചയുടെ ആഘാതത്തിൽ വളരേ ആഴത്തിൽ ഏകദേശം അടിത്തട്ടിനോടടുത്തെത്തിയിരുന്നു അവൻ.\nനിമിഷങ്ങൾക്കുള്ളിൽ അവൻ തിരിഞ്ഞ് കാലുകൾ ആ തറയിൽ ആഞ്ഞു ചവിട്ടി മുകളിലേക്ക് കുതിച്ചുയർന്നു.\nതടാകത്തിനു മുകളിലെത്തിയതും സൂര്യപ്രകാശത്തിൽ അവന്റെ കണ്ണുകൾ മഞ്ഞളിച്ചു പോയി. പക്ഷേ അടുത്ത നിമിഷം ആ വെള്ളച്ചാട്ടത്തിനു മുകളിൽ, സൂര്യനെ മറച്ചു കൊണ്ട് ഒരു മനുഷ്യരൂപം പ്രത്യക്ഷപ്പെട്ടു.\nMSS ഏജന്റ്. ഐഗ്വോ യിങ്ങ്!\nഅത്ര ദൂരത്തു നിന്നും ആജാനു ബാഹുവായ ആ മനുഷ്യനെ പ്രവീൺ തിരിച്ചറിഞ്ഞു.\nപ്രവീൺ നോക്കി നില്ക്കെ ആ മനുഷ്യൻ ഇരു കൈകളും ഉയർത്തിപ്പിടിച്ച് താഴേക്കു കുതിച്ചു ചാടി.\nഒട്ടും ആലോചിക്കാനുണ്ടായിരുന്നില്ല. നിമിഷങ്ങൾക്കുള്ളിൽ പ്രവീൺ തിരിഞ്ഞ് കരയെ ലക്ഷ്യമാക്കി നീന്താനാരംഭിച്ചു. ഐഗ്വോയുടെ കൂറ്റൻ ശരീരം വെള്ളത്തിൽ വന്നു പതിച്ച ശബ്ദം പുറകിൽ കേട്ടു.\nTo be continued......... ( Concluding part- Tomorrow same time)


| ശബരിമല: വ്യത്യസ്‌തതയെ എതിര്‍ക്കുന്നതെന്തിന് ? | Mangalam\nMonday, June 17, 2019 Last Updated4Min 44 Sec ago English Edition\nMonday 08 Oct 2018 12.12 AM\nശബരിമല: വ്യത്യസ്‌തതയെ എതിര്‍ക്കുന്നതെന്തിന് ?\nരാജ്യത്തെ പരമോന്നത നീതിന്യായ കോടതിയോടുള്ള അചഞ്ചലമായ വിശ്വാസവും ആദരവും നിലനിര്‍ത്തി കൊണ്ടു തന്നെ കുറിക്കട്ടെ. എല്ലാ പ്രായത്തിലുള്ള സ്‌ത്രീകള്‍ക്കും ശബരിമലയില് ദര്‍ശനം അനുവദിച്ചുകൊണ്ടുള്ള കോടതി വിധി വിനാശകരമാണ്. ഭരണഘടനാ ബെഞ്ചിലെ ഏക വനിതാ ജഡ്‌ജിയായ ഇന്ദു മല്‍ഹോത്രയുടെ വിയോജന വിധിന്യായം നീതിന്യായ ചരിത്രത്തിലെ നാഴികക്കല്ലാണ്. വിശ്വാസവും, യുക്‌തിയും, നിയമവും തികച്ചും വ്യത്യസ്‌ഥമാണെന്ന ഇന്ദു മല്‍ഹോത്രയുടെ കണ്ടെത്തലില് എല്ലാമുണ്ട്.\nഈയടുത്ത കാലത്തെ ചില കോടതി വിധികള് ഏറെ ചര്‍ച്ചചെയ്യപ്പെട്ടിരുന്നു. സ്വവര്‍ഗരതിക്കും വിവാഹേതര ബന്ധങ്ങള്‍ക്കും നിയമ പരിരക്ഷ നല്‍കിയത് പരിപാവനമായ കുടുംബ ബന്ധങ്ങള്‍ക്ക് ഭീഷണിയാണ്. വിവാഹ ബന്ധം വേര്‍പ്പെടുത്തികിട്ടാനുള്ള ഏറ്റവും ശക്‌തമായ കാരണമായി പരപുരുഷ-പരസ്‌ത്രീ ബന്ധം പരിഗണിക്കുന്നതിന്റെ നിയമ സാധുത വരും നാളുകളില് ചോദ്യം ചെയ്യപ്പെട്ടേക്കാം.\nശബരിമല വിധിയെ സംസ്‌ഥാന സര്‍ക്കാരും സി.പി.എം. നേതാക്കളും സ്വാഗതം ചെയ്‌തത് അസലായിരിക്കുന്നു. പൂച്ചക്കെന്താ പൊന്നുരുക്കുന്നിടത്ത് കാര്യം എന്ന് ചോദിക്കുന്നതു പോലെ ദൈവ വിശ്വാസമില്ലാത്ത മന്ത്രിമാര്‍ക്കും മത നിഷേധികളായ രാഷ്‌ട്രീയ നേതാക്കള്‍ക്കും ക്ഷേത്രങ്ങളിലും ക്ഷേത്രാചാരങ്ങളിലും എന്ത് കാര്യം?.\nപലര്‍ക്കും പലതരത്തിലാണു വിശ്വാസങ്ങള്. ഏതെങ്കിലും ഒരു വിശ്വാസം ശരിയെന്നോ മറ്റൊന്നു തെറ്റാണെന്നോ ആര്‍ക്കും പറയാനാവില്ല. വിശ്വാസം അങ്ങിനെയാണ്. വ്യത്യസ്‌തതയാണ് വിശ്വാസത്തിന്റെ മേല് വിലാസം.\nകേരളത്തില് എമ്പാടും എത്രയോ അയ്യപ്പ ക്ഷേത്രങ്ങളുണ്ട്. മറ്റ് അയ്യപ്പ ക്ഷേത്രങ്ങള്‍ക്കൊന്നും ഇല്ലാത്ത പ്രസക്‌തിയും, പ്രാധാന്യവും, ആകര്‍ഷണീയതയും, ആഗോള ശ്രദ്ധയും ശബരിമലയിലെ അയ്യപ്പ ക്ഷേത്രത്തിനു കൈവന്നത് അതിന്റെ വ്യത്യസ്‌തത ഒന്നു കൊണ്ടു തന്നെയാണ്.\nക്ഷേത്രങ്ങളിലെ പ്രതിഷ്‌ഠകള്‍ക്കും ദൈവസാന്നിദ്ധ്യത്തിനും വ്യത്യസ്‌തമായ ഭാവങ്ങളും ധ്യാനങ്ങളും ഉണ്ട്. അക്കാരണത്താല് ഓരോ ക്ഷേത്രങ്ങളിലേയും പൂജാദികര്‍മ്മങ്ങളും ആചാരാനുഷ്‌ഠനങ്ങളും വ്യത്യസ്‌തമാണ്. ശബരിമലയില് ബ്രഹ്‌മചാരിയായ അവതാരമൂര്‍ത്തിയെയാണു പ്രതിഷ്‌ഠിച്ചിരിക്കുന്നത്. ജ്‌ഞ്യാനമുദ്രയും, യോഗിപട്ടവും അണിഞ്ഞ് താപസ ഭാവത്തിലാണു പ്രതിഷ്‌ഠ. ധ്യാനവും അപ്രകാരം തന്നെ. അയ്യപ്പന് യോഗി ആയതു കൊണ്ടാണു ഭസ്‌മാഭിഷേകത്തിനുശേഷം ഭസ്‌മസഞ്ചിവച്ച് നട അടക്കുന്നത്. യോഗിയുടെ നിയമങ്ങള്‍ക്ക് കോട്ടം തട്ടാതെയുള്ള ആചാരങ്ങളാണു ശബരിമലയില് അനുഷ്‌ഠിക്കുന്നത്. യുവതികള്‍ക്കു ശബരിമല ദര്‍ശനം വിലക്കിയത് യോഗിയുടെ നിയമങ്ങള്‍ക്ക് കോട്ടം തട്ടാതിരിക്കാനാണ് എന്നാണു വിശ്വാസം. മണ്ഡലകാലത്ത് മാലയിട്ട് 41 ദിവസം നീണ്ടുനില്‍ക്കുന്ന കഠിനവ്രതശുദ്ധിയോടെ മല ചവിട്ടി അയ്യപ്പദര്‍ശനം നടത്താന് ജാതിയുടെ അതിര് വരമ്പുകളില്ല.\nശ്രീചിത്തിര തിരുനാള് മഹാരാജാവിന്റെ ക്ഷേത്ര പ്രവേശന വിളംബരത്തിലൂടെയാണ് കേരളത്തിലെ ഹൈന്ദവ ക്ഷേത്രങ്ങളില് അവര്‍ണര്‍ക്ക് പ്രവേശന സ്വാതന്ത്ര്യം കൈവന്നത്. ക്ഷേത്രപ്രവേശന വിളംബരത്തിനു മുമ്പും ശബരിമലയില് അവര്‍ണരുടെ പ്രവേശനത്തിന് ഒരു വിലക്കും ഉണ്ടായിരുന്നില്ല.\nഅഹിന്ദുക്കള്‍ക്ക് ദര്‍ശനം അനുവദിക്കുന്ന അത്യപൂര്‍വം ക്ഷേത്രങ്ങളില് മുഖ്യ സ്‌ഥാനമാണ് ശബരിമലക്ക്. ഗുരുവായൂരപ്പ ഭക്‌തനായ ഗാനഗന്ധര്‍വന് യേശുദാസിന് ഗുരുവായൂരപ്പനെ ദര്‍ശിക്കാന് ഇതുവരെ സാധിച്ചിട്ടില്ല. അദ്ദേഹം എല്ലാവര്‍ഷവും മാലയിട്ട് വ്രതശുദ്ധിയോടെ മുടങ്ങാതെ ശബരിമലയില് അയ്യപ്പദര്‍ശനം നടത്താനെത്തിക്കൊണ്ടിരിക്കുന്നു. അയ്യപ്പസ്വാമിയെ പാടി ഉറക്കുന്ന ഹരിവരാസനം ആലപിച്ചതും യേശുദാസ് തന്നെ.\nശബരിമല ദര്‍ശനത്തിനെത്തുന്ന ഭക്‌തജനങ്ങള് സമ്പന്നരെന്നോ, ദരിദ്രരെന്നോ ഉള്ള വിവേചനമോ, ജാതി, മത വര്‍ഗ, വര്‍ണ വ്യത്യാസങ്ങളോ ഒന്നും ഇല്ലാതെ പരസ്‌പരം അഭിസംബോധന ചെയ്യുന്നത് അയ്യപ്പനെന്നും മാളികപ്പുറമെന്നുമാണ്. ശബരിമലയില് സേവനം അനുഷ്‌ഠിക്കുന്ന പോലീസ് ഉദ്യോഗസ്‌ഥരെ സംബോധന ചെയ്യുന്നത് പോലീസ് അയ്യപ്പന്‍മാര് എന്നുമാണ്. ശബരിമലയില് എല്ലാം അയ്യപ്പമയമാണ്.\n10 വയസിനും 50 വയസിനുമിടയില് പ്രായമുള്ള സ്‌ത്രീകള് ശബരിമലയില് ദര്‍ശനം നടത്തിയാല് എന്താണു കുഴപ്പം എന്ന ചോദ്യത്തിന് ഒരു മറു ചോദ്യമുണ്ട്, ദര്‍ശനം നടത്തിയില്ലെങ്കില് എന്താണ് പ്രശ്‌നം?.\nകേരളത്തില് അങ്ങോളം ഇങ്ങോളമുള്ള അയ്യപ്പ ക്ഷേത്രങ്ങളില് ഏതു പ്രായത്തിലുള്ള സ്‌ത്രീകള്‍ക്കും ദര്‍ശനം നടത്താന് അനുവാദമുണ്ട്. കല്ലിലും മുള്ളിലും തൂണിലും തുരുമ്പിലും സര്‍വചരാചരങ്ങളിലും ദൈവമുണ്ട് എന്നാണു ഹൈന്ദവ വിശ്വാസം. അയ്യപ്പനെ ദര്‍ശിക്കാന് ശബരിമലയില് തന്നെ പോകണം എന്നു ശഠിക്കുന്നതില് യാതൊരു യുക്‌തിയുമില്ല. അരുതെന്നു പറഞ്ഞിട്ടും കേവലം ഒരു കൗതുകത്തിനു വേണ്ടി ശബരിമലയില് പോകണം എന്നു വാശി പിടിക്കുന്നവരുടെ ഉദ്ദേശശുദ്ധി സംശയാസ്‌പദമാണ്.\nമാറിയ കാലഘട്ടത്തില് ദിവസങ്ങള് നീണ്ടുനില്‍ക്കുന്ന ബ്രഹ്‌മചര്യവും വ്രതാനുഷ്‌ഠാനങ്ങളും പ്രത്യേക ഭക്ഷണക്രമങ്ങളും ഒക്കെ അസൗകര്യമാണെന്നും അതൊക്കെ അവസാനിപ്പിക്കണമെന്നും സൗകര്യം കിട്ടുമ്പോഴൊക്കെ ശബരിമല ദര്‍ശനം അനുവദിക്കണമെന്നും ആവശ്യമുയരാം. ഇതിന്റെ പേരില് നിയമയുദ്ധം വന്നാല് മറ്റു ക്ഷേത്രങ്ങളില് ഇല്ലാത്ത നിഷ്‌ഠകള് ശബരിമലയില് മാത്രം ആവശ്യമില്ലെന്ന വാദവും ഉയരാം.\nഓരോ ക്ഷേത്രങ്ങളിലും വ്യത്യസ്‌ഥമായ ആചാരങ്ങളും അനുഷ്‌ഠാനങ്ങളും ഉണ്ടായാല് ആര്‍ക്ക് എന്ത് ചേതം? തനതായ വ്യത്യസ്‌തത ഇല്ലാതായാല് ശബരിമല അയ്യപ്പ ക്ഷേത്രവും കേരളത്തില് അങ്ങോളം ഇങ്ങോളമുള്ള ഒരു സാധാരണ അയ്യപ്പ ക്ഷേത്രമായി മാറും. അങ്ങനെ ആകരുതെന്നാണ് അയ്യപ്പഭക്‌തരായ മഹാഭൂരിപക്ഷം സ്‌ത്രീകളും ആഗ്രഹിക്കുന്നത്.\nഅഡ്വ. എസ് അശോകന്\n(ലേഖകന് മുന് ഇടുക്കി ജില്ലാ ഗവണ്‍മെന്റ് പ്ലീഡറും പബ്ലിക്ക് പ്രോസിക്യുട്ടറുമാണ്).


ബി ജെ പി യിൽ പൊട്ടിത്തെറി, സംസ്ഥാനാധ്യക്ഷനെതിരെ രൂക്ഷ വിമർശനവുമായി പി എം. വേലായുധൻ – Mangalam News Online\nKerala / Latest News / Politics / Pradhishadem\nബി ജെ പി യിൽ പൊട്ടിത്തെറി, സംസ്ഥാനാധ്യക്ഷനെതിരെ രൂക്ഷ വിമർശനവുമായി പി എം. വേലായുധൻ\nപെരുമ്പാവൂർ >>>ബി ജെ പി സംസ്ഥാന പ്രസിഡന്റ് കെ സുരേന്ദ്രനെതിരെ രൂക്ഷ വിമർശനവുമായി പി. എം. വേലായുധൻ. ശോഭാ സുരേന്ദ്രന് പിന്നാലെ നിരവധി നേതാക്കളാണ് ബിജെപി സംസ്ഥാന അധ്യക്ഷനെതിരായി പരാതിയുമായി മുന്നോട്ട് വന്നിട്ടുള്ളത്. ബി.ജെ.പി മുൻ ഉപാധ്യക്ഷനും ദേശീയ നിർവാഹക സമിതി അംഗവും, മുതിർന്ന നേതാവുമായ പി.എം വേലായുധനാണ് സുരേന്ദ്രനെതിരെ രൂക്ഷവിമർശനവുമായി ഇപ്പോൾ രംഗത്തുവന്നിരിക്കുന്നത്. തനിക്ക് പാർട്ടി പദവി വാഗ്ദാനം ചെയ്ത് സുരേന്ദ്രൻ പറ്റിച്ചുവെന്ന് വേലായുധൻ പറഞ്ഞു.‘ മക്കൾ വളർന്ന് അവർ ശേഷിയിലേക്ക് വരുമ്പോൾ അച്ഛനേയും അമ്മയേയും വൃദ്ധസദനത്തിലേക്ക് കൊണ്ടിട്ട പോലയാണ് ഇത്. എന്നെപ്പോലെ ഒട്ടേറെ പേർ ഇതുപോലെ വീടുകളിൽ ഇരിക്കുകയാണ്. ഈ വിഷമം പറയാനാണ് സംസ്ഥാന അധ്യക്ഷനെ വിളിച്ചത്. ഈ നിമിഷം വരെ അദ്ദേഹം എന്നെ വിളിച്ചിട്ടില്ല.\nഅടിയന്തരാവസ്ഥയുടെ സമയത്ത് സമരം ചെയ്ത് തല്ലുകൊണ്ട് ജയിലിൽ കിടന്നു. രണ്ട് ജയിലിലാണ് കിടന്നത്. ഒരു ആശയത്തിൽ ഉറച്ചുനിന്നതാണ്. പക്ഷേ ഇന്ന് വളരെ വേദനയുണ്ടെന്നും വേലായുധൻ പറഞ്ഞു.പാർട്ടിയിൽ നിന്ന് തന്നെ തഴയുന്നെന്നും ബി.ജെ.പി സംസ്ഥാന പ്രസിഡന്റ് കെ. സുരേന്ദ്രൻ തന്നെ രാഷ്ട്രീയമായി ഇല്ലായ്മ ചെയ്യാൻ ശ്രമിക്കുകയാണെന്നും ചൂണ്ടിക്കാട്ടി ബി.ജെ.പി ദേശീയ നേതൃത്വത്തിന് ശോഭാ സുരേന്ദ്രൻ കത്തയച്ചിരുന്നു.\nPrevious Article വടക്കുംഭാഗം ലിസ്സി റബ്ബേഴ്സ് കമ്പനിയിൽ നിന്നും ഉയരുന്ന അതിരൂക്ഷമായ ദുർഗന്ധത്തിനും പരിസ്ഥിതി മലിനീകരണത്തിനു മെതിരെ പ്രതിക്ഷേധം ശക്തമാകുന്നു\nNext Article നമ്മുടെ മൂവാറ്റുപുഴ ലോഗോ പ്രകാശനം നടന്നു


പൊരിച്ച മീന് കൂട്ടിയുള്ള ഊണിന് 50 രൂപ, ബാക്കി വെച്ചാല് 90 കൊടുക്കണം..! ഇത് കോഴിക്കോട്ടെ ബാലേട്ടന്റെ കടയിലെ നിയമം - BIGNEWSLIVE | Latest Malayalam News\nകടലുണ്ടി സ്വദേശിയായ ബാലകൃഷ്ണന്റെ കൈലാസിന്റെ ഹോട്ടലാണ് പുഴമീന് രുചിയുടെ 'കപ്പലോട്ടം നടത്തി' ഹിറ്റായി മാറിയത്.\nകോഴിക്കോട്: പൊരിച്ച പുഴമീനും കൂട്ടി നല്ല അസ്സല് ഊണിന് കോഴിക്കോട്ടെ ബാലേട്ടന്റെ കടയില് 50 രൂപയാണ് വില. പക്ഷേ ഒരല്‍പ്പമെങ്കിലും ബാക്കി വെച്ചാല് രൂപ 90 കൊടുക്കണം. ഇത് പിഴിഞ്ഞ് കാശുണ്ടാക്കുന്ന രീതിയല്ല, മറിച്ച് ബാലേട്ടന്റെ സ്‌നേഹത്തില് ചാലിച്ച നിര്‍ബന്ധമാണ്. കടയില് എത്തുന്നവര് വയറും മനസും നിറഞ്ഞ് ആഹാരം കഴിച്ച് മടങ്ങണം എന്നത്. അതിനാല് ആണ് ആരും ബാക്കി വെക്കാതിരിക്കാന് 90 വേണമെന്ന് ആവശ്യപ്പെടുന്നതിന് കാരണം. മാത്രമല്ല, നല്ല സ്‌പെഷ്യന് മീന് രുചികളും അറിയണമെങ്കില് ഇവിടെ തന്നെ എത്തണം.\nകടലുണ്ടി സ്വദേശിയായ ബാലകൃഷ്ണന്റെ കൈലാസ് ഹോട്ടലാണ് പുഴമീന് രുചിയുടെ ‘കപ്പലോട്ടം നടത്തി’ ഹിറ്റായി മാറിയത്. പെടയ്ക്കണ കൂറ്റന്‍ചെമ്പല്ലി നല്ല എരിവുള്ള മസാലയും ചേര്‍ത്ത് തിളച്ച എണ്ണയില് നിന്ന് വറുത്തുകോരുമ്പോള് രുചിയുടെ ത്രസിപ്പിക്കുന്ന മണം ആളുകളെ കടയിലേയ്ക്ക് തള്ളി കയറ്റുകയാണ് ചെയ്യുന്നത്. കൈലാസ് എന്നു പറഞ്ഞാല് ഒന്നും അറിയില്ല, മറിച്ച് ബാലേട്ടന്റെ കട എന്ന് എടുത്ത് പറയണം. പുഴമീന് വറുത്തതും ചോറും തന്നെയാണ് ഇവിടെയുള്ള ഏക വിഭവം. ഒരു വിഭവമെന്ന് കരുതി തള്ളിക്കളയേണ്ട. പുഴമീന് വറുത്തത് ഒന്നു മതിയാകും അന്നത്തെ ദിവസം തന്നെ ആഹാരം വേണ്ടെന്ന് പറയും.\nഒരു ഭീമന് പുഴമീനിനെ പിടിച്ച് മുഴുവനായും പൊരിച്ച് വാഴയിലയിലാക്കി തീന്‍മേശയില് കൊണ്ടു വെയ്ക്കും. അത് കാണുമ്പോഴെ മനസും വയറും ഒരുപോലെ നിറയും. പിന്നെ ആവി പറക്കുന്ന ചൂട് ചോറും. വീടിനോട് ചേര്‍ന്ന് തന്നെയാണ് ഹോട്ടല്. പുഴയില്‍നിന്ന് പിടിച്ച മീനുകളുമായി രാവിലെ നാലുമുതല് വീടിനു മുമ്പില് മീന്‍പിടിത്തകാരെത്തും. ആകോലി, ചെമ്പല്ലി, ഞണ്ട്, കല്ലുമ്മക്കായ, കരിമീന്, പൂമീന്, അമൂര്, ചെമ്മീന്, നരിമീന് എന്നിവയാണ് പ്രധാനമായും ഉള്ളത്. ദിവസവും 30,000 മുതല് 40,000 രൂപയ്ക്കുവരെ മീന് വാങ്ങും. രാവിലെ 11 മുതല് കടയില് തിരക്ക് തുടങ്ങും.\nഅത് വൈകുന്നേരം മൂന്ന് മണിവരെ നീളും. മുന്‍കൂട്ടി ബുക്ക് ചെയ്യുന്നവര് കടയില് എത്തുന്നതിന് മിനിറ്റുകള്‍ക്കുമുമ്പാണ് മീന്‍പൊരിക്കുക. അതുകൊണ്ട് തന്നെ തീന്‍മേശയില് എത്തുന്നത് നല്ല ചൂടോടു കൂടി തന്നെയാണ്. അന്നത്തെ ദിവസം വാങ്ങിക്കുന്ന മീനുകള് അന്ന് തന്നെ എടുത്ത് തീര്‍ക്കും. വാങ്ങി ഫ്രിഡ്ജില് വെച്ച് അടുത്ത ദിവസം എടുക്കുന്ന പരിപാടി ഇവിടെ ഇല്ല. ഫ്രഷ് സാധനങ്ങള് വില്‍ക്കുക എന്നത് ബാലേട്ടന്റെ നിര്‍ബന്ധം കൂടിയാണ്. പിന്നെ ഭാര്യ ദമയന്തിയുടെ കൈപ്പുണ്യമാണ് ഈ രുചികള്‍ക്ക് പിന്നിലെ രഹസ്യം എന്നാണ് ബാലേട്ടന് പറയുന്നത്. എന്നാല് പ്രത്യേക രുചിക്കൂട്ട് ഒന്നുമില്ലെന്നും സാധാരണരീതിയില് തന്നെയാണ് മീന്‍പൊരിക്കുന്നതെന്ന് ഭാര്യ ദമയന്തിയും പറയുന്നു.\nമറ്റൊരു പ്രത്യേക എന്തെന്നു വെച്ചാല് മീന് കഷ്ണമായി മുറിക്കുന്നതിനു പകരം അങ്ങനെതന്നെ പൊരിക്കുകയാണ് ചെയ്യുന്നത്. ഇത് സ്വാദ് കൂട്ടുമെന്ന് ബാലേട്ടന് പറയുന്നു. പണത്തിനെക്കാള് വലുതാണ് ഭക്ഷണം ഉഷാറായി എന്ന് കേള്‍ക്കുമ്പോഴുള്ള സന്തോഷമെന്ന് ബാലേട്ടന് കൂട്ടിച്ചേര്‍ത്തു. ഇവിടെ വരുന്നവര് ഭക്ഷണംകഴിച്ച് വയറുനിറച്ചേ പോവാന് പാടുള്ളൂവെന്നും അദ്ദേഹം വ്യക്തമാക്കി. കട തുടങ്ങിയിട്ട് ഇപ്പോള് വര്‍ഷം പതിമൂന്ന് പിന്നിട്ടു. ആദ്യം പ്രഭാതഭക്ഷണം മാത്രമായിരുന്നു ഉണ്ടായിരുന്നത്. അന്നത്തെ സ്‌പെഷ്യല് വിഭവം പുട്ടും ഞണ്ട് കറിയുമായിരുന്നു. പിന്നീട് അത് ഒഴിവാക്കി ഉച്ചഭക്ഷണത്തിലേക്ക് തിരിയുകയായിരുന്നു. ബാലേട്ടന്റെ ഒപ്പം മക്കളും, മരുമകളും കൂടും.\nTags: Balettan HotelBalettan ShopFish Special Items\n‘സ്നേഹം പങ്കുവയ്ക്കും തോറും കൂടുമെന്നാണ് ഞാന് വിശ്വസിക്കുന്നത്’; ആരാധകരെ ചുംബിക്കുന്നതിനെ കുറിച്ച് വിജയ് സേതുപതി\nഅസമില് കനത്ത മഴയും വെള്ളപ്പൊക്കവും; 43 ഗ്രാമങ്ങള് വെള്ളത്തിനടിയില്


ന്യൂദല്‍ഹി: കേരളത്തിന്റെ ആന്‍സി സോജന് ഖേലോ ഇന്ത്യ സ്‌കുള് ഗെയിംസിന്റെ രണ്ടാം ദിനത്തില് സ്വര്‍ണമുള്‍പ്പെടെ രണ്ട് മെഡല് കരസ്ഥമാക്കി. ലോങ് ജമ്പില് സ്വര്‍ണം നേടിയ ആന്‍സി 200 മീറ്ററില് വെള്ളിമെഡലും ഓടിയെടുത്തു. ആദ്യ ദിനത്തില് ട്രപ്പിള് ജമ്പില് രണ്ടാം സ്ഥാനം ചാടിയെടുത്ത സാന്ദ്ര ബാബു ഇന്നലെ ലോങ് ജമ്പിലും വെള്ളി നേടി ഇരട്ട മെഡലിന് അര്‍ഹയായി.\nആറു ചാട്ടത്തില് നാലെണ്ണം ഫൗളായെങ്കിലും 5.80 മീറ്റര് ദുരം താണ്ടിക്കടന്ന് ആന്‍സി സോജന് ലോങ് ജമ്പില് സ്വര്‍ണം പിടിയിലൊതുക്കി. സാന്ദ്ര ബാബുവിനാണ് വെള്ളി മെഡല്. 5.68 മീറ്റര് ദൂരം ചാടിക്കടന്നാണ് സാന്ദ്ര ബാബു ആന്‍സിക്ക് പിന്നില് രണ്ടാം സ്ഥാനത്തെത്തിയത്. തമിഴ്‌നാടിന്റെ ബബിഷ വെങ്കലം നേടി. (5.62).\nഇരുനൂറ് മീറ്ററില് ശക്തമായ പോരാട്ടം കാഴ്ചവെച്ച ആന്‍സി പഞ്ചാബിന്റെ ചന്‍വീര് കൗറിന് പിന്നില് രണ്ടാമതായി ഫിനിഷ് ചെയ്തു. 25.31 സെക്കന്‍ഡിലാണ് ആന്‍സി വെള്ളിമെഡല് നേടിയത്. കൗര് 24.76 സെക്കന്‍ഡില് സ്വര്‍ണമണിഞ്ഞു. തമിഴ്‌നാടിന്റെ സാന്ദ്ര തെരേസ മാര്‍ട്ടിനാണ് വെങ്കലം (25.44).\nപോള്‍വാള്‍ട്ടില് കേരളത്തിന്റെ ആര്. ശ്രീലക്ഷ്മി വെങ്കലം കരസ്ഥമാക്കി. 2.40 മീറ്റര് ദുരം ചാടിക്കടന്നാണ് മൂന്നാം സ്ഥാനത്തെത്തിയത്. തമിഴ്‌നാടിന്റെ സത്യ സ്വര്‍ണവും (3.50മീ) ഉത്തര്‍പ്രദേശിന്റെ രേഷ്മ പട്ടേല് (2.80) വെള്ളിയും നേടി.\nആണ്‍കുട്ടികളുടെ 200 മീറ്ററില് കര്‍ണാടകത്തിന്റെ ശശികാന്ത് അവസാന 50 മീറ്ററില് പൊരുതിക്കയറി സുവര്‍ണവിജയം കൊയ്തു.21.82 സെക്കന്‍ഡിലാണ് ഓടിയെത്തിയത്. മഹാരാഷ്ട്രയുടെ കരണ് വെള്ളിയും (21.98) ദല്‍ഹിയുടെ അന്‍ഷുല് (22.27) വെങ്കലവും കരസ്ഥമാക്കി.\nആണ്‍കുട്ടികളുടെ ജാവലിന് ത്രോയില് മഹാരാഷ്ട്രയുടെ വികാസ് യാദവ് അവസാന ശ്രമത്തില് 75.02 മീറ്റര് ദുരത്തേക്ക് ജാവലില് പറത്തിവിട്ട് ഒന്നാമനായി. ഹരിയാനയുടെ യഷ്‌വീര് സിങ് (73.87 മീ) വെള്ളിയും യുപിയുടെ അര്‍പിറ്റ് യാദവ് (71.90) വെങ്കലവും നേടി.\nപെണ്‍കുട്ടികളുടെ ജാവലിന് ത്രോയില് ഹരിയാനയുടെ ജ്യോതി സ്വര്‍ണവും( 40.59മീ ), ദല്‍ഹിയുടെ എ റോയി (39.90 മീ) വെളളിയും പഞ്ചാബിന്റെ ജഷ്പ്രീത് കൗര് (37.10 മീ) വെങ്കലവും സ്വന്തമാക്കി.\nമത്സരങ്ങള് രണ്ട് ദിനം പിന്നിട്ടപ്പോള് കേരളത്തിന് ഏഴു മെഡലുകള് ലഭിച്ചു. രണ്ട് സ്വര്‍ണവും മൂന്ന് വെള്ളിയും രണ്ട് വെങ്കലവുമാണ് കേരള താരങ്ങള് നേടിയത്.\nഖേലോ ഇന്ത്യാ ഗെയിംസ് സാന്ദ്ര ബാബുവിന് സ്വര്‍ണം\nറിലേയില് കേരളത്തിന് രണ്ട് സ്വര്‍ണം


Posted By: admin 121 Views0Comment Kk anas, Pmf board member\nപാരീസ്: പാരീസ് മലയാളിയും തൊടുപുഴ സ്വദേശിയുമായ കിഴക്കേകുന്നേൽ കെ.കെ. അനസിന് ഡോക്ടറേറ്റ് ലഭിച്ചു. 1899 ൽ സ്ഥാപിതമായ പാരീസിലെ പ്രശസ്തമായ പൊളിറ്റിക്കൽ ഇൻസ്റ്റിറ്റ്യൂട്ട് ഹൈപ്പ് (HEIP) ന്‍റെ കീഴിലുള്ള സിഇഡിഎസ് (CEDS) ൽ നിന്നും ഇന്‍റർനാഷണൽ റിലേഷൻസ് ആൻഡ് ഡിപ്ലോമസിയിലാണ് അനസ് പിഎച്ച്ഡി ബിരുദം സ്വന്തമാക്കിയത്.\n`INDIA IN THE NEW GLOBAL BALANCE OF POWER’ എന്ന വിഷയമാണ് അനസ് ഗവേഷണത്തിനായി തെരഞ്ഞെടുത്തത്. മുൻ റഷ്യൻ പ്രസിഡന്‍റ് ഗോർബച്ചേവിന്‍റെ സെക്രട്ടറിയും ഇപ്പോൾ സിഇഡിഎസിലെ പ്രഫസറുമായ മിഖായേൽ ലെബദേവിന്‍റെ കീഴിലായിരുന്നു ഗവേഷണം. ഡോക്ടറേറ്റ് ജൂറിയിൽ ഡോ. ഫൊവാദ് നോഹ്റ അധ്യക്ഷനും ഡോ. പാട്രിക് ബ്രൂണോ, ഡോ.മൈക്കിൾ സ്ട്രാസ്, ഡോ.മിഖായേൽ ലെബദേവ് എന്നിവർ അംഗങ്ങളുമായിരുന്നു. പിഎച്ച്ഡി ബിരുദങ്ങൾക്ക് ഫ്രാൻസിൽ നൽകാറുള്ള ഗ്രേഡിംഗിൽ മൂന്നാം സ്ഥാനമുള്ള `CUM LAUDE’ ഗ്രേഡാണ് അനസിന് ലഭിച്ചത്.\nഒരു മാധ്യമ പ്രവർത്തകൻ കൂടിയായ അനസ് മുൻപ് ദൂരദർശനിൽ വാർത്താ അവതാരകനായും മറ്റു സ്വകാര്യ ചാനലുകളിൽ റിപ്പോർട്ടറായും പ്രവർത്തിച്ചിട്ടുണ്ട്. യുഎൻ ഉച്ചകോടി, ജി 20 ഉച്ചകോടി, അന്താരാഷ്ട്ര കാൻ ചലച്ചിത്ര മേള, ഫ്രഞ്ച് പ്രസിഡന്‍റ് തെരഞ്ഞെടുപ്പ്, മാർപാപ്പയുടെ തെരഞ്ഞെടുപ്പ് തുടങ്ങി നിരവധി പ്രധാനപ്പെട്ട പരിപാടികൾ അനസ് വിവിധ മാധ്യമങ്ങൾക്കായി റിപ്പോർട്ട് ചെയ്തിട്ടുണ്ട്. ആഫ്രിക്കൻ രാജ്യമായ ടാൻസാനിയയിൽ അധ്യാപകനായും ജോലി ചെയ്തിട്ടുള്ള അനസ് നിരവധി കാർട്ടൂണ് പ്രദർശനങ്ങൾ സംഘടിപ്പിക്കുകയും സമ്മാനങ്ങൾ കരസ്ഥമാക്കുകയും ചെയ്തിട്ടുണ്ട്.\nധനമന്ത്രി തോമസ് ഐസക്, സ്പീക്കർ പി. ശ്രീരാമകൃഷ്ണൻ, എഡിജിപി ആർ. ശ്രീലേഖ തുടങ്ങി പ്രമുഖ വ്യക്തികളുമായി അടുത്ത ബന്ധം കാത്തു സൂക്ഷിക്കുന്ന അനസ് പാരീസ് ആസ്ഥാനമായ ELEGANT MEDIA GROUP ന്‍റെ ഡയറക്ടർ കൂടിയാണ്. ഒരു പ്രമുഖ ഇറ്റാലിയൻ നിർരാണ കന്പനിയുടെ നേതൃത്വത്തിൽ ഉടൻ ഷൂട്ടിംഗ് ആരംഭിക്കുന്ന `SANDOKAN UNTOLD’ എന്ന സിനിമയുടെ പിന്നണിയിലും അനസ് പ്രവർത്തിക്കുന്നു.\nബയോടെക്നോളജിയിൽ സിംഗപ്പൂർ നന്യാങ് ടെക്നോളോജിക്കൽ യൂണിവേഴ്സിറ്റിയിൽ നിന്നും ഡോക്ടറേറ്റ് നേടിയിട്ടുള്ള സബ്ന ചീമാടൻ ആണ് ഭാര്യ. മകൻ: ഇയാൻ ആദം.\nഎട്ടാം ക്ലാസ് വരെ കുട്ടികളെ തോൽപ്പിക്കാൻ പാടില്ല എന്ന നയം കേന്ദ്ര സർക്കാർ എടുത്തു കളയുന്നു.\nവിമാനത്തിന്റെ എമര്‍ജന്‍സി വാതില് തുറന്ന് യുവാവ് പുറത്തേക്ക് ചാടി


പ്രമേഹമുള്ളവർക്ക് ഈന്തപ്പഴം കഴിക്കാമോ...? | Can A Diabetic Consume Dates\nDelhi, First Published 14, Aug 2020, 10:46 AM\nപ്രമേഹരോഗികൾ ഭക്ഷണക്രമത്തിൽ പ്രധാനമായും രണ്ട് കാര്യങ്ങളാണ് ശ്രദ്ധിക്കേണ്ടത്. ഒന്നു കൃത്യസമയം, മറ്റൊന്നു ഭക്ഷണത്തിന്റെ അളവ്. പ്രമേഹമുള്ളവർ അളവു നിയന്ത്രിച്ചു മൂന്ന് നേരം ഭക്ഷണം കഴിക്കുകയും ഇടനേരത്ത് ലഘുഭക്ഷണം ഉൾപ്പെടുത്തുകയും വേണമെന്നും വിദഗ്ധർ പറയുന്നു.\nഉയർന്ന അളവിൽ ഫൈബർ അടങ്ങിയിട്ടുള്ളത് കൊണ്ട് തന്നെ പ്രമേഹരോഗികൾ ഈന്തപ്പഴം കഴിക്കുന്നതിൽ പ്രശ്നമൊന്നുമില്ലെന്നാണ് സർ ഗംഗാ റാം ആശുപത്രിയിലെ ന്യൂട്രീഷ്യനിസ്റ്റ് ഡോ. മുക്ത വസിഷ്ഠ പറയുന്നത്.\nഇതിലെ മധുരം ആരോഗ്യകരമാണ്. ഇതിനാല് തന്നെ മറ്റു കൃത്രിമ മധുരങ്ങളുടെ ദോഷം ഇതു വരുത്തുന്നില്ല. ഇതിന്റെ ഗ്ലൈസമിക് ഇന്‍ഡെക്‌സ്, അതായത് രക്തത്തിലേക്ക് പെട്ടെന്നു ഷുഗര് കടന്ന് ഗ്ലൂക്കോസ് തോത് ഉയരുന്ന അവസ്ഥ, തീരെ കുറവാണ്. ഇതിനാല് തന്നെ മിതമായ അളവില്, ദിവസം ഒന്നോ രണ്ടോ വീതം ഈന്തപ്പഴം കഴിക്കുന്നത് പ്രമേഹ രോഗികള്‍ക്ക് ദോഷം വരുത്തുന്നില്ല. മാത്രമല്ല, പ്രമേഹ രോഗികള്‍ക്ക് മറ്റുള്ളവരേക്കാള് ഊര്‍ജ നഷ്ടവും ക്ഷീണവുമെല്ലാം അനുഭവപ്പെടുവാന് സാധ്യതയുണ്ട്. ഇതിനുള്ള നല്ലൊരു പരിഹാരമാണ് ഈന്തപ്പഴം. ഇത് പെട്ടെന്നു തന്നെ ശരീരത്തിന് ഊര്‍ജം ലഭ്യമാക്കുന്നുവെന്നും ഡോ. മുക്ത പറഞ്ഞു.\nLast Updated 14, Aug 2020, 11:06 AM\n'ടൈഗർ ബാം കേക്കു'മായി ജന്മദിനം ആഘോഷിച്ച് യൂട്യൂബർ ലില്ലി സിംഗ്; കയ്യടിച്ച് സോഷ്യൽ മീഡിയ


The Devadasi And The Saint: The Life And Times of Bangalore Nagarathnamma – Malayalanatu Web Journal\nസുനിൽ കുമാർ ഏലംകുളം\nഒരു പുരുഷന്റെ സംരക്ഷണം ദേവദാസി സ്ത്രീകൾക്ക് ആവശ്യമായിരുന്നു, അതിനായി അവർ അവരുടെ വിഷയങ്ങളായ അഭിനയം,സംഗീതം,സാഹിത്യം എന്നിവകളിൽ നിപുണകളാകാൻ ശ്രമിച്ചിരുന്നു. മാത്രമല്ല പലരും പണ്ഡിതകൾ ആയിരുന്നു താനും. ദൂഷ്യം എന്ന് പറയാവുന്നത്, കുടുംബം എന്ന വ്യവസ്ഥ അവർക്കില്ലായിരുന്നു എന്നത് മാത്രം ആണ്. ഇത് ദൂഷ്യമായത് വിക്റ്റോറിയൻ സദാചാരം നാട്ടിൽ വേരോടിയതിനു ശേഷം മാത്രമാണ് എന്നതാണ് വസ്തുത.\nശ്രീരാം. വിയുടെ ഇംഗ്ലീഷ്, എളുപ്പത്തിൽ വായിക്കാവുന്ന, അധികം ആഴമില്ലാത്ത ശൈലിയാണ്. അതിനാൽ തന്നെ ഒറ്റയിരിപ്പിനിരുന്നു വായിച്ചു തീർത്തു. വായിച്ച് കഴിഞ്ഞപ്പോൾ ദക്ഷിണകേരളത്തിൽ നിലവിലിരുന്ന ദേവദാസിസമ്പ്രദായത്തെ പറ്റി ഒരു ധാരണ കിട്ടി.\nആ സമ്പ്രദായം നിരോധിക്കാൻ പാർലമെന്റിലും മറ്റും നടന്ന ചർച്ചകളുടേയും അവതരിപ്പിച്ച ബില്ലുകളുടേയും ഒരു ഏകദേശരൂപവും രാഷ്ട്രീയപശ്ചാത്തലവും മനസ്സിലായി. അന്ന് നമുക്ക് സ്വാതന്ത്ര്യം കിട്ടിയിരുന്നില്ല എന്ന് ഓർക്കുക. അക്കാലം മഡ്രാസ് ലെജിസ്ലേറ്റീവ് കൗൺസിൽ ആയിരുന്നു. അതിൽ ആദ്യത്തെ വനിതാ പ്രതിനിധി ഡോ. മുത്തുലക്ഷ്മി റെഡ്ഡി (1927) എന്ന വനിത ദേവദാസിസമ്പ്രദായത്തെ നിരോധിക്കാൻ പരിശ്രമിച്ച ഒരാളായിരുന്നു. അവരാകട്ടെ ദേവദാസിസമ്പ്രദായത്തിൽ നിന്നും വന്നവരുമായിരുന്നു.\nക്ഷേത്രങ്ങളിലെ ആരാധനാബിംബങ്ങൾക്ക് സ്ത്രീകളെ സമർപ്പിക്കുന്ന രീതി ഇന്ത്യയിൽ മാത്രമല്ല, ഗ്രീക്ക്, റോമൻ, ഈജിപ്ഷ്യൻ സംസ് കാരങ്ങളിലെല്ലാം തന്നെ പുരാതനകാലം മുതൽ നിലനിന്നിരുന്നു. അത്തരം സ്ത്രീകളാണ് ദക്ഷിണേന്ത്യയിൽ ദേവദാസികൾ എന്ന് അറിയപ്പെട്ടിരുന്നത്. ദേവദാസിസ്ത്രീകൾ ക്ഷേത്രത്തിലെ പ്രതിഷ്ഠയെയാണ് വിവാഹം ചെയ്തിരിക്കുന്നത് എന്നാണ് സങ്കല്പം. അതുകൊണ്ട് തന്നെ സമൂഹത്തിലെ എല്ലാത്തരത്തിൽ പെട്ട കുടുംബങ്ങളിൽ നിന്നും ദേവദാസികൾ ഉണ്ടാവുമായിരുന്നു. അതിനു ബ്രാഹ്മണകുടുംബം, ശൂദ്രകുടുംബം എന്നൊന്നും ജാതിവ്യത്യാസം ഉണ്ടായിരുന്നില്ല തന്നെ. പവിത്രത അല്ലെങ്കിൽ പാതിവ്രത്യം എന്നത് അവരുടെ കാര്യത്തിൽ ഒരു പ്രശ്നമേ അല്ലായിരുന്നു. സമൂഹത്തിലെ മറ്റാരേയും പോലെ അവരും മാന്യമായി ആളുകളോട് ഇടപെട്ട് വന്നിരുന്നവരായിരുന്നു. അവർ ഒരു മൂർത്തിയ്ക്ക് നിവേദ്യമായി അർപ്പിക്കപ്പെട്ടവരായിരുന്നു. അവരായി അത് തിരഞ്ഞെടുത്തതുമല്ല. ക്ഷേത്രങ്ങളിൽ അവർക്ക് കുംഭാരതിയ്ക്ക് അധികാരമുണ്ടായിരുന്നു എന്ന് മാത്രമല്ല അവരുടെ നിലനില്പിനായി ഭൂസ്വത്ത് അടക്കം പല സ്വത്തുക്കളും അവർക്കായി നൽകിയിരുന്നു. അത് കൂടാതെ സമൂഹത്തിലെ മാന്യന്മാർ അവരെ ഭോഗവസ്തുവായും കരുതിയിരുന്നു എന്നതിലാണ് സംഗതികളുടെ കിടപ്പുവശം മാറുന്നത്. അവരുടെ കുട്ടികളുടെ അച്ഛൻ ആരെന്ന് അവർ പറയും. കുട്ടികളേയും സഹോദരീസഹോദരന്മാരേയും നോക്കിരക്ഷിക്കൽ അവരുടെ കടമ തന്നെ ആയിരുന്നു. മിക്കവരും വലിയ കൂട്ടുകുടുംബരീതിയിൽ ആയിരുന്നു വസിച്ചിരുന്നത്. സാമ്പത്തികമായി നല്ല നിലയിലുണ്ടായിരുന്ന ക്ഷേത്രങ്ങളിലെ ദേവദാസികുടുംബങ്ങളും സാമ്പത്തികമായി നല്ല നിലയിലായിരുന്നു. അവരെ സമൂഹത്തിലെ ബ്രാഹ്മണരടക്കം പല മാന്യന്മാരും കയ്യയച്ച് സഹായിക്കാറുണ്ടായിരുന്നു.\nപാരമ്പര്യമായി ദേവദാസികൾ അഭിനയം, സംഗീതം, വാദ്യം (പുരുഷന്മാർ) എന്നീ വിഷയങ്ങളിൽ പ്രാവീണ്യം നേടിയവരായിരുന്നു. അവർക്ക് വായിക്കാനും പഠിക്കാനും അറിയാമായിരുന്നു എന്ന് മാത്രമല്ല സാഹിത്യ പഠനം അവരുടെ നിലനില്പിന്റെ ഒരു ആവശ്യവും ആയിരുന്നു. അതിനാലവർ പ്രാദേശിക ഭാഷകൾ കൂടാതെ സംസ്കൃതവും ഇംഗ്ലീഷും പഠിച്ചിരുന്നു. അവരുടെ സദിർകച്ചേരികൾ ഭൂപ്രഭുക്കൾക്കും നാട്ടുരാജാക്കന്മാർക്കും അവരവരുടെ പ്രൗഢി കാണിക്കാനുള്ള വേദികൾ കൂടെ ആയിരുന്നു. ആഘോഷങ്ങൾക്കെല്ലാം ദേവദാസികളുടെ സദിർകച്ചേരികളും പാട്ട് കച്ചേരികളും ഒഴിച്ചുകൂടാനാവാത്തവയായിരുന്നു. എന്നിരുന്നാലും ഒരു പുരുഷന്റെ സംരക്ഷണം ദേവദാസി സ്ത്രീകൾക്ക് ആവശ്യമായിരുന്നു, അതിനായി അവർ അവരുടെ വിഷയങ്ങളായ അഭിനയം,സംഗീതം,സാഹിത്യം എന്നിവകളിൽ നിപുണകളാകാൻ ശ്രമിച്ചിരുന്നു. മാത്രമല്ല പലരും പണ്ഡിതകൾ ആയിരുന്നു താനും. ദൂഷ്യം എന്ന് പറയാവുന്നത്, കുടുംബം എന്ന വ്യവസ്ഥ അവർക്കില്ലായിരുന്നു എന്നത് മാത്രം ആണ്. ഇത് ദൂഷ്യമായത് വിക്റ്റോറിയൻ സദാചാരം നാട്ടിൽ വേരോടിയതിനു ശേഷം മാത്രമാണ് എന്നതാണ് വസ്തുത. ഇങ്ങനെ ദേവദാസി സമ്പ്രദായത്തെ കുറിച്ച് പലതും ഈ പുസ്തകം വായിച്ചപ്പോൾ മനസ്സിലായി.\nദക്ഷിണേന്ത്യയിലെ സംഗീത-നൃത്തകലകളുടെ വികാസപരിണാമങ്ങൾ അവിടത്തെ ദേവദാസിപാരമ്പര്യവുമായി കൂട്ടുപിണഞ്ഞ് കിടക്കുന്നു. അവരായിരുന്നു ഇത്തരം കലകളുടെ മുഖ്യ പ്രയോക്താക്കൾ. കൃഷ്ണ, ഗോദാവരി, കാവേരീ നദീതടങ്ങളിലെ പുഷ്ടിപ്രദേശങ്ങൾ എല്ലാം തന്നെ സമ്പന്നമായിരുന്നു. അവിടങ്ങളിലായിരുന്നു ഈ സമ്പ്രദായം നിലനിന്നിരുന്നതും. കേരളത്തിൽ ഈ സമ്പ്രദായം വേരോടിയിട്ടുണ്ടായിരുന്നില്ല എന്ന് വേണം കരുതാൻ.\nForeword, Introduction, പിന്നെ പത്തദ്ധ്യായങ്ങൾ, അത് കഴിഞ്ഞ് Glossary of Terms and index എന്നിങ്ങനെ ആണ് ഈ പുസ്തകത്തിന്റെ ഉള്ളടക്കം അടുക്കി വെച്ചിരിക്കുന്നത്. പത്തദ്ധ്യായങ്ങളിൽ ഭൂരിഭാഗവും നാഗരത്നമ്മ തിരുവയ്യായൂരിലെ ത്യാഗരാജആരാധന ആഘോഷം എങ്ങിനെ നാം ഇന്ന് കാണുന്ന രീതിയിലേക്ക് കൊണ്ട് വരാൻ പ്രവർത്തിച്ചു എന്ന് കാണിക്കുന്നതാണ്. സത്യത്തിൽ ത്യാഗരാജന്റെ ജീവിതകാലം 1767-1847 ആണ്. നാഗരത്നമ്മയുടേത് 1878-1952 ഉം. അതായത് ത്യാഗരാജൻ അന്തരിച്ച് അധികം കാലം കഴിയും മുമ്പേ തന്നെ നാഗരത്നമ്മ ജനിയ്ക്കുകയും അവരുടെ മദ്ധ്യവയസ്സാകുമ്പോഴേക്കും, സാധുവായി സാധാരണ പോലെ ജീവിച്ച് വളർന്ന് അവസാന കാലത്ത് മാത്രം സന്യാസം സ്വീകരിച്ച് മരിച്ച ത്യാഗരാജൻ, ഒരു അമാനുഷിക കഥാപാത്രമായി വളരുകയും ചെയ്തിരുന്നു.\nനാഗരത്നമ്മയുടെ അമ്മയുടെ പേർ പുട്ട ലക്ഷ്മിഅമ്മാൾ വൈഷ്ണവി എന്നായിരുനു. നഞ്ചങ്കോട് ഉള്ള ഹെഗ്ഡെ ദേവണ്ണ കൊത്ത എന്ന ഗ്രാമത്തിലെ ശ്രീകണ്ഠേശ്വരം ക്ഷേത്രത്തിലെ ദേവദാസി ആയിരുന്നു അവർ. മൈസൂരിലുള്ള ഒരു പ്രമുഖ ബ്രാഹ്മണകുടുംബത്തിലെ സുബ്ബണ്ണ എന്ന പേരുള്ളയാളായിരുന്നു അച്ഛൻ. പുട്ടലക്ഷ്മി അമ്മാളുടെ സംരക്ഷകാനായിരുന്നത് മൈസൂരിലെ ഒരു പ്രമുഖവക്കീൽ ആയിരുന്ന എം സുബ്ബറാവു ആയിരുന്നു. തുടർന്ന് മൈസൂരിലേക്ക് പുട്ടലക്ഷ്മിയും മകളും മാറിത്താമസം തുടങ്ങി. അവിടെ നിന്നും നാഗരത്നത്തിനു സംസ്കൃതത്തിൽ അഭ്യസനം ലഭിച്ചു. തുടർന്നവർ കാഞ്ചീപുരത്തേക്ക് വന്നു. പിന്നീട് മദ്രാസിലേക്കും. കൂടുതൽ വിശദീകരിക്കുന്നില്ല. പുസ്തകം വായിക്കൂ.\nഅക്കാലത്ത് ഭാഷാപരമായി സംസ്ഥാനങ്ങൾ നിലവില്ലെന്ന് ഓർക്കുക. ഈ പ്രദേശങ്ങൾ എല്ലാം തന്നെ ചോളരാജാക്കന്മാരും വിജയനഗര സാമ്രാജ്യക്കാരും പാണ്ഡ്യരും ഭരിച്ചിരുരിന്നവയായിരുന്നു.\nനാഗരത്നമ്മയുടെ ജീവിത കഥ വായിച്ചാൽ അവർ ഒരു ഫെമിനിസ്റ്റ് ആണെന്ന് നമുക്ക് തോന്നും. അത്രയുണ്ട് പുരുഷമേധാവിത്വത്തിനോട് അവരുടെ എതിർപ്രവൃത്തികൾ. എന്നാലവർക്ക് കുടുംബത്തിൽ പുരുഷമേധാവിത്വത്തിനോട് എതിർപ്പുണ്ടായിരുന്നില്ല എന്നും ഗ്രന്ഥകാരൻ കാണിച്ച് തരുന്നു. വാസ്തവത്തിൽ അവരുടെ ജീവിതപശ്ചാത്തലം കൊണ്ട് ഉണ്ടായതും, കൂടാതെ സ്വന്തം കഴിവുകളിലും പാണ്ഡിത്യത്തിലും ഉള്ള തീവ്രആത്മ്വവിശ്വാസവും കാരണം, അവനവനു ശരി എന്ന് തോന്നുന്നതിൽ ഉറച്ച് നിൽക്കാൻ അവർക്കുള്ള കരുത്ത് അതിശയനീയമായി തോന്നി. തീയ്യിൽ കൊരുത്തത് വെയിലത്ത് വാടില്ല.\nചെറുപ്പത്തിലേ അവർ മാതൃഭാഷയായ കന്നഡയും കൂടാതെ തെലുങ്ക്, തമിഴ്, സംസ്കൃതം, എന്നിവയും പിന്നീട് ഇംഗ്ലീഷും പഠിച്ചിരുന്നു. നാഗരത്നമ്മ ത്യാഗരാജശിഷ്യപരമ്പരകളിലെ ഒരു കണ്ണികൂടിയാണ്. രാധികാ സ്വാന്തനമു എന്ന കൃതിയുടെ വിശ്വാസയോഗ്യമായ പതിപ്പ് കണ്ടെത്തി സംശോധനം ചെയ്ത് അവതാരികയോടെ പ്രസിദ്ധീകരിച്ചതിൽ അവർക്കുള്ള പങ്ക് സ്തുത്യർഹമായിരുന്നു. അതിന്റെ പ്രസിദ്ധീകരണശേഷം ഒരു കൊല്ലം കഴിഞ്ഞ് അതിനുമുകളിലുണ്ടായ പ്രശ്നങ്ങൾ എല്ലാം ഗ്രന്ഥകാരൻ വിസ്തരിച്ച് എഴുതിയിട്ടുണ്ട്. അവിടെ എല്ലാം വിക്ടോറിയൻ സദാചാര ബോധം ആണ് മൂലകാരണം എന്ന് തോന്നും നമുക്കും.\nസദിർ, പദങ്ങൾ, ജാവലികൾ എല്ലാം ദേവദാസിസമ്പ്രദായത്തിൽ ഉള്ളവയാണ്. ലാസ്യം ശൃംഗാരം എന്നിവ അതിൽ പ്രധാനമാണ്. അഭിനയത്തിനു വകയുള്ളതാണ് അവയെല്ലാം. ഇവയെല്ലാം സംരക്ഷിക്കാൻ നാഗരത്നമ്മയും കൂട്ടരും പോരാടിയ ചരിത്രവും ഗ്രന്ഥകാരൻ വിസ്തരിക്കുന്നുണ്ട്.\nഇതൊന്നും കൂടാതെ ഉള്ള ഒരു കാര്യമാണ് ത്യാഗരാജസമാധിയെ സംബന്ധിച്ചുള്ളത്. തിരുവയ്യാറിൽ ഇന്ന് കാണുന്ന ത്യാഗരാജസമാധിക്കടുത്ത് നാഗരത്നമ്മയുടെ ഒരു പ്രതിമയുണ്ട്. അക്കാണുന്ന സ്ഥലമെല്ലാം അവർ സ്വന്തം ചെലവിൽ അവിടത്തെ ജമീന്ദാറിൽ നിന്ന് വാങ്ങി പരിഷ്കരിച്ച് വിപുലപ്പെടുത്തിയതാണ്. ധനികയായിരുന്നു അവർ എന്നതിനു സംശയമില്ല. രത്നങ്ങളോട് അവർക്ക് പ്രിയം ഏറെ ആയിരുന്നു. കാതിലും കഴുത്തിലും മെയ്യിലും കാലിലുമൊക്കെ രത്നഭൂഷണങ്ങൾ അണിഞ്ഞേ അവർ അരങ്ങത്ത് വരാറുള്ളൂ. എന്ത് കാര്യം! ദേവദാസി അല്ലേ? നാഗരത്നമ്മയുടെ ഒപ്പമുള്ളവർക്ക് സ്വർണ്ണഗ്ലാസ്സിലും നാഗരത്നമ്മയ്ക്ക് ചെമ്പുഗ്ലാസ്സിലും പാനീയം കുടിക്കാൻ കൊടുക്കുന്നതിന്റെ വിവരണമുണ്ട്. അതിലൊന്നും അവർ പരസ്യമായി എതിർപ്പ് പ്രകടിപ്പിക്കാതെ, തുടർന്ന് വരുന്ന തന്റെ അരങ്ങിൽ സംഗീതത്തിൽ കൂടിയോ അഭിനയിത്തിൽ കൂടിയോ എതിർപ്പ് പ്രകടിപ്പിച്ചിരുന്നു. അവരൊരു കലാകാരിയാണല്ലൊ. അവരുടെ ആയുധവും അതാണല്ലൊ എന്ന് തോന്നി. പിന്നീടൊരിക്കൽ പ്രസിദ്ധ നാഗസ്വരവിദ്വാൻ രാജരത്നം പിള്ളക്ക് (പേര് കൃത്യമായി ഓർമ്മവരുന്നില്ല, ക്ഷമ) ഇതുപോലെ സംഭവിച്ച ഒരു അവഗണനയും ഗ്രന്ഥകാരൻ സൂചിപ്പിക്കുന്നുണ്ട്.\nഅന്ന് സ്ത്രീകൾ പൂജ ചെയ്യുന്നത് നിഷിദ്ധമായിരുന്നതിനാൽ ത്യാഗരാജസമാധിയിൽ നാഗരത്നമ്മ പൂജ ചെയ്യുന്നത് ആചാരലംഘനമാണെന്ന് പറഞ്ഞ് പല യഥാസ്ഥിതികരും എതിർത്തിരുന്നു എന്നത് വായിച്ചപ്പോൾ എനിക്ക് ഇക്കാലത്തുണ്ടായ ശബരിമല ആചാരലംഘനവിഷയം വീണ്ടും ഓർമ്മ വന്നു. ത്യാഗരാജസമാധി ഇരിക്കുന്ന സ്ഥലവും ഇപ്പൊഴുള്ള പലകെട്ടിടങ്ങളും പ്രദക്ഷിണവഴിയും എല്ലാം അവർ സ്വന്തം ചെലവിൽ വാങ്ങി നിർമ്മിച്ചവയാണ് എന്നതോർക്കണം. എല്ലാം അവർ സ്വന്തം പേരിലേക്ക് തീറെഴുതി റവന്യൂപരമായി കടലാസുകളും ശരിയാക്കിയിരുന്നു എന്നത് അവരുടെ ദീർഘവീക്ഷണത്തേയും പ്രാക്റ്റിക്കൽ ആയി ചിന്തിക്കാനുള്ള കഴിവിനേയും കാണിക്കുന്നു. നാഗരത്നമ്മയ്ക്ക് മക്കളില്ലായിരുന്നു.\nനാഗരത്നമ്മ, സ്ത്രീകൾക്ക് പൂജ ചെയ്യാൻ അനുമതി വേണം എന്ന് വാദിക്കുന്ന സമയത്ത് തന്നെ നാഗസ്വരക്കാർ അവർക്കും അരങ്ങിൽ പങ്ക് ചേരാനുള്ള അവകാശത്തിനു വേണ്ടി വാദിക്കുന്നുണ്ട്. ഓർക്കുക നാഗസ്വരക്കാർ, ദേവദാസികളെ പോലെ തന്നെ, പതിതരായിരുന്നു അക്കാലത്ത്. . എന്നാൽ പല പ്രമുഖ ഗായകരും അവരുടെ വിദ്യ സ്വായത്തമാക്കിയത് വിദ്വാന്മാരായ നാഗസ്വരക്കാരിൽ നിന്നും ആയിരുന്നു താനും. ഇവിടെയൊക്കെ കർണ്ണാടകസംഗീതത്തിൽ വന്ന മദ്രാസ് പ്രാമുഖ്യവും ബ്രാഹ്മണാധിപത്യവും നമുക്ക് വായിച്ചെടുക്കാൻ കഴിയുന്നതാണ്.\nഒരു സംഭവം മാത്രം പറയാം. ഡി വി ഗുണ്ടപ്പ എന്ന പ്രശസ്ത എഴുത്തുകാരൻ, നാഗരത്നമ്മയുടെ അവസാന കാലത്തെ അവരുടെ സ്ഥിരം സന്ദർശകരിൽ ഒരാൾ ആയിരുന്നു. ഗുണ്ടപ്പ ദേവദാസിസമ്പ്രദായത്തിനെതിരായിരുന്നു. പക്ഷെ നാഗരത്നമ്മ ദേവദാസി സമ്പ്രദായം നിർത്തലാക്കുന്നതിനെതിരായിരുന്നു. ഞങ്ങൾ വേശ്യകൾ അല്ല എന്ന് അവർ ഉറപ്പിച്ച് പറഞ്ഞിരുന്നു. ഒരിക്കൽ ഗുണ്ടപ്പ നാഗരത്നമ്മയെ സന്ദർശിക്കുന്ന സമയത്ത് അവർ തീവ്രമായ തലവേദനയോടെ ഇരിക്കുകയായിരുന്നു. നാഗരത്നമ്മയെ ഒന്ന് ഉത്സാഹിപ്പിക്കുന്നതിനായി ഗുണ്ടപ്പ അവരുടെ പഴയ വീരകഥകൾ പറയാൻ തുടങ്ങിയത്രെ. അപ്പോൾ നാഗരത്നമ്മ, എന്തിനു കഴിഞ്ഞതിനെ പറ്റി ചിന്തിതപ്പെടണം? എനിക്ക് പേരിട്ടിരിക്കുന്നത് “നാഗരത്നം” എന്നാണ്. പിന്നീട് ഞാൻ “ഭോഗരത്നം” ആയി, ഇപ്പോൾ ഞാൻ വെറും “രോഗരത്നം” മാത്രം എന്ന് പറഞ്ഞു. ഗുണ്ടപ്പ ആ സമയം, അതല്ല താങ്കൾ “രാഗരത്നം” ആണെന്നും ഇപ്പോൾ “ത്യാഗരത്നം” കൂടെ ആണെന്നും പറഞ്ഞു. തുടർന്ന് ഗുണ്ടപ്പ അവരുടെ അഭിനയ പാടവത്തെ കാണിച്ച് തരാൻ പറഞ്ഞപ്പോൾ, ജയദേവരുടെ ഗീതാഗോവിന്ദത്തിലെ “യാഹി മാധവ” എന്ന് തുടങ്ങുന്ന ഭാഗം ഇരുന്ന് കൊണ്ട് കാണിച്ചുകൊടുത്തതായി വിവരിക്കുന്നുണ്ട് ഗ്രന്ഥകാരൻ.\nദേവദാസികൾക്ക് ഒരു സംരക്ഷകൻ വേണം എന്നാണ് തത്വം. അത് ജീവിതത്തിന്റെ ഉത്തരാർദ്ധത്തിൽ നാഗരത്നമ്മ ത്യാഗരാജരിലാണ് കണ്ടെത്തിയത് എന്ന് ഗ്രന്ഥകാരൻ പറയുന്നു. അതുവരെ അവർക്ക് അങ്ങനെ ഒരു സംരക്ഷകൻ ഉണ്ടായിരുന്നില്ല. അവർ സ്വന്തം വ്യക്തിത്വം അടിമപ്പെടുത്തി ആരുടെ കീഴിലും ജീവിച്ചിരുന്നില്ല. ത്യാഗരാജർക്ക് അവർ സ്വന്തം ജീവിതവും സ്വത്തും എല്ലാം എല്ലാം സമർപ്പിച്ചു മരിച്ചു. ത്യാഗരാജ ആരാധന നടത്താനും സ്വന്തം ഗ്രാമത്തിലും മറ്റ് ചില ഇഷ്ടപ്പെട്ട ക്ഷേത്രങ്ങളിലെ ദൈനദിനചെലവുകൾക്കുമെല്ലാം അവർ സ്വന്തം ഒസ്യത്തിൽ പ്രത്യേകം പ്രത്യേകം സ്വത്ത് നീക്കിവെച്ചിട്ടുണ്ടായിരുന്നു. അവരുടെ സ്വത്തെല്ലാം ഒരു ട്രസ്റ്റുണ്ടാക്കി ആ ട്രസ്റ്റിനാണ് നൽകിയത്. എന്നാൽ പിന്നീട് ട്രസ്റ്റികൾ അവർക്കിഷ്ടം പോലെ സ്വത്ത് കൈകാര്യം ചെയ്ത് നശിപ്പിച്ചു എന്നതും വാസ്തവം. ഇന്നവരുടെ ഒരു പ്രതിമ ത്യാഗരാജസമാധിക്ക് എതിരായി കാണാം എന്നതല്ലാതെ മറ്റൊന്നും ഇല്ല എന്ന് ഗ്രന്ഥകാരൻ പറഞ്ഞവസാനിപ്പിക്കുന്നു. അനവധി റഫറൻസുകളും ഗ്രന്ഥകാരൻ ഓരോ അദ്ധ്യായങ്ങൾക്ക് ശേഷവും നൽകിയിട്ടുണ്ട്. ചില ചിത്രങ്ങളും ലേഖകൻ പുസ്തകത്തിൽ ചേർത്തിട്ടുണ്ട്.\nചുരുക്കത്തിൽ, ഇത്തരം ജീവചരിത്രരേഖകൾ നമ്മുടെ സംഗീതം, നൃത്തം, അഭിനയം, തുടങ്ങിയ കലകളുടെ പരിണാമഘട്ടങ്ങളുടെ, അവകളുടെ സൗന്ദര്യാത്മകരൂപഭാവങ്ങളുടെ നിർമ്മിതിയുടെ ചരിത്രരേഖകൾ കൂടിയാകുന്നു. നമ്മുടെ കലകളുടെ സൗന്ദര്യാത്മകരൂപഭാവങ്ങൾ ഒന്നും തന്നെ ഒരു പ്രത്യേകവംശത്തിന്റെ ദൈവീകമായ കഴിവുകളിൽ നിന്നും ഉരുത്തിരിഞ്ഞതൊന്നും അല്ലതന്നെ. അവകൾ നാഗരത്നമ്മ പോലെ ഉള്ള അനവധി പേരുടെ സാമൂഹികജീവിതത്തിൽ നിന്നും ഉരുത്തിരിഞ്ഞവയാണ്. അവകളിൽ നമ്മുടെ കൊളോണിയൽ, പോസ്റ്റ് കൊളോണിയൽ സാമൂഹികജീവിതത്തിന്റെ എല്ലാ സ്വാധീനവും കാണുകയും ചെയ്യാം.\nThe Devadasi And The Saint: The Life And Times Of Bangalore Nagarathnamma – By Sriram V.\nPublishers: EastWest Chennai & New Delhi ISBN: 978=93-86036-01-8\nമലപ്പുറം ജില്ലയിലെ പെരിന്തൽമണ്ണ താലൂക്കിൽ മുതുകുറിശ്ശി സ്വദേശി. പ്രവാസജീവിതം നയിക്കുന്നു.


സിഎഎയെ പ്രതിരോധിക്കൂ: എൻഡിഎ സഖ്യകക്ഷികളോട് മോദിയുടെ ആഹ്വാനം,പൂർത്തീകരിച്ചത് ഗാന്ധിയുടെ സ്വപ്നം | Defend Citizenship Law Aggressively, PM Modi Tells Allies Defend Citizenship Law Aggressively, PM Modi Tells Allies Amid Protests s Amid Protests - Malayalam Oneindia\n24 min ago 'ഇത് നാണക്കേട്'!! ജസ്റ്റിസ് മുരളീധറിന്‍റെ സ്ഥലം മാറ്റ നടപടിയില് ആഞ്ഞടിച്ച് പ്രിയങ്ക!!\n26 min ago കൊറോണ വൈറസ്: വുഹാനില് നിന്ന് തിരിച്ചെത്തിയത് 112 പേര്, മടങ്ങിയതില് കപ്പലിലെ ക്രൂ അംഗങ്ങളും!!\n54 min ago ദില്ലി കലാപം: കേന്ദ്ര സർക്കാരിനെതിരെ രജനീകാന്ത്! അമിത് ഷായുടെ ആഭ്യന്തര മന്ത്രാലയം പൂർണ പരാജയം!\nUpdated: Sat, Feb 1, 2020, 0:05 [IST]\nദില്ലി: പൌരത്വ നിയമത്തെ പാർലമെന്റിൽ പ്രതിരോധിക്കാൻ ആവശ്യപ്പെട്ട് പ്രധാനമന്ത്രി നരേന്ദ്രമോദി. എൻഡിഎ സഖ്യകക്ഷി നോതാക്കളോടാണ് മോദിയുടെ ആഹ്വാനം. രാജ്യത്ത് പൌരത്വ നിയമത്തിനെതിരെ ശക്തമായ പ്രതിഷേധം ഉയരുന്ന സാഹചര്യത്തിൽ കേന്ദ്ര ബജറ്റിന് മുന്നോടിയായി വിളിച്ചുചേർത്ത യോഗത്തിലാണ് മോദിയുടെ ആഹ്വാനം.\nകൊറോണ വൈറസ്: ചൈനയിൽ നിന്ന് ഇന്ത്യയിലെത്തുക 366 പേരുടെ സംഘം, പാർപ്പിക്കുന്നത് ഐടിബിപി സെന്ററിൽ!!\nപൌരത്വ നിയമഭേദഗതി വിവേചനപരമാണെന്ന് വാദിക്കുന്നവരോട് നിയമത്തെ പ്രതിരോധിച്ച് സംസാരിക്കാനാണ് എൻഡിഎ നേതാക്കളോട് അദ്ദേഹം ആവശ്യപ്പെടുന്നത്. സർക്കാർ പൌന്മാർക്കിടയിൽ വ്യത്യാസം കാണുന്നില്ലെന്നും മോദി ചൂണ്ടിക്കാണിക്കുന്നു. പൌരത്വ നിയമ ഭേദഗതിയിൽ ചിലർ രാജ്യത്തെ തെറ്റിദ്ധരിപ്പിക്കാൻ ശ്രമിക്കുകയാണ്. മുസ്ലിങ്ങൾ രാഷ്ട്രത്തിന്റെ ഭാഗമാണ്. മറ്റുള്ളവർക്ക് പോലെ അവകാശങ്ങളും കടമകളും അവർക്കുമുണ്ടെന്നും പ്രധാനമന്ത്രി കൂട്ടിച്ചേർക്കുന്നു.\nപൌരത്വ നിയമ ഭേദഗതി, ബോഡോ സമാധാന കരാർ, കർത്താപ്പൂർ ഇടനാഴി, ജമ്മു കശ്മീരിന്റെ പ്രത്യേക പദവി റദ്ദാക്കൽ എന്നീ വിഷയങ്ങളിൽ പ്രധാനമന്ത്രി നരേന്ദ്രമോദിയെ പിന്തുണച്ചുകൊണ്ട് എൻഡിഎ പാർലമെന്റ് അംഗങ്ങൾ പ്രമേയം പാസാക്കുകയും ചെയ്തിരുന്നു. പൌരത്വ നിയമഭേദഗതി കൊണ്ടുവന്നതുവഴി പ്രധാനമന്ത്രി നരേന്ദ്രമോദിയുടെ സ്വപ്നങ്ങളാണ് മോദി പൂർത്തീകരിച്ചതെന്ന് അവകാശപ്പെടുന്നതാണ് പ്രസ്തുത പ്രമേയം.\nപൌരത്വ നിയമ ഭേദഗതി ഒരു സമുദായത്തെയും ലക്ഷ്യം വെച്ചുള്ളതല്ലെന്ന വാദം കേന്ദ്രസർക്കാർ ഉയർത്തുന്നുണ്ടെങ്കിലും പ്രതിഷേധങ്ങൾ തുടരുന്ന സാഹചര്യത്തിലാണ് മോദിയുടെ ആഹ്വാനം. പൌരത്വ നിയമം വിവേചനപരമാണെന്ന് ചൂണ്ടിക്കാണിച്ച് യുഎസ്, യൂറോപ്യൻ യൂണിയൻ, യുഎൻ എന്നിവയും ഇന്ത്യയുടെ നീക്കത്തിൽ ആശങ്ക അറിയിച്ചിരുന്നു.\nആര് പ്രതിഷേധിച്ചാലും എന്ത് പ്രശ്നമുണ്ടായാലും ഈ നിയമം പിൻവലിക്കില്ലെന്നാണ് ഇപ്പോൾ എനിക്ക് പറയാനുള്ളതെന്നും കേന്ദ്ര ആഭ്യന്തര മന്ത്രി അമിത് ഷാ കൂട്ടിച്ചേർത്തു. ഞങ്ങൾ പ്രതിപക്ഷത്തെ ഭയക്കുന്നില്ലെന്നും മോദി പറയുന്നു. ഉത്തർപ്രദേശിലെ ലഖ്നൌവിൽ ഒരു റാലിയിലായിരുന്നു ഷായുടെ പ്രസ്താവന. നിയമഭേദഗതിക്കെതിരെയുള്ള പ്രതിഷേധം പ്രതിപക്ഷത്തിന്റെ തന്ത്രമാണെന്നും നിയമത്തിനെതിരായ പ്രതിഷേധത്തിന്റെ പേരിൽ അക്രമമുൾപ്പെടെയുള്ള സംഭവങ്ങൾ പ്രോത്സാഹിപ്പിക്കുന്നതിനെയും അദ്ദേഹം ചോദ്യം ചെയ്തുു. പൌരത്വ നിയമ ഭേദഗതി മഹാത്മാഗാന്ധി കണ്ട സ്വപ്നമാണെന്ന് രാഷ്ട്രപതി രാം നാഥ് കോവിന്ദും പ്രതികരിച്ചിരുന്നു.


(Sperm എന്ന താളിൽ നിന്നും തിരിച്ചുവിട്ടതു പ്രകാരം)\nപുരുഷ പ്രത്യുൽപ്പാദന കോശമാണ് ബീജം. "വിത്ത്" എന്നർത്ഥമുള്ള ഗ്രീക്ക് പദമായ σπέρμα-ൽ നിന്നാണ് ഈ വാക്കിന്റെ ഉത്ഭവം. ബീജത്തെ വഹിക്കുന്ന ദ്രാവകമാണ് ശുക്ലം. ലൈംഗികപ്രത്യുൽപ്പാദന രീതികളിൽ ബീജമടങ്ങിയ ശുക്ലം ലിംഗത്തിലൂടെ യോനിയിലേക്ക് നിക്ഷേപിക്കപ്പെടുന്നു. ഇത്തരത്തിൽ ബീജസംയോഗം നടന്നുള്ള പ്രത്യുൽപ്പാദനരീതിയിൽ ഗാമീറ്റുകൾ വ്യത്യസ്ത വലിപ്പമുള്ളവയായിരിക്കും. വലുത് അണ്ഡവും ചെറുത് ബീജവും. ചലനശേഷിയുള്ള ബീജത്തിന് spermatozoon എന്നും ഇല്ലാത്തതിന് spermatium എന്നും പറയുന്നു. ബീജത്തിന് വിഭജിക്കാനുള്ള ശേഷിയില്ല. വളെരെച്ചെറിയ ആയുർദൈഘ്യം മാത്രമുള്ള അവ അണ്ഡവുമായിച്ചേർന്ന് സിക്താണ്ഡം രൂപം കൊള്ളുന്നതോടെ കോശങ്ങൾ വിഭജിച്ചു വളരാൻ ശേഷിയുള്ള പുതിയൊരു ജീവി ഉത്ഭവിക്കുന്നു. മനുഷ്യന്റെ ക്രോമസോം സംഖ്യ 46 ആണ്. അതുകൊണ്ട് ബീജത്തിലും അണ്ഡത്തിലും ഉള്ള 23 വീതം ക്രോമോസോമുകൾ ചേർന്നതാണ് സിക്താണ്ഡം. സസ്തനികളിൽ വൃഷണം ബീജം ഉൽപ്പാദിപ്പിക്കുകയും Epididymis വഴി ലിംഗത്തിലൂടെ പുറംതള്ളുകയും ചെയ്യുന്നു.\n"https://ml.wikipedia.org/w/index.php?title=ബീജം&oldid=3298422" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 22:09, 19 മാർച്ച് 2020.


ഡല്‍ഹി ദീദി യാത്രയായി – JEEVANAADAM official newspaper of Roman catholics (latin rite) of Kerala, owned by KRLCBC\nഡല്‍ഹി ദീദി യാത്രയായി\n1998 മുതല് 2013 വരെ പതിനഞ്ചുവര്‍ഷം ഡല്‍ഹിയുടെ മുഖ്യമന്ത്രിയായിരുന്നു. ഡല്‍ഹിയുടെ വികസനത്തിന് വേണ്ടി പ്രവര്‍ത്തിച്ചു വിജയിച്ചു. മെട്രോ റെയില് പദ്ധതിയും മേല്‍പാലങ്ങളും അങ്ങനെ ക്രിയാത്മകമായ മാറ്റങ്ങള് ഡല്‍ഹിയുടെ മുഖഛായ തന്നെ മാറ്റി.\nഡല്‍ഹി മെട്രോ യാഥാര്‍ത്ഥ്യമാക്കാന് നിരവധി വെല്ലുവിളികളെ നേരിടേണ്ടതായിവന്നു. പ്രതിഷേധങ്ങളുമായി വന്നവരോട് തുറന്ന ചര്‍ച്ചയ്ക്ക് അവര് വഴിയൊരുക്കി. നിങ്ങള്‍ക്ക് നേരിടേണ്ടിവരുന്ന ബുദ്ധിമുട്ടുകള് നമുക്ക് പരിഹരിക്കാം. ഒരു ഭരണാധികാരി ജനങ്ങള്‍ക്കിടയിലേക്കിറങ്ങി ചെന്ന് അവരെ കേള്‍ക്കാനും അവരിലൊരാളായി നിന്നുകൊണ്ട് പരിഹാരം കണ്ടെത്താനും ശ്രമിക്കുന്നത് ജനങ്ങള് അത്ഭുതത്തോടെയാണ് സ്വീകരിച്ചത്. മികച്ച ഭരണാധികാരിയും നയതന്ത്രജ്ഞയുമായിരുന്ന ഷീല ദീക്ഷിത്. പുഞ്ചിരിക്കുന്ന മുഖത്തോടെ, കുലീനതയോടെ ഇടപെടുന്ന അവരുടെ നേതൃത്വം രാജ്യത്തെ ജനങ്ങള് സ്വീകരിച്ചു.\nഎന്നാല് പ്രതിസന്ധികളും വെല്ലുവിളികളും അരോപണങ്ങളും അവരെ നിരന്തരം വേട്ടയാടിക്കൊണ്ടിരുന്നു. ഇച്ഛാശക്തികൊണ്ട് എല്ലാം നേരിട്ടു. പരാജയങ്ങളില് പതറാതെ ഡല്‍ഹിക്കുവേണ്ടി നിലകൊണ്ടു. ഡല്‍ഹിയിലെ ജനങ്ങള് ഷീല ദീദിയെ സ്‌നേഹിച്ചു. ഷീല ദീക്ഷിത് രാഷ്ട്രീയത്തിനപ്പുറം ജനങ്ങള്‍ക്കുവേണ്ടി ജീവിച്ചു. കോമണ്‍വെല്‍ത്ത് ഗെയിംസിന്റെ നടത്തിപ്പില് അഴിമതി ആരോപണങ്ങള് അവരുടെ രാഷ്ട്രീയ ഭാവിയെ തകര്‍ത്തുകളഞ്ഞു ഒപ്പം ആം ആദ്മി പാര്‍ട്ടിയുടെ കനത്ത സ്വാധീനവും ദീദിയെ ഡല്‍ഹി രാഷ്ട്രീയത്തില് നിന്നും അകറ്റി.\nഷീല ദീക്ഷിത് പഞ്ചാബില് ജനിച്ചു. ഉത്തര്‍പ്രദേശുകാരന് മുന് ഐഎഎസ് ഉദ്യോഗസ്ഥന് വിനോദ് ദീക്ഷിത്തിന്റെ ഭാര്യയായി രാജ്യത്തിന്റെ തലസ്ഥാനത്ത്, ഡല്‍ഹിയില് വികസന നായികയായി മാറി.\n2014 മാര്‍ച്ചില് കേരള ഗവര്‍ണറായി. മോദി സര്‍ക്കാര് അധികാരത്തില് വന്നപ്പോള് ചീഞ്ഞുനാറിയ രാഷ്ട്രീയ നാടകത്തിന് ഇരയാകാതെ രാജിവച്ചു. മലയാളികള്‍ക്ക് പ്രിയങ്കരിയായിരുന്നു ഷീല ദീക്ഷിത്.\nഗാന്ധി കുടുംബവുമായി അവസാനം വരെ നല്ല ബന്ധം പുലര്‍ത്തിയിരുന്നു. 1984ല് യുപിയിലെ കനൗജിന് നിന്നു ലോക്‌സഭയിലെത്തി. 1988ല് രാജീവ്ഗാന്ധിയുടെ മന്ത്രിസഭയില് അംഗമായി.\nമുന് പ്രധാനമന്ത്രി പി.വി.നരസിംഹറാവുമായിട്ട് അകല്‍ച്ചയിലായിരുന്നു. എന്നാല് സോണിയ ഗാന്ധിയുമായി അടുപ്പത്തിലുമായിരുന്നു.\n2013ല് അരവിന്ദ് കേജരിവാളിനു മുന്നില് അടിയറവു പറഞ്ഞു. ഭരണം നഷ്ടമായി. പിന്നീട് പരാജയങ്ങളുടെ പരമ്പരയായിരുന്നു. 2017 ല് യുപി മുഖ്യമന്ത്രി സ്ഥാനാര്‍ത്ഥിയായി. സ്ഥിതിഗതികള് അനുകൂലമായിരുന്നു; ഡല്‍ഹി പിസിസി പ്രസിഡന്റായി വടക്കുകിഴക്കന് ഡല്‍ഹിയില് മത്സരിച്ചു പരാജയപ്പെട്ടു.\nഡല്‍ഹിയുടെ ദീദിയുടെ അവസാനത്തെ യാത്ര, വിലാപയാത്ര കനത്തമഴയിലും കാറ്റിലുമായിരുന്നു. ആയിരങ്ങള് കണ്ണീരോടെ പങ്കെടുത്തു. നിഗംബോധ്ഘാട്ട് ശ്മശാനത്തില് ആ ശരീരം മറഞ്ഞു. നിസാമുദീന് വീട്ടിലെ വിളക്കണഞ്ഞു. ഡല്‍ഹിയില് നിറഞ്ഞു ജീവിച്ച ഷീല ദീദിയെ യമുനാ തീരത്ത് കൊണ്ടുവന്നു. നിഗംബോധ്ഘാട്ട് ശ്മശാനം അവര് ആരംഭിച്ച സിഎന്‍ജി ശ്മശാനമാണ്.\nഅപ്രിയ സത്യങ്ങള്‍ക്കുമുന്നില് മൗനം പാലിച്ചും ഡല്‍ഹിയെ സ്വപ്‌നനഗരമായി കണ്ടുകൊണ്ടും അവര് ആത്മകഥയെഴുതി: സിറ്റിസണ് ഡല്‍ഹി-മൈ ടൈംസ്, മൈ ലൈഫ്.അതേ ഞാന് ഇന്ത്യയിലെ ഡല്‍ഹിക്കാരിയാണ്; എന്റെ സമയം എന്റെ ജീവിതം സമര്‍പ്പിക്കുന്നത് ഡല്‍ഹിക്കുവേണ്ടിയായിരുന്നു.\nഷീല ദീക്ഷിത് ഡല്‍ഹിയുടെ മുഖ്യമന്ത്രിയായി സ്ഥാനമേറ്റടുക്കുമ്പോള് നിറം മങ്ങിയ സംസ്ഥാനമായിരുന്നു. മെട്രോ റെയില് വന്നു. അന്തരാഷ്ട്ര വിമാനത്താവളത്തിന്റെ മുഖച്ഛായ മാറ്റി. അന്തരീക്ഷ മലിനീകരണം പരിഹരിക്കാനാവാത്ത പ്രശ്‌നമായിരുന്നു. ഒരു പരിധിവരെ അതു പരിഹരിക്കാന് ദീദിക്ക് കഴിഞ്ഞു. (ഇന്നും ഡല്‍ഹി നേരിടുന്ന ഏറ്റവും വലിയ പ്രശ്‌നം ഈ അന്തരീക്ഷ മലിനീകരണം തന്നെയാണ്.) സിഎന്‍ജി വൈദ്യുതമേഖലയിലെ ഭരണപരിഷ്‌ക്കാരങ്ങള് ജലവിതരണം മാതൃകാപരമാക്കി. 15 വര്‍ഷത്തെ ഡല്‍ഹിയിലെ മാറ്റങ്ങള് വികസനങ്ങള്, സ്തുത്യര്‍ഹങ്ങളാണ്.\n48-ാമത്തെ വയസില് അവര് വിധവയായി. ഭര്‍ത്താവ് വിനീതിന്റെ മരണത്തോടെ പകച്ചുപോയ ഷീല ഫീനിക്‌സ് പക്ഷിയെപോലെ ഉയിര്‍ത്തെഴുന്നേറ്റു. ദൈവം 81 വയസുവരെ ആയുസുകൊടുത്തു. ആ ദൈവത്തില് വിശ്വസിച്ചുകൊണ്ട് തികഞ്ഞ ആത്മവിശ്വാസത്തോടെ യാത്ര തുടര്‍ന്നു. കനത്ത പരാജയങ്ങളും തകര്‍ച്ചകളും ആ ജീവിതത്തെ ഇല്ലാതാക്കിയില്ല. സ്‌നേഹിക്കാനൊരു ഹൃദയവും ആദര്‍ശ ശുദ്ധിയും വികസനത്തോടുള്ള താല്പര്യവും അവരെ രാജ്യത്തിന്റെ ദീദിയാക്കി മാറ്റി.\nപരാജയങ്ങളില് പതറാതെ മുന്നേറുവാന് ദീദി നമുക്കൊരു വഴിവിളക്കാണ്. ഒരു കോണ്‍ഗ്രസുകാരിയായിട്ടല്ല ദീദിയെ നാം കാണേണ്ടത്. ഇച്ഛാശക്തിയോടെ പടനയിച്ച ധീരനേതൃത്വം, കൂലീനത്വം നിറഞ്ഞ പെരുമാറ്റം, എല്ലാം അഭിമുഖികരിക്കാനുള്ള ചങ്കുറ്റം.\nഡല്‍ഹിയില് ഷീല ദീദിക്ക് സ്മാരകങ്ങള് ഉണ്ടാകില്ല. രാഷ്ട്രീയ സാഹചര്യവും അതുപോലെയാണ്. ഒരിക്കലെങ്കിലും ഡല്‍ഹിയില് എത്തുമ്പോള് അറിയപ്പെടാതെ ഷീല ദീദിയുടെ കയ്യൊപ്പ് പതിഞ്ഞ മെട്രോയും മറ്റുസൗകര്യങ്ങളും നാം തിരിച്ചറിയും വലിയ വാഗ്ദാനങ്ങള് അവര് തന്നില്ല. കുറെ നല്ല കാര്യങ്ങള് ചെയ്തു. അവര് നമുക്കു മുമ്പേ പറന്നുപോയി. ഒരു തൂവല് മാത്രം ബാക്കിവച്ചു-സ്‌നേഹം.\nകേരളത്തിന്റെ പുനര്‍നിര്‍മ്മാണത്തെക്കുറിച്ചുള്ള ചര്‍ച്ചകള് നടക്കുകയാണ്. രാഷ്ട്രീയ നേതാക്കളും ജനപ്രതിനിധികളും സാമ്പത്തിക വിദഗ്ദ്ധരും ശാസ്ത്ര മേഖലയിലുള്ളവരും പരിസ്ഥിതി പ്രവര്‍ത്തകരും പ്രദേശവാസികളും ചിന്തകരുമെല്ലാം അഭിപ്രായങ്ങള് പങ്കുവയ്ക്കുന്നു. പുനര്‍നിര്‍മിതിക്കാവശ്യമായ പണം പല\nഡോ. ജോര്‍ജ് തയ്യിലിന് ഫെലോഷിപ്\nഎറണാകുളം: എഡിന്‍ബറോയിലെ റോയല് കോളേജ് ഓഫ് ഫിസിഷ്യന്‍സിന്റെ പരമോന്നത ബഹുമതിയായ ഫെലോഷിപ്പിന് (എഫ്ആര്‍സിപി) ഡോ. ജോര്‍ജ് തയ്യില് അര്‍ഹനായി. നവംബര് എട്ടിന് എഡിന്‍ബറോയില് നടക്കുന്ന ബിരുദദാനസമ്മേളനത്തില്‍വച്ച് ബഹുമതി


പഞ്ചാബ് ബാങ്ക് തട്ടിപ്പ്: നരേന്ദ്ര മോദി രാജ്യത്തെ സമ്പദ്‌വ്യവസ്ഥയെ തകര്‍ത്തുവെന്ന് രാഹുല് ഗാന്ധി • Suprabhaatham\nപഞ്ചാബ് ബാങ്ക് തട്ടിപ്പ്: നരേന്ദ്ര മോദി രാജ്യത്തെ സമ്പദ്‌വ്യവസ്ഥയെ തകര്‍ത്തുവെന്ന് രാഹുല് ഗാന്ധി\nFebruary 17, 2018 | 8:09 pm IST\nNeerav ModiPanjab BankPM ModiPNBRahul Gandhi\nന്യൂഡല്‍ഹി: പ്രധാനമന്ത്രി നരേന്ദ്ര മോദിക്കും കേന്ദ്രസര്‍ക്കാരിനുമെതിരെ രൂക്ഷ വിമര്‍ശനവുമായി കോണ്‍ഗ്രസ് അധ്യക്ഷന് രാഹുല് ഗാന്ധി. പഞ്ചാബ് തട്ടിപ്പിന്റെ പശ്ചാത്തലത്തിലാണ് മോദിക്കെതിരെ രാഹുലിന്റെ വിമര്‍ശനം.\n”പ്രധാനമന്ത്രി അദ്ദേഹത്തിന്റെ പ്രവര്‍ത്തനത്തിലൂടെ രാജ്യത്തെ സാമ്പത്തികവ്യവസ്ഥയെ തകര്‍ക്കുകയാണ്. ജനങ്ങളുടെ കീശയില് നിന്ന് പണമെടുത്ത് ബാങ്കിങ് മേഖലയ്ക്ക് കൊടുക്കുന്നു. ഇപ്പോള് അദ്ദേഹത്തിന്റെ സുഹൃത്തുക്കള് അവിടെ നിന്ന് കൊള്ളയടിച്ചു കൊണ്ടുപോവുന്നു”- രാഹുല് ഗാന്ധി പറഞ്ഞു.\nകോണ്‍ഗ്രസിന്റെ പ്രഥമ സ്റ്റിയറിങ് കമ്മിറ്റിക്കു ശേഷം മാധ്യമങ്ങളോടു സംസാരിക്കുകയായിരുന്നു അദ്ദേഹം.\n11,300 കോടിയിലധികം രൂപയുടെ തട്ടിപ്പു നടത്തി രാജ്യംവിട്ട നീരവ് മോദിയുമായി തനിക്ക് ബന്ധമുണ്ടെന്ന ബി.ജെ.പിയുടെ ആരോപണം അദ്ദേഹം നിഷേധിച്ചു. പ്രശ്‌നം വഴിതിരിച്ചു വിടാനാണ് ആരോപണങ്ങളെന്ന് രാഹുല് പറഞ്ഞു.\n2016 നവംബര് എട്ടിന് നോട്ട് നിരോധിക്കലോടു കൂടി മോദി എല്ലാത്തിനും തുടക്കം കുറിച്ചുവെന്ന് രാഹുല് പറഞ്ഞു. 20,000 കോടി രൂപയുടെ പൊതുപണവുമായാണ് നീരവ് മോദി മുങ്ങിയതെന്നും അദ്ദേഹം ആരോപിച്ചു.\nഇത്രയും വലിയ അഴിമതി ഉന്നതതല സംരക്ഷണമില്ലാതെ നടത്താനാവില്ല. സര്‍ക്കാരിലുള്ളവര്‍ക്ക് തീര്‍ച്ചയായും ഇതേപ്പറ്റി അറിയാം. മോദി പ്രതികരിക്കാനോ ചോദ്യങ്ങള്‍ക്ക് മറുപടി പറയാനോ തയ്യാറാവുന്നില്ലെന്നും രാഹുല് ഗാന്ധി കുറ്റപ്പെടുത്തി.\nകുറിപ്പ് വായിക്കാതെ 15 മിനിറ്റെങ്കിലും സംസാരിക്കാനാവുമോയെന്ന് രാഹുലിനോട് മോദി


‘അയ്യോ’! സഹോദരങ്ങളുടെ കയ്യൊപ്പിൽ ഇതാ ഒരു വ്യത്യസ്ത ഗാനം|ayyo new video song\n‘അയ്യോ’! സഹോദരങ്ങളുടെ കയ്യൊപ്പിൽ ഒരു വ്യത്യസ്ത ഗാനം\nമനോരമ ലേഖിക November 09, 2019 03:42 PM IST\nദൃശ്യത്തിലും ശബ്ദത്തിലും വ്യത്യസ്തത നിറച്ച് ഒരു ഗാനം. ‘അയ്യോ’ എന്ന് പേരിട്ടിരിക്കുന്ന ഗാനം, ഗായകനും സംഗീതസംവിധായകനുമായ സച്ചിൻ വാര്യർ സമൂഹമാധ്യമങ്ങളിലൂടെ റിലീസ് ചെയ്തു. സുഭാഷ് സഹദേവൻ, ശരത് സഹദേവൻ എന്നീ സഹോദരങ്ങളാണ് ഇത്തരമൊരു വ്യത്യസ്ത ഗാനത്തിന് പിന്നിൽ. ഗാനരംഗത്ത് പ്രത്യക്ഷപ്പെടുന്നതും അവർ തന്നെ. മതം, വിശ്വാസം എന്നീ കാര്യങ്ങള‍ോട് വിഭിന്നമായ കാഴ്ചപ്പാടുകൾ വച്ചു പുലർത്തുന്ന രണ്ട് യുവാക്കളെയാണ് ഗാനത്തിലൂടെ അവതരിപ്പിച്ചിരിക്കുന്നത്. ഭൂമിയിൽ സംഭവിക്കുന്ന ഓരോ കാര്യവും ദൈവം അറിയുന്നുണ്ടെന്നും അതെല്ലാം കണ്ട് ദൈവം കരയുകയും ചിരിക്കുകയും ചെയ്യുന്നുണ്ടെന്നും ഉള്ള ആശയമാണ് പാട്ടിലൂടെ മുന്നോട്ട് വച്ചിരിക്കുന്നതെന്ന് സുഭാഷ് മനോരമ ഓൺലൈനിനോട് പറഞ്ഞു.\n‘മാനത്തുന്ന് വെള്ളം വീഴുന്നേ\nമാനത്തുന്ന് വെട്ടം വീഴുന്നേ\nസുഭാഷ് തന്നെയാണ് പാട്ടിന് വരികളൊരുക്കിയതും ആലാപിച്ചിരിക്കുന്നതും. ആശയവും സുഭാഷിന്റേതാണ്. സഹോദരൻ ശരതും ആലാപനത്തിൽ പങ്കു ചേർന്നിട്ടുണ്ട്. 2s യുണൈറ്റഡും ഇലാമയും ചേർന്നാണ് സംഗീതസംവിധാനം നിർവഹിച്ചത്. പേരു കൊണ്ടു തന്നെ ഗാനം ഏറെ ആകർഷിക്കപ്പെടുന്നു എന്നാണ് ശ്രോതാക്കളുടെ പക്ഷം.\nജോയൽ തോമസ് സാം സംവിധാനം നിർവഹിച്ച ഗാനം എഡിറ്റ് ചെയ്തത് ജെറിൻ ജെയിംസ് ജോ ആണ്. ചുരുങ്ങിയ സമയത്തിനുള്ളിൽ തന്നെ സമൂഹമാധ്യമങ്ങളിൽ ശ്രദ്ധിക്കപ്പെട്ട ഗാനം, മികച്ച പ്രതികരണം നേടി മുന്നേറുകയാണ്. സുഭാഷും ശരതും ചേർന്ന് ആറു മാസങ്ങൾക്കു മുൻപ് ‘കോട്ടയം പാട്ട്’ എന്ന പേരിൽ കോട്ടയത്തിന്റെ മനോഹാരിതയെ വർണിച്ച് ഒരു പാട്ട്പുറത്തിറക്കിയിരുന്നു. അതും ഏറെ പ്രേക്ഷക സ്വീകാര്യത നേടിയിരുന്നു.


Kerala PSC Malayalam General Knowledge Questions and Answers - 276 - Kerala PSC Malayalam GK Questions\nHome / Expected Malayalam Questions / India / Kerala / Science / Kerala PSC Malayalam General Knowledge Questions and Answers - 276\nKerala PSC Malayalam General Knowledge Questions and Answers - 276\nHARI Mash May 01, 2016 Expected Malayalam Questions, India, Kerala, Science\n751. പതിനൊന്നാം പഞ്ചവത്സര പദ്ധതി ഊന്നൽ നല്കിയ മേഖല?\nAnswer :- സമഗ്ര വളർച്ച\n752. സോഡാ വെള്ളത്തിലുള്ള ആസിഡ്?\nAnswer :- കാർബോണിക്ക് ആസിഡ്\n753. 2009-ൽ സമാധാനത്തിനുള്ള നോബേൽ സമ്മാനം ലഭിച്ചത്?\nAnswer :- ബരാക് ഒബാമ\n754. ഇന്ത്യയിൽ പുരുഷന്മാരുടെ എണ്ണത്തേക്കാൾ സ്ത്രീകളുടെ എണ്ണം കൂടുതലുളള സംസ്ഥാനം?\n755. ശുദ്ധജലത്തിൻറെ pH മൂല്യം?\n756. അസ്കോർബിക് ആസിഡ് എന്നറിയപ്പെടുന്ന ജീവകം?\n757. ശ്രീബുദ്ധൻറെ രൂപം ആദ്യമായി നാണയങ്ങളിൽ ആലേഖനം ചെയ്ത രാജാവ്?\nAnswer :- കനിഷ്കൻ\n758. വാസ്കോഡ ഗാമയുടെ രണ്ടാം സന്ദർശനം ?\nAnswer :- 1502-ൽ\n759. രാജ്യസഭയുടെ അധ്യക്ഷൻ?\n760. ഗുജറാത്തിൽ ടാറ്റയുടെ നാനോ കാർ നിർമാണ ഫാക്ടറി സ്ഥിതി ചെയ്യുന്നത് എവിടെ?\nAnswer :- സാനന്ദ്\nLabels: Expected Malayalam Questions, India, Kerala, Science


'വായനയുടെയും എഴുത്തിന്റെയും ലോകം കാണിച്ചു തന്നത് എന്റെ അമ്മയാണ്' | Sugathakumari Malayalam Interview Mathrubhumi\nMay 10, 2020, 04:22 PM IST\nകവിത എനിക്ക് പ്രാണവായുവാണ്. ഞാന് കുടിക്കുന്ന വെള്ളമാണ്. ഞാന് കഴിക്കുന്ന അന്നമാണ്. എന്റെ അമ്മയുടെ സ്‌നേഹമാണ്. കാരുണ്യമാണ്. ഈ ഭൂമിയുടെ അനുഗ്രഹമാണ്.\n# ശബ്ന ശശിധരൻ\nമണ്ണിനും മനുഷ്യനും പ്രകൃതിക്കും വേണ്ടി നില കൊണ്ട പോരാളി, ഉപേക്ഷിക്കപ്പെട്ട വനിതകള്‍ക്കും കുട്ടികള്‍ക്കും അത്താണി, നിരാലംബരുടെ അമ്മ. ഹൃദയത്തില് നിന്നും പുഷ്പ്പിച്ച കവിതകള് കൊണ്ട് മലയാണ്മയെ സുഗന്ധം നിറപ്പിച്ച പ്രിയങ്കരിയായ സുഗതകുമാരി. സുഗതകുമാരി ടീച്ചറുമായി നടത്തിയ അഭിമുഖത്തില് നിന്നും.\nസ്വന്തം കാവ്യജീവിതത്തെയും വീക്ഷണത്തേയും വിലയിരുത്താറുണ്ടോ?\nകവിത എനിക്ക് പ്രാണവായുവാണ്. ഞാന് കുടിക്കുന്ന വെള്ളമാണ്. ഞാന് കഴിക്കുന്ന അന്നമാണ്. എന്റെ അമ്മയുടെ സ്‌നേഹമാണ്. കാരുണ്യമാണ്. ഈ ഭൂമിയുടെ അനുഗ്രഹമാണ്. നിലയവും വെയിലും മഴയും ഒരുപാട് കണ്ണീരും, കണ്ണുനീരിന്റെ ഉപ്പും സ്‌നേഹത്തിന്റെ മാധുര്യവും ചേര്‍ന്നതാണ് കവിത. ഇതിനൊക്കെ അപ്പുറം ഒരു നിര്‍വചനം എനിക്കറിയില്ല. എന്റെ അമ്മയാണ് എനിക്ക് ആദ്യാക്ഷരങ്ങള് പറഞ്ഞു തന്നത്. വായനയുടെയും എഴുത്തിന്റെയും ലോകം കാണിച്ചു തന്നത് എന്റെ അമ്മയാണ്.\nവായനയിലും എഴുത്തിലും ഉള്ള സാഹചര്യങ്ങള് ഒരുക്കി തന്നത് അമ്മയാണല്ലോ. അമ്മയെയും അച്ഛനേയും കുറിച്ചുള്ള ഓര്‍മ്മകള്?\nഅച്ഛന് ബോധേശ്വരന്, പഴയ കോണ്‍ഗ്രസ്സുകാരന് ആയിരുന്നു. ഒരുപാടു കഷ്ടപ്പാടനുഭവിച്ചയാള്, സ്വാതന്ത്ര്യ സമരത്തിന്റെ ആദര്‍ശങ്ങള്, ലോക ഗുരുക്കന്മാരെ പറ്റിയുള്ള വിശ്വാസങ്ങള് എല്ലാം ഞങ്ങള്‍ക്ക് പകര്‍ന്നു നല്‍കിയത് അച്ഛനാണ്. അമ്മ കെ.വി കാര്‍ത്യായനി, ആറന്മുള എന്ന ഒരു കൊച്ചു ഗ്രാമത്തില് ആദ്യമായി മദ്രാസ്സില് പോയി ബിരുദം നേടി തിരുവനന്തപുരം വിമെന്‍സ് കോളേജില് നിന്നും അധ്യാപികയായി വിരമിച്ചു. അമ്മയാണ് വിശ്വസാഹിത്യത്തിലേക്കുള്ള കവാടം തുറന്നു തന്നത്. അച്ഛന് കവിയായിരുന്നു. സ്വാതന്ത്ര്യ സമരത്തിന്റെ പാട്ടുക്കാരനായിരുന്നു. അച്ഛന് ചൊല്ലുന്നത് സ്വന്തം കവിതകള് മാത്രമായിരുന്നില്ല. രാമായണം തൊട്ടു കുമാരനാശാന്റെ കവിതകള് അടക്കം ഇഷ്ടത്തോടെ ചൊല്ലുന്നത് കേട്ടാണ് ഞാന് വളര്‍ന്നത്.\nജാതിക്കും മതത്തിനും ഒന്നും യാതൊരു വിധത്തിലുള്ള പ്രാധാന്യവും കൊടുക്കാന് ഉള്ളതല്ലെന്നും എല്ലാവരും ഈശ്വരന്റെ മക്കളാണെന്നും 'ഏകം സത് വിപ്രാബഹുദാവതന്തി 'എന്ന് പറഞ്ഞു തന്നത് അമ്മയും അച്ഛനുമാണ്. സത്യം ഒന്നേയുള്ളൂ ആ സത്യത്തെ പല പേരിട്ട് വിളിക്കും, എല്ലാം ഒന്നാണ് എന്ന അടിസ്ഥാന സത്യം അമ്മ എന്നെ പഠിപ്പിച്ചു. ഭാഷയെ സ്‌നേഹിക്കാന് പഠിപ്പിച്ചു തന്നതും എന്റെ 'അമ്മ തന്നെയാണ്. ജീവിതത്തില് വലിയ വലിയ ആദര്‍ശങ്ങള് എനിക്ക് പകര്‍ന്നു തന്നതും എന്റെ അച്ഛനമ്മമാര് തന്നെയാണ്. അവര്‍ക്കു മുന്‍പില് നമസ്‌ക്കരിക്കുക മാത്രമേ ചെയ്യാനുള്ളൂ\nകുട്ടികാലത്തെ വീട്ടിലുള്ള അന്തരീക്ഷം എങ്ങനെയായിരുന്നു?\nഎന്റെ ചേച്ചി ഹൃദയകുമാരിയായിരുന്നു ഏറ്റവും വലിയ പഠിത്തകാരി. പഠനത്തില് മുഴുവന് ശ്രദ്ധയും അര്‍പ്പിക്കുന്നത് ചേച്ചിയായിരുന്നു. ഞാന് കളിച്ചു നടക്കും. അല്ലെങ്കില് പശുക്കളെ വളര്‍ത്തുന്നതില് സഹായിക്കും. അല്ലെങ്കില് വീട് ജോലികള് ചെയ്യും. ഇതൊക്കെയായിരുന്നു അന്നത്തെ എന്റെ ഇഷ്ടങ്ങള്. എന്റെ അലസത കണ്ടു ഒരിക്കല് അമ്മാവന് പറഞ്ഞു 'ഇവളെ പത്താം ക്ലാസ്സുവരെ പറഞ്ഞയച്ചാല് മതി എന്നിട്ടു കല്യാണം കഴിപ്പിച്ചയാക്കാം. വല്ല വീട്ടിലും പോയി അടുക്കള പണിയൊക്കെ ചെയ്തും ചാണകം വാരിയും ജീവിക്കട്ടെ. അത് കേട്ടപ്പോള് എന്റെ 'അമ്മ ചിരിച്ചതെ ഉള്ളൂ. അമ്മയുടെ ആ ചിരി ഇന്നും എന്റെ മനസ്സില് മായാതെ ഉണ്ട്. ഞങ്ങളെയൊക്കെ ഇത്രയധികം പഠിപ്പിക്കാന് എന്റെ 'അമ്മ മുന്നില് നിന്ന് കൊണ്ട് താല്പര്യമെടുത്തു. അതു കൊണ്ടാണ് എത്രയൊക്കെ എത്തിയത്.\nസമൂഹത്തില് പാര്‍ശ്വവല്‍ക്കരിക്കപ്പെട്ട പെണ്‍കുട്ടികള്‍ക്ക് വേണ്ടിയുള്ള ടീച്ചറുടെ പ്രാര്‍ത്ഥന എന്താണ്?\nപെണ്‍കുട്ടികള്‍ക്ക് തന്റേടം ഉണ്ടായിരിക്കണം. അഭിമാനമുണ്ടായിരിക്കണം. തിരിഞ്ഞു നില്‍ക്കാന് ഉള്ള പ്രാപ്തി വേണം. ഒരുപാട് കാശു എണ്ണിക്കൊടുത്തു ഒരുത്തനെ കല്യാണം കഴിക്കുക എന്ന് പറയുന്നതല്ല അവളുടെ ജീവിതത്തിലെ ലക്ഷ്യം. സ്വന്തം കാലില് നിന്നും പണിയെടുത്തു വീട്ടുകാര്‍ക്കും നാട്ടുകാര്‍ക്കും ഉതകുന്നവളായി ജീവിക്കണം.'അഭിമാനിനി 'എന്ന വാക്കാണ് ഞാന് സ്ത്രീകള്‍ക്ക് നല്‍കാന് ആഗ്രഹിക്കുന്നത്.\n'നല്ല മക്കളെ പെറ്റ വയറെ തണുക്കൂ 'ഈ വരികള് ഇന്നത്തെ കാലഘട്ടത്തില് പ്രസക്തമാണോ?\nതീര്‍ച്ചയായിട്ടും എന്നും പ്രസക്തമാണ്. ഇന്നത്തെ കാലഘട്ടത്തില് കൂടുതല് പ്രസക്തം. ഇല്ലെങ്കില് ഭൂമി തപിച്ചു കൊണ്ടേയിരിക്കും. ദുഷ്ടരായ മക്കളെ പ്രസവിച്ചാല് ഭൂമിക്ക് ആപത്താണ്. അതാണ് ഇന്നും സംഭവിച്ചു കൊണ്ടിരിക്കുന്നത്. ഭൂമിയുടെ വിഭവങ്ങള് എല്ലാം അസ്തമിച്ചു കൊണ്ടിരിക്കുന്നു. മാറാവ്യാധികള് പിടിപ്പെടുന്നു. കാലാവസ്ഥയില് മാറ്റം സംഭവിക്കുന്നു. ഇതില് പകുതിയിലധികം മനുഷ്യന് ഉണ്ടാക്കി തീര്‍ക്കുന്നതാണ്. മനുഷ്യനു എപ്പോഴും വേണ്ടത് വലിയ വലിയ ബാര് ഹോട്ടലുകളും അപ്പാര്‍ട്‌മെന്റുകളും മാണ്. കൃഷി എന്ന് പറഞ്ഞാല് പുച്ഛമാണ്. പ്രകൃതിയെ നശിപ്പിച്ചതിന്റെ ദുരിതമാണ് നാം ഇപ്പോള് അനുഭവിക്കുന്നത്. ഇനി വരുന്ന തലമുയ്ക്ക് ഇതിലും കൂടുതല് അനുഭവിക്കേണ്ടി വരും. അതോര്‍ക്കുമ്പോള് സങ്കടമുണ്ട്. വളരെ മലീമസമാക്കിയ ഭൂമിയാണ് അടുത്ത തലമുറയ്ക്ക് കൊടുത്തിട്ടു പോകുന്നത്. നമ്മള്‍ക്ക് കിട്ടിയ തറവാട് മുടിപ്പിച്ചാണ് നമ്മള് കുഞ്ഞുങ്ങളെ ഏല്‍പ്പിക്കുന്നത്. ഈശ്വരന് അവരെ രക്ഷിക്കട്ടെ.\nകുട്ടിയായിരുന്നപ്പോള് അച്ഛനും അമ്മയും മാതൃഭൂമി ആഴ്ചപ്പതിപ്പ് വായിക്കാന് തരുമായിരുന്നു. സ്വാതന്ത്ര്യസമരത്തെയും ഗാന്ധിജിയെയും പറ്റിയൊക്കെ ഒരുപാട് പരിചയപ്പെട്ടത് അച്ഛന്റെയും അമ്മയുടെയും വാക്കുകളില്‍നിന്ന് മാത്രമല്ല, മാതൃഭൂമിയില് നിന്നുകൂടിയാണ്. അന്നുതൊട്ടുള്ള ബന്ധം ഇന്നും തുടരുന്നു. ഞാന് വേറെയൊന്നിലും കവിത എഴുതാറില്ല. എന്.വി. കൃഷ്ണവാരിയര് മാതൃഭൂമി വിട്ടിറങ്ങിയപ്പോള് എന്നോടുപറഞ്ഞു: ''എന്തെഴുതിയാലും മാതൃഭൂമിക്ക് കൊടുക്കണം.'' എന്.വി എന്റെ ഗുരുവാണ്. അന്നുതൊട്ട് ഇന്നുവരെ മാതൃഭൂമിക്കേ കവിത കൊടുക്കാറുള്ളൂ.\nContent Highlights: Sugathakumari Malayalam Interview Mathrubhumi\nസാധാരണവും പരിചിതവുമായ പരിസരങ്ങളില്‍നിന്ന് കഥകള് കണ്ടെടുക്കുകയും അസാധാരണമായി, ..


'കോവിഡ് മുക്തരില് മൂന്നിലൊന്ന് പേരിൽ മസ്തിഷ്ക പ്രശ്നങ്ങൾ'; മുന്നറിയിപ്പുമായി ബ്രിട്ടീഷ് ആരോഗ്യ വിദഗ്ധര്\n‘കോവിഡ് മുക്തരില് മൂന്നിലൊന്ന് പേരിൽ മസ്തിഷ്ക പ്രശ്നങ്ങൾ’; മുന്നറിയിപ്പുമായി ബ്രിട്ടീഷ് ആരോഗ്യ വിദഗ്ധര്\nApr 7, 2021, 02:15 pm IST\nലണ്ടന്: രണ്ടാം തരംഗമായി ലോകമെങ്ങും അതിവേഗം പടരുന്ന കോവിഡ് മഹാമാരിയുടെ തുടര് പ്രശ്നങ്ങളെ കുറിച്ച് ബ്രിട്ടീഷ് വിദഗ്ധര് മുന്നറിയിപ്പു നല്‍കി. രണ്ട് ലക്ഷത്തിലേറെ കോവിഡ് മുക്തരില് നടത്തിയ പഠനത്തിനൊടുവില് തയാറാക്കിയ റിപ്പോര്‍ട്ടിലാണ് ശക്തമായ മുന്നറിയിപ്പുള്ളത്. മൂന്നിലൊന്ന് പേരിലും മാനസിക പ്രശ്നങ്ങളോ നാഡീ സംബന്ധമായ രോഗങ്ങളോ ബാധിക്കുന്നതായാണ് കണ്ടെത്തിയത്. രോഗം വന്ന് ആറു മാസത്തിനകം ഇവരില് പ്രശ്നങ്ങള് കണ്ടെത്തിയതായും ‘ലാന്‍സെറ്റ് സൈക്യാട്രി’ ജേണലില് പ്രസിദ്ധീകരിച്ച പഠന റിപ്പോര്‍ട്ട് പറയുന്നു.\n17 ശതമാനം പേരിലും ഉത്കണ്ഠയാണ് കൂടുതലായി കണ്ടെത്തിയ പ്രശ്നം. മാനസിക അവസ്ഥയില് പെട്ടെന്നുള്ള മാറ്റം കണ്ടത് 14 ശതമാനം ആളുകളിലാണ്. മറ്റു പകര്‍ച്ചപ്പനി ബാധിച്ചവരെ അപേക്ഷിച്ച് ഇത് വളരെ കൂടുതലാണ്. ആശുപത്രിയില് പ്രവേശിപ്പിക്കപ്പെട്ട രോഗികളിലാണ് നാഡീസംബന്ധമായ രോഗങ്ങള് കൂടുതലായി തിരിച്ചറിഞ്ഞത്. തലച്ചോറിലും നാഡീവ്യവസ്ഥയിലും കൊറോണ വൈറസ് ഏല്‍പിക്കുന്ന ആഘാതം സംബന്ധിച്ച് കൂടുതല് പഠനം വേണമെന്ന് നോട്ടിങ്ങാം യൂണിവേഴ്സിറ്റിയിലെ സൈക്യാട്രി പ്രഫസര് ഡോ. മൂസ സമി പറഞ്ഞു. തീവ്ര പരിചരണ വിഭാഗത്തില് ചികിത്സ തേടിയവരിൽ ഓര്‍മ നഷ്ടം, മസ്തിഷ്കാഘാതം പോലുള്ള ഗുരുതര പ്രശ്നങ്ങളും അപൂര്‍വമായി തിരിച്ചറിഞ്ഞിട്ടുണ്ട്.\nഅതേ സമയം, എന്തുകൊണ്ടാകാം ഈ പ്രശ്നങ്ങളെന്ന് സംഘം അന്വേഷിച്ചിട്ടില്ല. രോഗം വന്നതോടെ അനുഭവിക്കേണ്ടിവന്ന മാനസിക പ്രശ്നങ്ങള് രോഗം വരുത്തിയെന്നു സംശയിക്കാമെന്ന് ഓക്സ്ഫഡ് ന്യൂറോളജി പ്രഫസര് പറഞ്ഞു. കോവിഡ് രോഗികളില് നടത്തിയ ഏറ്റവും വലിയ പഠനമായാണ് ഇത് പരിഗണിക്കപ്പെടുന്നത്.\nTags: TOPPost Covid 19Covid 19 Crisis\nബിജെപി പതിമൂന്ന് സീറ്റുകൾ വരെ നേടുമെന്ന് പ്രാഥമിക വിലയിരുത്തൽ; പരക്കം പാഞ്ഞ് മുന്നണികൾ


പ്രണയത്തെ തുടർന്ന് വഡോദരയിൽ വർഗീയ സംഘർഷം; ആക്രമണത്തിൽ പോലീസുകാർ ഉൾപെടെ9പേർക്ക് പരിക്ക് - ഇ വാർത്ത | evartha\nപ്രണയത്തെ തുടർന്ന് വഡോദരയിൽ വർഗീയ സംഘർഷം; ആക്രമണത്തിൽ പോലീസുകാർ ഉൾപെടെ9പേർക്ക് പരിക്ക്\nപ്രണയത്തെ തുടർന്ന് വഡോദരയിൽ വർഗീയ സംഘർഷം. വ്യത്യസ്ഥ സമുദായത്തിൽപ്പെട്ട ആൺകുട്ടിയും പെൺകുട്ടിയും തമ്മിൽ പ്രണയത്തിലായതുമായി ബന്ധപ്പെട്ടുണ്ടായ വാക്കുതർക്കമാണ് സംഘർഷത്തിൽ കലാശിച്ചത്. കലാപത്തിൽ പോലീസുകാർ ഉൾപെടെ9പേർക്ക് പരിക്കേറ്റിട്ടുണ്ട്. ജനക്കൂട്ടത്തെ പിരിച്ച് വിടാൻ പോലിസ് ആകാശത്തേക്ക്3റൗണ്ട് വെടി വെച്ചു. കൂടാതെ 32ഓളം ആയുധങ്ങൾ പോലീസ് പിടിച്ചെടുത്തിട്ടുണ്ട്.\nഇവരുടെ പ്രണയത്തെ വീട്ടുകാരും സമുദായങ്ങളും ഒരുപോലെ എതിർത്തിരുന്നു. നേരത്തെ ഇരുകൂട്ടരും ചേർന്ന് പ്രശ്നത്തിന് പരിഹാരം കണ്ടിരിന്നതാണ്. എന്നാൽ കഴിഞ്ഞ ദിവസം രാത്രി യാതൊരു പ്രകോപനവും കൂടാതെ പെൺകുട്ടിയുടെ ആൾക്കാർ ആക്രമണം അഴിച്ച് വിടുകയായിരുന്നു. സംഘത്തിൽ സ്ത്രീകളും ഉണ്ടായിരുന്നതായി പരിക്കേറ്റവർ പറയുന്നു. ആൺകുട്ടി പെൺകുട്ടിക്ക് മെസേജ് അയച്ചുവെന്ന് ആരോപിച്ചാണ് ആക്രമണം നടത്തിയത്. പ്രണയത്തിന്റെ മറവിൽ രാഷ്ട്രീയ പകപോക്കൽ നടത്തുന്നതായി ആരോപണം ഉയർന്നിട്ടുണ്ട്.


പ്രിയങ്കരിയായ ചവറ പാറുക്കുട്ടിച്ചേച്ചിക്ക് ആദരാഞ്ജലി\nആർ പാർവതി ദേവി\nഇരുപതാം നൂറ്റാണ്ടു അവസാനിച്ച്  21 ആം നൂറ്റാണ്ടു തുടങ്ങുന്ന 2000 ൽ ദേശാഭിമാനി യുഗസംക്രമം എന്ന  പേരിൽ ഒരു പരമ്പര ആരംഭിച്ചു. ചരിത്ര വനിതകളെ പരിചയപ്പെടുത്തുന്ന ഈ  പംക്തി ചെയ്യുന്നതിന്റെ ഭാഗമായിട്ടാണ് പാറുകുട്ടിച്ചേച്ചിയെ കാണാൻ പോയത് . ചവറയിലെ ഒരു കൊച്ചു വീട്ടിൽ മുഖം നിറയെ ചിരിയുമായി ഞങ്ങൾക്ക് വേണ്ടി ചേച്ചി കാത്തു നിന്നിരുന്നു.  ദേശാഭിമാനിയിലെ ആർട്ടിസ്റ്റായിരുന്ന ചവറസ്വദേശി ഷാനവാസും ഒപ്പം ഉണ്ടായിരുന്നു.  മണിക്കൂറുകൾ അന്ന് ചേച്ചിയുമായി സംസാരിച്ചു. ആത്മവിശ്വാസമുള്ള, കരുത്തുറ്റ ഒരു കലാകാരി ... കഥകളി മാത്രം ആണ് ചേച്ചിയുടെ ജീവിതം . പിന്നെ പൊന്നുമകൾ ധന്യയും. ജീവിതം ചേച്ചിക്ക് ഒരിക്കലും, ഒരുപക്ഷെ, അവസാന നിമിഷം വരെയും റോസാപ്പൂ മെത്തയായിരുന്നില്ല. പോരാടി തന്നെ ആണ് ചേച്ചി പിടിച്ചു നിന്നത് . നാലര അടി പൊക്കം മാത്രമുള്ള ആശാരി സമുദായത്തിൽ ജനിച്ച ഒരു സ്ത്രീക്ക് കഥകളിയുടെ മേഖലയിൽ ഇടം നേടിയെടുക്കാൻ അസാമാന്യമായ നിശ്ചയദാർഢ്യവും അനുപമമായ  സമർപ്പണബോധവും ഉണ്ടാകണം. ചേച്ചിക്ക് അതുണ്ടായിരുന്നു. കേരളത്തിൽ 50 വർഷം  പൂർണമായി  കഥകളി കൊണ്ട് ഉപജീവനം നടത്തിയ ഏക സ്ത്രീ ആണ് ചവറ പാറുക്കുട്ടി . ധാരാളം സ്ത്രീകൾ ഇപ്പോൾ കഥകളി രംഗത്തുണ്ടെങ്കിലും കഥകളി  ജീവിതം ആക്കി മാറ്റിയവർ മറ്റാരും ഉണ്ടാവില്ല. എങ്കിലും ഈ കലാകാരിയെ കേരളം വേണ്ടത്ര മനസിലാക്കിയിട്ടുണ്ടോയെന്ന് സംശയമാണ്. 2005 ൽ കൈരളി ടീവി യിൽ ജോലിചെയ്യുമ്പോൾ "കളിയമ്മ " എന്ന പേരിൽ പാറുക്കുട്ടി ചേച്ചിയെ കുറിച്ച് ഒരു ഡോകുമെന്ററിയും ചെയ്യാൻ കഴിഞ്ഞു. പൂർണമായി ചേച്ചി അതുമായി സഹകരിച്ചു. വ്യത്യസ്ത വേഷങ്ങൾ കെട്ടി ഞങ്ങളുടെ ക്യാമറക്ക് മുന്നിൽ ചേച്ചി നിന്ന് തന്നു. 2000 ൽ ഞങ്ങൾ തമ്മിൽ  തുടങ്ങിയ സൗഹൃദം  കളിയമ്മയോടെ കൂടുതൽ ദൃഢമായി . പിന്നീട് ചേച്ചിയെ തേടി സാഹിത്യ അക്കാദമിയുടെയുംമറ്റും അംഗീകാരങ്ങൾ എത്തി. വല്ലപ്പോഴും ചേച്ചിയെ  കാണാൻ ഞാൻ ചവറയിൽ പോകാറുണ്ട്.  വലിയ സ്വപ്നം കണ്ടു കൊണ്ട് ചില നൃത്ത , കലാ സ്ഥാപനങ്ങൾ ചേച്ചി തുടങ്ങിയപ്പോഴും ഞാൻ പോയിരുന്നു. പക്ഷെ അതൊന്നും ചേച്ചി ആഗ്രഹിച്ച പോലെ വളർന്നില്ല. സ്വകാര്യ ജീവിത ദുഃഖങ്ങൾ പിന്നെയും ചേച്ചിയെ പിന്തുടർന്നു . പല കാരണങ്ങളാൽ കഴിഞ്ഞ കുറച്ചു കാലമായി ചേച്ചിയെ പോയി കാണാൻ കഴിഞ്ഞില്ല എന്നത് ഇപ്പോൾ വല്ലാതെ വേദനിപ്പിക്കുന്നു.  ചേച്ചിയുടെ ജീവചരിത്രം എഴുതണമെന്ന ആഗ്രഹം ചേച്ചിയുമായി പങ്കു വെച്ചിരുന്നു. വലിയ ഉത്സാഹത്തോടെ "നമുക്ക് എഴുതാം " എന്ന് ചേച്ചി പറഞ്ഞിരുന്നു. പക്ഷെ, വൈകിപ്പോയി.  ചേച്ചിയുടെ ഓർമ്മക്ക് മുന്നിൽ കണ്ണീർ പ്രണാമം ...


സാമൂഹിക അകലം പാലിക്കാൻ സ്റ്റഫ് ചെയ്ത മൃഗങ്ങൾ; ജപ്പാനിലെ മൃഗശാലയും കഫേയും | dine with stuffed animals on your table at this japanese zoo\nസാമൂഹിക അകലം പാലിക്കാൻ സ്റ്റഫ് ചെയ്ത മൃഗങ്ങൾ; ജപ്പാനിലെ മൃഗശാലയും കഫേയും\nമനോരമ ലേഖകൻ June 04, 2020 02:45 PM IST\nImage-from official site\nഷിജുവോക പ്രിഫെക്ചറിൽ സ്ഥിതി ചെയ്യുന്ന മൃഗശാലയിലെ ഗിബ്ബോണ്ടെ ഫോറസ്റ്റ് അനിമൽ റസ്റ്ററന്റില് ഭക്ഷണം കഴിക്കാൻ ഇരിക്കുന്ന രണ്ട് ഉപഭോക്താക്കൾക്കിടയിൽ സാമൂഹിക അകലത്തിനായി സ്റ്റഫ്ഡ് മൃഗങ്ങളെയാണ് ഉപയോഗിക്കുന്നത്. ഒരു മേശയ്ക്ക് അപ്പുറവും ഇപ്പുറവുമായി രണ്ടു പേർക്ക് ഇരിക്കാം. അടുത്ത ടേബിളുകളിൽ സ്റ്റഫ് ചെയ്ത് മൃഗങ്ങളെയാണ് വച്ചിരിക്കുന്നത്. ഒരു മീറ്റർ അകലം കൃത്യമായി പാലിച്ചാണ് മൃഗരൂപങ്ങളും ഭക്ഷണം കഴിക്കാനെത്തുന്നവരുടെ ഇരിപ്പിടങ്ങളും സജ്ജീകരിച്ചിരിക്കുന്നത്. ലോകത്തിലെ ഏറ്റവും വലിയ എലിയായ കാപ്പിബറസിന്റെ സ്റ്റഫ് അടക്കമാണ് ഇവിടെയുള്ളത്. ലോക്ഡൗണിൽ അടച്ച മൃഗശാല മേയ് 16 നാണ് വീണ്ടും തുറന്നത്.\nകോവിഡ് വ്യാപനത്തിനെതിരെസാനിറ്റൈസർ ഉപയോഗിക്കുന്നതും മാസ്ക് ധരിക്കുന്നതും ഇവിടെ നിർബന്ധമാക്കിയിട്ടുണ്ട്.\nസ്റ്റഫ് ചെയ്ത മൃഗങ്ങൾക്കൊപ്പം ഇരിക്കുക എന്ന ആശയം കുട്ടികളെ രസിപ്പിക്കാൻ മാത്രമല്ല, യാതൊരു ആശങ്കയുമില്ലാതെ സമാധാനത്തോടെ ഭക്ഷണം കഴിക്കാനും സന്ദർശകരെ അനുവദിക്കുന്നു. സ്റ്റഫ് ചെയ്ത മൃഗങ്ങളുടെ സ്ഥാനം മാറ്റി അവിടെ ഇരിക്കാനോ അവയെ എടുത്തുകൊണ്ട് പോകാനോ അനുവദിക്കില്ല. കൃത്യമായ അകലം പാലിച്ചുകൊണ്ട് മാത്രമേ ഉപഭോക്താക്കൾക്ക് ഭക്ഷണം കഴിക്കാൻ അനുവാദമുള്ളൂ.\nസ്റ്റഫ് ചെയ്ത മൃഗങ്ങൾക്കിടയിലിരുന്ന് ഭക്ഷണം കഴിക്കുന്നത് രസകരമാണെന്ന് ചില ഉപയോക്താക്കൾ അഭിപ്രായപ്പെടുന്നു. അതിനാൽ ഈ ആശയം നന്നായി പ്രവർത്തിക്കുന്നുണ്ടെന്നാണ് വിലയിരുത്തൽ.


നോര്‍ത്ത്ഈസ്റ്റും ജംഷഡ്പൂരും നേര്‍ക്കുനേര് - Janayugom Online\nമുംബൈ നഗരം വെള്ളപ്പൊക്ക ഭീക...\nHome / Sports / Football / നോര്‍ത്ത്ഈസ്റ്റും ജംഷഡ്പൂരും നേര്‍ക്കുനേര്\nനോര്‍ത്ത്ഈസ്റ്റും ജംഷഡ്പൂരും നേര്‍ക്കുനേര്\nPosted on November 18, 2017, 8:05 pm\nഐഎസ്എല്ലിന്റെ ഇന്നത്തെ മാമാങ്കത്തില് നോര്‍ത്ത്ഈസ്റ്റ് യുണൈറ്റഡും ജംഷഡ്പൂരും തമ്മില് ഇന്ന് 8 മണിക്ക് അരങ്ങേറും. ഗുവാഹത്തിയിലെ ഇന്ദിര ഗാന്ധി അത്‌ലെറ്റിക് സ്റ്റേഡിയത്തിലാണ് മത്സരം നടക്കുക. ജംഷഡ്പൂരിന്റെ ഐഎസ്എല്ലിന്റെ ആദ്യ അരങ്ങേറ്റമാണ് ഇന്ന് നടക്കുന്നത്.\nടാറ്റ ഗ്രൂപ്പിന്റെ ഉടമസ്ഥതയിലുള്ള ഗ്രൂപ്പാണ് ജംഷഡ്പൂര്. ഐഎസ്എല്ലിന്റെ അവസാന മൂന്ന് എഡിഷനുകളില് നോര്‍ത്ത് ഈസ്റ്റ് യുനൈറ്റഡ് പ്ലേഓഫ് മത്സരങ്ങളില് കളിച്ചിട്ടില്ല. ഈ തവണ തങ്ങളുടെ എതിരാളികളെ തകര്‍ക്കാനുള്ള ലക്ഷ്യത്തിലായിരിക്കും നോര്‍ത്ത്ഈസ്റ്റ് ഇറങ്ങുക. എതിരാളികളെ കുഴപ്പത്തിലാക്കാന് തക്കതായ ടീം നിര നോര്‍ത്ത് ഈസ്റ്റിനൊപ്പമുണ്ട്. മിഡ് ഫീല്‍ഡര് റൗളിന് ബോര്‍ഗസ് പരിക്കേറ്റതിനെ തുടര്‍ന്ന് ഇന്ന് കളിക്കില്ല.\nപരിചയസമ്പന്നനായ ഇംഗ്ലീഷ് മാനേജര് സ്റ്റീവ് കോപ്പെല്ലാണ് ജംഷഡ്പൂര് എഫ്‌സിയെ നയിക്കാന് എത്തുന്നത്. സമീഗ് ദോട്ടി, തളാ എന് ഡിയായ് എന്നിവരുടെ സാന്നിധ്യത്തില് അവര്‍ക്ക് ശക്തമായ പ്രതിരോധ ശേഷി ഉണ്ട്.


uthra murder case verdict update\nഉത്ര വധം: സൂരജ് കുറ്റക്കാരന്; വധശിക്ഷ നല്‍കണമെന്ന് പ്രോസിക്യൂഷൻ\nകൊല്ലം: മനസാക്ഷിയെ ഞെട്ടിച്ച ഉത്രവധക്കേസില് പ്രതിയും ഭർത്താവുമായ സൂരജ് കുറ്റക്കാരനെന്ന് കോടതി. കൊല്ലം ആറാം അഡീഷനൽ സെഷൻസ് കോടതി ജഡ്ജി എം. മനോജ് ആണ് ശിക്ഷ വിധിച്ചത്. ഒരു വർഷം നീണ്ട വിചാരണക്ക് ശേഷമാണ് ഏറെ പ്രത്യേകതയുള്ള കേസിൽ കോടതി വിധി പുറപ്പെടുവിച്ചത്.\nഅഞ്ചൽ ഏറം വെള്ളാശ്ശേരിയിൽ വിജയസേനൻ-മണിമേഖല ദമ്പതികളുടെ മകൾ ഉത്രയെ (22) സ്വത്ത് തട്ടിയെടുക്കുകയെന്ന ലക്ഷ്യത്തോടെ ഭർത്താവ് സൂരജ് മൂർഖൻ പാമ്പിനെക്കൊണ്ട് കടിപ്പിച്ചു കൊന്നുവെന്നാണ് കേസ്. കേസിൽ 87 സാക്ഷി മൊഴികളും 288 രേഖകളും 40 തൊണ്ടിമുതലുകളുമാണ് അന്വേഷണ സംഘം കോടതിയിൽ ഹാജരാക്കിയത്. പ്രതിഭാഗം മൂന്നു സാക്ഷികളെ വിസ്തരിക്കുകയും 24 രേഖകളും തൊണ്ടിമുതലായി മൂന്നു സി.ഡികളും ഹാജരാക്കുകയും ചെയ്തു.\n2020 മേയ് ഏഴിന് രാവിലെയാണ് ഉത്രയെ സ്വന്തം വീട്ടിലെ കിടപ്പുമുറിയിൽ മൂർഖൻ പാമ്പ് കടിച്ച് മരിച്ചനിലയിൽ കണ്ടത്. മുറിയിൽ സൂക്ഷിച്ചിരുന്ന മൂർഖൻ പാമ്പിനെ കൊണ്ട് കടിപ്പിച്ച് കൊലപ്പെടുത്തുകയായിരുന്നെന്ന് അന്വേഷണത്തിൽ വ്യക്തമായി.\nസംഭവത്തിനുമുമ്പ് അടൂർ പറക്കോട്ടുള്ള സൂരജിന്‍റെ വീട്ടിൽ വെച്ച് അണലിയെക്കൊണ്ട് ഉത്രയെ കടുപ്പിച്ചിരുന്നു. അതിന്‍റെ ചികിത്സക്കു ശേഷം വിശ്രമിക്കുമ്പോഴായിരുന്നു മൂർഖനെ ഉപയോഗിച്ചുള്ള കൊലപാതകം. ജീവനുള്ള വസ്തു കൊലപാതകത്തിന് ഉപയോഗിച്ചെന്ന അപൂർവതയും കേസിനുണ്ട്.\nഉത്രയെ അണലിയെക്കൊണ്ടും മൂര്‍ഖനെക്കൊണ്ടും കടിപ്പിക്കുന്നതിനുമുന്‍പ് പലതവണ സൂരജ് ഇന്റര്‍നെറ്റില് പാമ്പുകളെക്കുറിച്ച് തിരഞ്ഞതായി പ്രോസിക്യൂഷന് കോടതിയില് വ്യക്തമാക്കി. പാമ്പിന്റെ തലയില് അമര്‍ത്തിപ്പിടിച്ച് വിഷം പുറത്തുവരുത്തിച്ചാണ് കൊലപ്പെടുത്തിയതെന്ന് തെളിയിക്കാന് അന്വേഷണസംഘം ഡമ്മി പരീക്ഷണം നടത്തിയതിന്റെ തെളിവുകളും കോടതിയില് സമർപ്പിച്ചിരുന്നു. നിർണായകമായ മൊഴി നൽകിയ പാമ്പുപിടുത്തക്കാരൻ ചാവരുകാവ് സുരേഷിനെ കേസിൽ മാപ്പുസാക്ഷിയാക്കി.\nവിചാരണയുടെ തുടക്കം മുതൽ താൻ നിരപരാധിയാണെന്ന അവകാശവാദമാണ് പ്രതിയായ സൂരജ് കോടതിയിൽ ഉയർത്തിയിരുന്നത്. എന്നാൽ, ശാസ്ത്രീയ തെളിവുകളുടെ അടിസ്ഥാനത്തിൽ പ്രതിയുടെ വാദം പൊളിക്കാൻ സാധിച്ചെന്ന് ചൂണ്ടിക്കാട്ടുന്ന പ്രോസിക്യൂഷൻ, സൂരജിന് വധശിക്ഷ നൽകണമെന്ന് ആവശ്യപ്പെട്ടു.


ഇപ്പുറം ഏഷ്യ, അപ്പുറം യൂറോപ്പ്; രണ്ട് ഭൂഖണ്ഡങ്ങളെ ഒറ്റ ഫ്രെയിമില് കണ്ട കൗതുകത്തില് ടൊവീനോ | Tovino Thomas Turkey Trip With Family| Celebrity Travel| Mathrubhumi Yathra\nഇപ്പുറം ഏഷ്യ, അപ്പുറം യൂറോപ്പ്; രണ്ട് ഭൂഖണ്ഡങ്ങളെ ഒറ്റ ഫ്രെയിമില് കണ്ട കൗതുകത്തില് ടൊവീനോ\nഓര്‍മകളില് ചേര്‍ത്തു വെക്കാന് കൗതുകക്കാഴ്ചകള് തേടിയാണ് എന്നും യാത്ര. അങ്ങനെ ഞാന് ഏറെ കാണാന് കൊതിച്ച രാജ്യമാണ് പഴയ ഓട്ടോമന് സാമ്രാജ്യമായ തുര്‍ക്കി. അറിഞ്ഞ് കേട്ടതില് ഭൂമിശാസ്ത്രപരമായ ഒരുപാട് വിസ്മയങ്ങള് പ്രത്യേകതകള് ഉള്ള നാടാണത്.\nയാത്ര പ്രിയനാണെങ്കിലും സിനിമയില് വന്നതിനു ശേഷമാണ് ഞാന് വിദേശയാത്രകള് നടത്തുന്നത്. ഇതിനകം 14 രാജ്യങ്ങളില് സന്ദര്‍ശിക്കാനുള്ള ഭാഗ്യം എനിയ്ക്ക് ലഭിച്ചിട്ടുണ്ട്. അതില് പത്ത് രാജ്യങ്ങളിലേക്കുള്ള യാത്രയില് എനിക്കൊപ്പം ഭാര്യയും മകളുമുണ്ടായിരുന്നു. ഓര്‍മകളില് ചേര്‍ത്തു വെക്കാന് കൗതുകക്കാഴ്ചകള് തേടിയാണ് എന്നും യാത്ര. അങ്ങനെ ഞാന് ഏറെ കാണാന് കൊതിച്ച രാജ്യമാണ് പഴയ ഓട്ടോമന് സാമ്രാജ്യമായ തുര്‍ക്കി. അറിഞ്ഞ് കേട്ടതില് ഭൂമിശാസ്ത്രപരമായ ഒരുപാട് വിസ്മയങ്ങള് പ്രത്യേകതകള് ഉള്ള നാടാണത്.\nഎട്ട് രാജ്യങ്ങളാണ് തുര്‍ക്കിയുമായി അതിര്‍ത്തി പങ്കിടുന്ന രാജ്യം. അതുപോലെ യൂറോപ്പും ഏഷ്യയും തമ്മില് ഭൂമിശാസ്ത്രജ്ഞന്മാര് അതിര്‍ത്തി തിരിച്ച മര്‍മ്മറ കടല് തുര്‍ക്കിയുടെ അലങ്കാരമാണ്.\nതുര്‍ക്കിയിലെ തിരക്കേറിയ ഇഷ്റ്റികല് സ്ട്രീറ്റില് ടസ്‌കിന് സ്‌ക്വയര് എന്ന സ്ഥലത്താണ് ഞങ്ങള് താമസിച്ചത്. രാവും പകലും അവിടം നിറയെ സന്ദര്‍ശകരാണ്. എന്നും വൈകുന്നേരങ്ങളില് ഞങ്ങള് അവിടെ നടക്കാന് ഇറങ്ങും. പണ്ടത്തെ ചൈനയില് നിന്ന് യൂറോപ്പിലേക്ക് വന്ന വ്യാപാരികളുടെ സില്‍ക്ക് റൂട്ടിന്റെ ഭാഗമാണ് അവിടുത്തെ ബോസ്ഫറസ് നദി. ഈ നദിക്കരയില് നിന്നു നോക്കിയാലുള്ള കാഴ്ച രസകരമാണ്. നമ്മള് നില്‍ക്കുന്നത് ഏഷ്യയിലും പാലത്തിന് അപ്പുറത്ത് യുറോപ്പും. രണ്ട് ഭൂഖണ്ഡങ്ങളെ ഒറ്റഫ്രയിമില് കാണാന് കഴിയുന്നതിന്റെ കൗതുകം നന്നായി ആസ്വദിച്ചു.\nവിനോദ സഞ്ചാരികള്‍ക്ക് കാഴ്ചയ്ക്ക് വിരുന്നേകുന്ന ഭൂപ്രകൃതിയും പൗരാണിക ശില്പ ചാരുത നിറഞ്ഞ കെട്ടിടങ്ങളും നിറഞ്ഞ ഒരുപാട് നഗരങ്ങള് ഇവിടെയുണ്ട്. തുര്‍ക്കിയിലെ കപ്പടോക്യയും ഇസ്താംബൂളും മാത്രമാണ് ഞങ്ങള് കണ്ടത്. എന്നിട്ടും അവിടത്തെക്കാഴ്ചകള് ഒരാഴ്ച കൊണ്ട് കണ്ട് തീര്‍ക്കാന് കഴിഞ്ഞില്ല.\nഭക്ഷണപ്രിയര്‍ക്ക് ഏറെ പ്രിയങ്കരമായ നാടാണിത്. അതുകൊണ്ടുതന്നെ ആ യാത്ര ദിനങ്ങള് രുചിഭേദ പരീക്ഷണങ്ങളുടെ ആഘോഷം കൂടിയായിരുന്നു. ഡയറ്റിങ് ഉണ്ടെങ്കിലും ഇത്തരം യാത്രകളില് ഞാന് ഭക്ഷണ നിയന്ത്രണങ്ങളൊന്നും ഏര്‍പ്പെടുത്താറില്ല. ആ നാടിനെ അറിയുന്നത് നാടിന്റെ രുചി അടുത്തറിഞ്ഞു കൊണ്ടായിരിക്കും. ഇല്ലെങ്കില് പിന്നീട് തിരിച്ചു വന്നാല് കുറ്റബോധം തോന്നും. രുചിഭേദങ്ങളുടെ ആഘോഷം തീര്‍ക്കുന്ന ലോക പ്രസിദ്ധരായ ടര്‍ക്കിഷ് ഷഫുമാരുടെ നാടാണിത്. അതില് സോള്‍ട്ട് ബേയുടെ നുസ്രത്ത് എന്ന ഹോട്ടലില് പോകാന് ഞങ്ങള്‍ക്ക് കഴിഞ്ഞു. അതുപോലെ അവിടുത്തെ ബുരാക്ക് എന്ന് ഷെഫിനെ ഇന്‍സ്റ്റയിലൂടെ ഞാന് പരിചയപ്പെട്ട്, അദ്ദേഹത്തിന്റെ ടര്‍ക്കിഷ് പാചക കൈപുണ്യം അറിഞ്ഞു.\nനമ്മുടെ ബിരിയാണിയുമായി അടുത്ത് സാമ്യമുള്ള ധാരാളം വിഭവങ്ങള് അവിടെ കാണാം,അതിന്റെ പേരുകളൊന്നും ഓര്‍മയില് വരുന്നില്ല. വലിയ ഫുള്‍ചിക്കനകത്ത് ബിരിയാണി നിറച്ച് ഒരു ഐറ്റമുണ്ട്. അതുപോലെ ടര്‍ക്കിഷ് ഷവര്‍മ, മീറ്റ് ബോള്, തവഫിഷ്.... അങ്ങനെ നിരവധി ഡിഷുകള്. അവിടുന്ന് ഞാനൊരു നീരാളി ഫ്രൈ കഴിച്ചു.\nനദീതീരമായതിനാല് ഫിഷിങ് ആ നാട്ടുകാരുടെ പ്രധാന ഹോബിയാണ്. ഗലാട്ട ബ്രിഡ്ജില് പോയപ്പോള് അതിന്റെ മുകളില് നിന്ന് കുറെ ആളുകള് ഫിഷിങ് റോഡ് ഉപയോഗിച്ച് ചൂണ്ടയിട്ട് മീന് പിടിയ്ക്കുന്നത് കണ്ടിട്ടുണ്ട്.\nപലതരം ചായകള് അവിടെ കിട്ടും. അതില് കുറെ ഐറ്റംസ് ഞങ്ങള് വാങ്ങിച്ചു. ഓട്ടോമന് സാമ്രാജ്യത്തിന്റെ പരമ്പരാഗത മിക്സുകള് ചേര്‍ന്നതാണ് ഓട്ടോമന് ചായ. അതുപോലെ ആപ്പിള് രുചിയുള്ള ആപ്പിള് ടീ, ഗം ടീ, അങ്ങനെ വിവിധ മണവും രുചിയും ചേര്‍ന്ന ചായകള്. കുനാഫ, ബക്ലാവ, ടര്‍ക്കിഷ് ഡിലൈറ്റ് എന്നിവ അവിടുത്തെ പ്രധാന മധുരപലഹാരങ്ങളാണ്. ഇസ്താബൂളിലെ പ്രധാന വ്യാപാര കേന്ദ്രമാണ് ഗ്രാന്‍ഡ് ബസാര്. 1461 ല് ആണിത് പണിതത്. ബസാറിനിരുവശത്തും ഡ്രൈ ഫ്രൂട്ട് കടകള്, കരകൗശല വസ്തുക്കള്, സ്ഫടിക വിളക്കുകള്, തുണിത്തരങ്ങള്, ആഭരണങ്ങള് എന്നിവ വില്‍ക്കുന്ന നിരവധി ഷോപ്പുകള്. തെരുവോരങ്ങളില് ടര്‍ക്കിഷ് മ്യൂസിഷ്യന്മാരുടെ രസകരമായ മ്യൂസിക് ഷോകള് കാണാം. ഐസ് സ്‌കൂപ്പിനായ് കൈനീട്ടുമ്പോള് തെന്നിമാറ്റി കുട്ടികളെ കളിപ്പിയ്ക്കുന്ന ഐസ് ക്രീം കച്ചവടക്കാരുള്ള ടര്‍ക്കിഷ് ഐസ് പാര്‍ലറുകള് അവിടെ ധാരാളമുണ്ട്.\nകപ്പടോക്യ എന്ന ഹൈറേഞ്ച്\nഈസ്താബൂളിനേക്കാള് ഏറെ വ്യത്യസ്തമായ ഭൂപ്രകൃതിയുളള നാടാണ് കപ്പടോക്യ. അത്ഭുതപ്പെടുത്തുന്ന പ്രകൃതിദൃശ്യങ്ങളാണ് അവിടുത്തെ ഹൈലൈറ്റ്സ്. കപ്പടോക്യയില് ഡവറന്റ് എന്ന സ്ഥലമുണ്ട്. അവിടെ എപ്പോഴും നല്ല കാറ്റാണ്. നല്ല കാറ്റടിച്ച് തേയ്മാനം സംഭവിച്ച കൊച്ചു കൊച്ചുകുന്നുകള്. അതിന് വലിയ പുകക്കുഴലിന്റേയും ആനയുടേയും ജിറാഫിന്റേയും മനുഷ്യന്റേയും രൂപസാദൃശ്യങ്ങളുണ്ട്. അത്തരം കുന്നുകളുടെ സമുച്ചയത്തെ ഇമേജിനറി വാലി എന്ന പേരിലാണ് അറിയപ്പെടുന്നത്.\nചരിത്ര പരമായി നിരവധി പോരാട്ടങ്ങളുടെ കഥ പറയാനുള്ള നാടാണിത്. ഒരു കാലത്ത് അവിടുത്തെ ക്രിസ്ത്യാനികള്‍ക്ക് രാജവംശത്തില് നിന്ന് നിരന്തരാക്രമണം നേരിടേണ്ടി വന്നിരുന്നു. അക്കാലത്ത് അവര് ഒളിച്ച് താമസിച്ചിരുന്നത് ഇത്തരം കുന്നുകളിലാണ്. ഡെറിന്‍കുയു എന്ന സ്ഥലത്ത് പത്ത് കിലോമീറ്ററോളം നീണ്ട് കിടക്കുന്ന ഭൂര്‍ഭ നഗരമുണ്ട്. അതില് ചെറിയ പടികള് ഇറങ്ങിച്ചെന്നാല് മുറികള്, ഹാളുകള്, ഇരിപ്പിടങ്ങള്, കിണര് എന്നിവ കാണാം. ഗുഹയ്ക്ക് പുറത്ത് നിന്നുള്ള ശബ്ദം കേള്‍ക്കാന് പ്രത്യേക ടണല് ഗുഹയ്ക്ക് അകത്തേയ്ക്ക് നീണ്ടു കിടയ്ക്കുന്നു. അത്തരം ഇരുന്നൂറിലേറെ ഒളിത്താവളങ്ങള് കപ്പടോക്യയില് ഉണ്ട്. ഇന്നതെല്ലാം പ്രധാന ടൂറിസ്റ്റ് കേന്ദ്രങ്ങളാണ്. അങ്ങനെ ഒത്തിരി വിസ്മയങ്ങള് അവിടെ അടുത്തറിയാം...കണ്ടറിയാം. യാത്ര പ്രിയര് കാണേണ്ട സ്ഥലങ്ങളായി മുന്‍നിരയില് കുറിച്ച് വെക്കേണ്ട രാജ്യങ്ങളില് ഒന്നാണ് തുര്‍ക്കി...\nContent Highlights: Tovino Thomas Turkey Trip With Family, Celebrity Travel, Mathrubhumi Yathra\nടോവിനോ ചിത്രത്തിലൂടെ സന്തോഷ് നാരായണൻ ആദ്യമായി മലയാളത്തിലേക്ക്


നല്ലതേ കൊടുക്കൂ; അതു മണ്ണില് പിടിക്കണം; ജനപ്രിയം കുറ്റിയാങ്കല് നഴ്‌സറി : Deepika.com Karshakan News | deepika karshakan\nകഠിനാധ്വാനവും ആത്മാര്‍ഥതയും എന്തും നേരിടാനുള്ള മനോധൈര്യവുവുണ്ടെങ്കില് വിജയിപ്പിക്കാവുന്ന സംരംഭമാണ് നഴ്‌സറികളെന്നു തെളിയിക്കുകയാണു സിബി തോമസ് കുറ്റിയാങ്കല്.\nതുടക്കം പാലായിലാണെങ്കിലും കേരളം മുഴുവന് നിറഞ്ഞു നില്‍ക്കുകയാണു സിബിസ് കുറ്റിയാങ്കല് നഴ്‌സറി ആന്‍ഡ് ഗാര്‍ഡന്. വിദേശ ഫലവൃക്ഷ തൈകള്, പച്ചക്കറി വിത്തുകളും തൈകളും, അലങ്കാര ചെടികള്, റബര് തൈകള് എന്നുവേണ്ട എല്ലാതരം ചെടികളും ഇവിടെ കിട്ടും.\nകോട്ടയം ജില്ലയല് പാലാ പന്ത്ര ണ്ടാം മൈലില് കുറ്റി യാങ്കല് വീട്ടില് സിബി, ബന്ധുവിന്റെ നഴ്‌സറിയില് 22 വര്‍ഷ ത്തോളം പ്രവര്‍ത്തിച്ച് പയറ്റത്തെളിഞ്ഞശേഷമാണ് 15 വര്‍ഷം മുമ്പ് സ്വന്തമായി നഴ്‌സറി തുടങ്ങിയത്.\nഇപ്പോള് കേരള ത്തില് 150 ഓളം നഴ്‌സറികള്‍ക്കു തൈ കള് വിതരണം ചെയ്യുന്നു വെന്നു മാത്രമല്ല, സ്വന്ത മായി അഞ്ചു ഔട്ട് ലെറ്റുകള് പാലായിലും എറണാകുളത്തും കോട്ടയ ത്തു മായി തുടങ്ങുകയും ചെയ്തു. പാലായില് സ്വന്തമായും പാട്ടത്തിനുമെടുത്ത ഏക്കര് കണക്കിനു സ്ഥലങ്ങളില് വിവിധ ഇനം തൈകള് തഴച്ചു വളരുന്നു നില് ക്കുകയാണ്.\nപാലാ ബിഷപ് ഹൗസിനു എതിര് വശത്തുള്ള സ്ഥലത്താണ് ആദ്യം നഴ്‌സറി ആരംഭിച്ചത്. പിന്നീട് പാലാ മരിയന് ഹോസ് പിറ്റലിനു സമീപം, കരിത്താസ് - ചൈതന്യ പാസ്റ്ററല് സെന്ററിനു സമീപം, പാലാ ഉഴവൂര്‍റോഡില് ബോയ്‌സ് ഗാര്‍ഡനു സമീപം, തൃപ്പൂ ണിത്തുറ ഗാന്ധി സ്‌ക്വയര് പേട്ട എന്നിവിടങ്ങളിലും പുതിയ നഴ്‌സറികള് തുറന്നു.\nആത്മാര്‍ഥതയുള്ള ജീവനക്കാ രാണു സിബിയുടെ കരുത്ത്. ഓരോ നഴ്‌സറികളും അഞ്ചംഗ സംഘത്തിന്റെ മേല്‍നോട്ടത്തിലാണ് പ്രവര്‍ത്തിക്കുന്നത്. കസ്റ്റമേഴ്‌സിന് നല്ല തൈകള് മാത്രമേ നല്‍കാവൂ എന്ന് സിബി ജീവനക്കാരോട് പ്രത്യേകം നിഷ്‌കര്‍ഷിച്ചിട്ടുണ്ട്. തന്റെ നഴ്‌സറിയില് നിന്നു വാങ്ങുന്നകൊല്ലം മണ്ണില് പിടിക്കണം, അതു ഫലം നല്കണം. അതാണു സിബിയുടെ പോളിസി. ഓര്‍ഡര് അനുസരിച്ച് സംസ്ഥാനത്ത് എവിടെയും തൈകള് എത്തിക്കാന് സജ്ജമായ ടീമും വാഹനങ്ങളുമൊക്കെയുണ്ട് സിബിക്ക്.\nകൃഷിയുടെ പ്രാധാന്യം പുതുതല മുറയ്ക്കു പകര്‍ന്നു കൊടുക്കാനുള്ള ശ്രമത്തിലാണു നല്ലൊരു കര്‍ഷകന് കൂടിയായ സിബി. പച്ചക്കറി, പഴവര്‍ഗ, അലങ്കാരച്ചെടികളുടെ വന്‍ശേഖരം മാത്രമല്ല, പൂച്ചെടികളും വിത്തിനകളും തൈകളും കുറ്റിയാങ്കല് നഴ്‌സറിയില് സുലഭം. റംബൂട്ടാന്, ലോംഗാന്, പുലാസാന്, ദുരിയാന്, മാങ്കോസ്റ്റിന്, സാന്റോള്, തുടങ്ങിയ വിദേശികളും ഇവിടെയുണ്ട്. സപ്പോട്ട, മാവ്, പ്ലാവ്, തെങ്ങ്, പേര, ബട്ടര് ഫ്രൂട്ട്, ഡ്രാഗണ് ഫ്രൂട്ട്, പീനട്ട് ഫ്രൂട്ട്, ചാമ്പകള് തുടങ്ങിയവയുടെ തൈ കളും മല്‍ഗോവ, നീലം, തായ് ലാന് ഡ് മാവ്, തുടങ്ങി നിരവധി മാവിനങ്ങളും നഴ്‌സറിയെ സമ്പുഷ്ടമാക്കുന്നു.\nവിവിധയിനം റോസുകള് നഴ്‌സറിയെ നിറച്ചാര്‍ത്തണയിക്കുന്നു. മാവ്, തെങ്ങ്, പ്ലാവ്, റംബൂട്ടാന് തൈകളാണ് ഏറ്റവും കൂടുതല് വിറ്റഴിക്കപ്പെടുന്നത്. ഒന്നര വര്‍ഷം കൊണ്ടു കായ് ക്കുന്ന തെങ്ങിന് തൈകള് തിരക്കി നിരവധിപ്പേരാണ് ദിനംപ്രതി എത്തുന്നത്.\nനഴ്‌സറി സംരംഭകര്‍ക്കു മത്സര ബുദ്ധിയുണ്ടെങ്കിലും പരസ്പരം പാരയില്ലെ ന്നാണ് സിബിയുടെ അനുഭവം. കാരണം അത്രയ്ക്കാണ് ആവശ്യക്കാര്. കൃഷിയോടുള്ള ആഭിമുഖ്യം വര്‍ധിക്കുന്നതിനൊപ്പം സമീപനങ്ങളിലും വലിയ വ്യത്യാസം പ്രകടമാണെന്നു സിബി പറഞ്ഞു. വീട് വയ്ക്കാന് ഉദ്ദേശിക്കുന്ന സ്ഥലം അളന്നു തിരിച്ച് മാറ്റിയശേഷം ബാക്കിഭാഗത്ത് ആദ്യമേ തന്നെ വിവിധയിനം ചെടികള് നട്ടുപിടിക്കുന്ന രീതി വ്യാപകമായിട്ടുണ്ട്. കൂടുതല് സ്ഥലമുള്ളവര് മാവുകളും റംബൂ ട്ടാനും പ്ലാവും മറ്റുമൊക്കെ നട്ടുപിടിപ്പിക്കുകയും ചെയ്യും.\nതൈകള് വാങ്ങാനെത്തുന്നവരുടെ മുഴുവന് സംശയങ്ങളും നഴ്‌സറി ജീവനക്കാര് തീര്‍ത്തു കൊടുക്കുന്നത് ഇവിടുത്തെ രീതിയാണ്. ചെടികള് നടുന്നതു മുതലുള്ള പരിപാലനം വിശദമായിത്തന്നെ അവര് കസ്റ്റമേഴ്‌സിന് മനസിലാക്കിക്കൊടുക്കും.\nമലയാളികളുടെ കൃഷിയോടുള്ള സമീപനം മാറുന്നതു നഴ്സറികള്‍ക്കു വിജയമൊരുക്കുമെന്നാണ് സിബിയുടെ അഭിപ്രായം. മായമില്ലാത്ത, വിഷമില്ലാത്ത പച്ചക്കറികള് വേണമെന്നു മലയാളികള് ആഗ്രഹിക്കുന്നു. ഉള്ള മണ്ണില് അല്പം പച്ചക്കറിയെങ്കിലും നടണമെന്ന മനോഭാവം മലയാളികളില് വ്യാപകമായി കണ്ടുതുടങ്ങിയിട്ടുണ്ട്.\nവീടിന്‍റെ ടെറസുകളില് പോലും പച്ചക്കറി നടാന് അവര് ശ്രമിക്കുന്നു. പണ്ട് വീട്ടമ്മമാരായിരുന്നു ചെടികളുടെ കാര്യം ശ്രദ്ധിച്ചിരുന്നതെങ്കില് ഇന്ന് അങ്ങനെയല്ല, വീട്ടിലെ എല്ലാവരുംകൂടിയാണ് ചെടികളെ പരിപാലിക്കുന്നത്.\nനിലവാരമുള്ള നഴ്‌സറികള്‍ക്കു സര്‍ക്കാര് കൊണ്ടു വരുന്ന നഴ്‌സറി ആക്ട് നല്ലതാണെന്നാണ് സിബിയുടെ അഭിപ്രായം. നിയമം വന്നാല്, നല്ല തൈകള് മാത്രം വിതരണം ചെയ്യാന് നഴ്‌സറികള് നിര്‍ബന്ധിതരാകും. അല്ലാത്തവ പൂട്ടേണ്ടി വരും. കസ്റ്റ മേഴ്‌സിനു നഷ്ടമുണ്ടയാല് നഷ്ട പരി ഹാരം വരെ കൊടുക്കേണ്ട വ്യവ സ്ഥ നിയമത്തിലുണ്ട്.\nകാലാവസ്ഥ വ്യതിയാനം വലിയ പ്രശ്‌നമാണെന്നു സിബി ചൂണ്ടിക്കാട്ടി. അപ്രതീക്ഷിതമായുണ്ടാകുന്ന കനത്ത മഴയും വെള്ളപ്പൊക്കവും കൃഷിക്ക് കനത്ത ഭീഷണിയാണെന്നു സിബി കൂട്ടിച്ചേര്‍ത്തു.\nസിബിക്കു പിന്തുണയുമായി ഭാര്യ ലൗലിയും മക്കളും കൂടെയുണ്ട്. വീടിനുള്ളിലും പുറത്തുമുള്ള ചെടിക ളുടെ കാര്യത്തില് ലൗലി അതീവ ശ്രദ്ധാലുവാണ്. ട്രെന്‍ഡിനനുസരി ച്ചുള്ള ചെടികള് നഴ്‌സറികളിലെത്തിക്കാന് ഇത് സിബിയെ സഹായിക്കുന്നു.\nപുതുതലമുറകളുടെ ആഗ്രഹവും മക്കളിലൂടെ സിബി മനസിലാക്കുന്നു. മൂത്തമകന് കെവിന് തോമസ് തിരുവല്ല ബിലിവേഴ്‌സ് മെഡിക്കല് കോളജില് എംബിബിഎസ് വിദ്യാര്‍ഥിയാണ്. രണ്ടാമത്തെ മകന് ഡെയ്ന് തോമസ് മുതലക്കോടം സെന്‍റ് ജോര്‍ജില് പ്ലസ് വണ് വിദ്യാര്‍ഥി, ഇളയ മകള് അന്ന മറിയം തോമസ് കാര്‍മല് പബ്ലിക് സ്‌കൂളില് അഞ്ചാം ക്ലാസിലും പഠിക്കുന്നു.


മൂന്നു പെനാല്‍റ്റികള്, ഒരു നിഷേധിച്ച ഗോള്; ഇത് 'റഫറി' മാഡ്രിഡോ എന്ന് സോഷ്യല് മീഡിയ | Three penalties andadisallowed goal; Controversey overshadows Real's win\nമൂന്നു പെനാല്‍റ്റികള്, ഒരു നിഷേധിച്ച ഗോള്; ഇത് 'റഫറി' മാഡ്രിഡോ എന്ന് സോഷ്യല് മീഡിയ\nറഫറി പാബ്ലോ ഗോണ്‍സാലസ് ഫ്യൂയന്റസ് റയലിന് അനുകൂലമായി മൂന്നു പെനാല്‍റ്റി അനുവദിച്ചതും കെല്‍റ്റ നേടിയ ഒരു ഗോള് നിഷേധിച്ചതുമാണ് വിവാദമായത്.\n3 April 2022 5:57 AM GMT\nഇന്നലെ സ്പാനിഷ് ലാ ലിഗയില് നടന്ന കെല്‍റ്റ വിഗോ - റയല് മാഡ്രിഡ് മത്സരം സംബന്ധിച്ച് വിവാദം പുകയുന്നു. മത്സരത്തില് ഒന്നിനെതിരേ രണ്ടു ഗോളുകള്‍ക്ക് റയല് ആതിഥേയരായ കെല്‍റ്റയെ തോല്‍പിച്ചിരുന്നു. എന്നാല് റയലിന്റെ ജയം റഫറിയുടെ 'ദാന'മായിരുന്നുവെന്നാണ് ആരോപണം ഉയരുന്നത്.\nമത്സരം നിയന്ത്രിച്ച റഫറി പാബ്ലോ ഗോണ്‍സാലസ് ഫ്യൂയന്റസ് റയലിന് അനുകൂലമായി മൂന്നു പെനാല്‍റ്റി അനുവദിച്ചതും കെല്‍റ്റ നേടിയ ഒരു ഗോള് നിഷേധിച്ചതുമാണ് വിവാദമായത്. വാര് പോലും ഉപയോഗിക്കാതെ റഫറി പലപ്പോഴും ഏകപക്ഷീയമായി തീരുമാനം കൈക്കൊള്ളുകയായിരുന്നുവെന്നാണ് വിമര്‍ശനം.\nമത്സരത്തിന്റെ 18-ാം മിനിറ്റിലാണ് റയലിന് ആദ്യ പെനാല്‍റ്റി ലഭിക്കുന്നത്. ഏഡര് മിലിഷ്യാവോയെ കെല്‍റ്റ താരം അല്‍ഫോന്‍സോ പെരസ് വീഴ്ത്തിയതിനാണ് റഫറി സ്‌പോട്ട് കിക്ക് അനുവദിച്ചത്. അതില് ആര്‍ക്കും പരാതിയില്ല. കാരണം പെരസിന്റേത് ഗുരുതരമായ ഫൗളായിരുന്നു. കിക്കെടുത്ത കരീം ബെന്‍സേമ ടീമിന് ലീഡ് സമ്മാനിക്കുകയും ചെയ്തു.\n39-ാം മിനിറ്റിലാണ് കെല്‍റ്റയുടെ ഗോള് നിഷേധിക്കപ്പെടുന്നത്. കെല്‍റ്റ താരം ഗലാര്‍ഡോയുടെ ഹെഡ്ഡര് പോസ്റ്റില് തട്ടി വലയില് കയറി. ഗോള് എന്നു കരുതി കെല്‍റ്റ താരങ്ങള് ആഘോഷം തുടങ്ങിയെങ്കിലും നിരാശയായിരുന്നു ഫലം. പോസ്റ്റില് തട്ടി ഗോള്‍ലൈനിലേക്കു നീങ്ങിയ പന്ത് ക്ലിയര് ചെയ്യാനുള്ള റയല് താരം ആലാബയുടെ ശ്രമത്തെ ഓഫ് സൈഡ് പൊസിഷനില് നിന്ന കെല്‍റ്റ താരം ആസ്പാസ് ശ്രമിച്ചതായി വാര് പരിശോധിച്ചു കണ്ടെത്തിയ റഫറി ഗോള് നിഷേധിക്കുകയായിരുന്നു.\nഅറുപത്തിമൂന്നാം മിനുട്ടിലാണ് റയലിന് അടുത്ത പെനാല്‍റ്റി അനുവദിച്ചത്. റയല് താരം റോഡ്രിഗോയെ മുറിയോ വീഴ്ത്തിയതിനാണ് പെനാല്‍റ്റി അനുവദിച്ചത്. എന്നാല് ബെന്‍സേമയെടുത്ത കിക്ക് കെല്‍റ്റ ഗോള്‍കീപ്പര് തട്ടിയകറ്റി. ഈ പെനാല്‍റ്റിയിലും റഫറിയുടെ തീരുമാനം ശരിയായിരുന്നു.\nഎന്നാല് നാല് മിനുട്ട് പിന്നിട്ടപ്പോഴേക്കും ഒരു പെനാല്‍റ്റി കൂടി റയലിന് അനുവദിച്ചു. ഇത്തവണ ഫെര്‍ലാന്‍ഡ് മെന്‍ഡിയെ വാസ്‌ക്വസ് ബോക്സിനുള്ളില് വീഴ്ത്തിയതിനാണ് പെനാല്‍റ്റി നല്‍കിയത്. എന്നാല് അത് പെനാല്‍റ്റി അനുവദിക്കാന് മാത്രമുള്ള ഫൗളല്ലെന്നു റീപ്ലേകളില് നിന്നു വ്യക്തമായിരുന്നു. കെല്‍റ്റ താരങ്ങളുടെ പ്രതിഷേധം മുഖവിലയ്‌ക്കെടുക്കാതെ വാര് പോലും പരിശോധിക്കാതെ റഫറി തന്റെ തീരുമാനത്തില് ഉറച്ചു നില്‍ക്കുകയായിരുന്നു. ഇക്കുറി പിഴവില്ലാതെ ബെന്‍സേമ കിക്ക് വലയിലാക്കിയതോടെ റയല് വീണ്ടും ലീഡ് നേടുകയും ചെയ്തു.\nവിവാദ പെനാല്‍റ്റിയില് ജയിച്ച റയല് ലീഗില് 30 മത്സരങ്ങളില് നിന്നും 69 പോയിന്റുമായി ഒന്നാം സ്ഥാനത്തു തുടരുകയാണ്. 29 മത്സരങ്ങള് കളിച്ച സെവിയ്യ 57 പോയിന്റുമായി രണ്ടാമതും 30 മത്സരങ്ങളില് നിന്നും 57 പോയിന്റുള്ള അത്‌ലറ്റികോ മാഡ്രിഡ് മൂന്നാമതുമുണ്ട്. 28 മത്സരങ്ങളില് 54 പോയിന്റുള്ള ബാഴ്സലോണയാണ് നാലാമത്.


ഇംഗ്ലണ്ടിനെതിരായ ടീമിനെ പ്രഖ്യാപിച്ചു; സെവാഗും ശ്രീശാന്തും പുറത്ത്\nജി.കെ.എസ്.എഫ് ഗ്‌ളോബല് വില്ലേജ് സമാപനം\nMonday 7th January 2013 12:47am\nMonday 7th January 2013 12:28am\nന്യൂദല്‍ഹി: ഇംഗ്ലണ്ടിനെതിരെയുള്ള ആദ്യ മൂന്ന് ഏകദിനങ്ങള്‍ക്കുള്ള ഇന്ത്യന് ടീമിനെ പ്രഖ്യാപിച്ചു. ഏകദിനങ്ങളിലെ ടീമില് നിന്നും വിരേന്ദര് സേവാഗ് പുറത്തായി. പകരം ചേതേശ്വര് പുജാരയെ ഉള്‍പ്പെടുത്തി.\nഇതാദ്യമായാണ് പൂജാര ഏകദിന സംഘത്തിലെത്തുന്നത്. സേവാഗിന്റെ അസാന്നിദ്ധ്യത്തില് അജിങ്ക്യ രഹാനെ ഓപ്പണറുടെ റോളിലെത്തും. ഇന്ത്യ എ ടീമിലുള്ള മലയാളി പേസര് എസ്. ശ്രീശാന്ത് അവസരം പ്രതീക്ഷിച്ചിരുന്നെങ്കിലും പരിഗണിച്ചില്ല.\nഫിറോസ്ഷാ കോട്‌ല സ്‌റ്റേഡിയത്തില് ചേര്‍ന്ന സിലക്ഷന് സമിതിയാണ് ടീമിനെ തിരഞ്ഞെടുത്തത്. ഇന്നലെ പാക്കിസ്ഥാനെതിരെ മികച്ച പ്രകടനം കാഴ്ചവച്ച ഭുവനേശ്വര് കുമാര്, ഷമി അഹമ്മദ് എന്നിവരെ 15 അംഗ ടീമില് നിലനിര്‍ത്തി.\nആദ്യ ഏകദിനം 11നു രാജ്‌കോട്ടില് നടക്കും. കൊച്ചി (15), റാഞ്ചി (19) എന്നിവിടങ്ങളിലാണു മറ്റു മല്‍സരങ്ങള്. മൊഹാലി(23), ധര്‍മശാല(27) ഏകദിനങ്ങള്‍ക്കുള്ള ടീമിനെ പിന്നീട് പ്രഖ്യാപിക്കും.\nടീം: ധോണി (ക്യാപ്റ്റന്), ഗംഭീര്, രഹാനെ, പൂജാര, കോഹ്‌ലി, രോഹിത്, യുവരാജ്, റെയ്‌ന, രവിചന്ദ്ര അശ്വിന്, രവീന്ദ്ര ജഡേജ, അമിത് മിശ്ര, ഇഷാന്ത്, ഭുവനേശ്വര് കുമാര്, അശോക് ദിന്‍ഡ, ഷമി അഹമ്മദ്.


തൊഴില് കേസുകളില് വിധി പറയാന് സൗദിയില് ഇനി തൊഴില് കോടതികള്\n30 Oct 2018 9:37 AM GMT\nസൗദി അറേബ്യയില് തൊഴില് തര്‍ക്കങ്ങള് പരിഹരിക്കുന്നതിനായി പ്രത്യേക കോടതികള് പ്രാബല്യത്തില് വന്നു. തൊഴില് തര്‍ക്ക പരിഹാര അതോറിറ്റിയാണ് സൗദിയില് തൊഴില് തര്‍ക്കങ്ങള് പരിഗണിക്കാറ്. തൊഴില്, സാമൂഹിക വികസന മന്ത്രാലയത്തിന് കീഴിലായിരുന്നു ഇവയുടെ പ്രവര്‍ത്തനം. ഇതില് നിന്നു മാറി ഇപ്പോള് തൊഴില്‍പരമായ കേസുകള്‍ക്ക് പുതുതായി നിലവില് വന്ന പ്രത്യേക കോടതികളെ സമീപിക്കാം.\nറിയാദ്, മക്ക, ദമ്മാം, ജിദ്ദ, അബ്ഹാ, ബുറൈദ, മദീന തുടങ്ങിയ സ്ഥലങ്ങളിലാണ് പ്രഥമ ഘട്ടത്തില് തൊഴില് കോടതികള് പ്രാബല്യത്തില് വന്നത്. മറ്റു സ്ഥലങ്ങളിലെ കോടതികളില് 27 ബഞ്ചുകള് പ്രവര്‍ത്തിക്കും. തൊഴില് കേസുകളില് അപ്പീല് നല്‍കുന്നതിന് ആറ് അപ്പീല് കോടതികള് വേറേയുമുണ്ടാകും.\nഅതേസമയം തൊഴില് കേസുകളില് ഫസ്റ്റ് ക്ലാസ് കോടതികളില് നിന്ന് വിധിക്കുന്ന ചില വിധികളില് അപ്പീല് പോകാന് കഴിയില്ലെന്ന് സുപ്രീം കോടതി വ്യക്തമാക്കി. ഇരുപതിനായിരം റിയാല് താഴെ നല്‍കാനുള്ള വിധികള്, സേവന സര്‍ട്ടിഫിക്കറ്റ്, തൊഴിലാളിയുടെ രേഖകള് നല്‍കാന് അവശ്യപ്പെട്ടുകൊണ്ടുള്ള കേസുകളിലുള്ള വിധികള്‍ക്കും അപ്പീല് സാധ്യമാകില്ല.\nപുതിയ തൊഴില് കോടതികളില് കേസ് രേഖകള് സമര്‍പ്പിക്കുന്നതും വിധി ലഭിക്കുന്നതും ഓണ്‍ലൈന് വഴിയായിരിക്കും. തൊഴില് അനുബന്ധ കേസുകളുടെ ആധിക്യം പരിഗണിച്ചാണ് തീരുമാനം. കഴിഞ്ഞ വര്‍ഷം 60,000 തൊഴില് കേസുകളാണ് തൊഴില് മന്ത്രാലയത്തിന് കീഴിലുള്ള തൊഴില് തര്‍ക്ക പരിഹാര സമിതികളില് എത്തിയത്.